
Kjøbenhavn.    I.  Cohens  Bogtrykkeri. 


I. 

Fredericia  By  laa  mennesketom  og  øde 
inden  for  sine  Volde  som  Gaarden  i  et  Munke- 
kloster. For  et  Par  Dage  siden  var  Fæstningen 
bleven  bombarderet,  og  Granaternes  Spor 
saas  overalt  i  de  Rækker  af  Huse,  som  vare 
brændte,  og  som  stode  i  Ruiner  lige  til 
Grunden;  de  fleste  andre  Bygninger  bare 
Mærker  af  dem  ved  Huller  i  Tage  og  Mure 
og  sprungne  Vinduer.  I  den  Del  af  Byen, 
som  var  mest  sammenbygget,  havde  Ilden 
haft  bedst  Næring,  gadelang  laa  Byen  her  i 
Ruiner,  men  i  den  øvrige  Del,  hvor  de  større 
Gaarde  laa  med  Mellemrum  af  Marker  og 
Haver,  betegnede  vel  hist  og  her  en  Brand- 
tomt eller  en  Skorsten,  som  nøgen  ragede  i 
i  Vejret,  at  der  havde  været  Ild,  men  kun  de 
ubeboede  Huse   og  Urenligheden  paa  de  daar- 

ligt  brolagte  Gader  viste,  at  det  var  en  forladt 
By,  som  var  overladt  til  sin  Skæbne.  Da 
Fjenden  nærmede  sig  Fæstningen,  havde  de 
fleste  velhavende  Familier  forladt  den;  Gra- 
naterne havde  senere  jaget  næsten  hele  Resten 
bort.  Det  var  kun  en  ringe  Del  af  den  lavere 
Befolkning,  som  blev  tilbage,  og  den  havde  i 
Bombardementets  Dage,  da  alt  var  i  Forvirring, 
bidraget  ikke  lidet  til  at  formere  Uordenen 
ved  Udskejelser  i  Retning  af  Plyndring.  Nu, 
da  Ro  og  stræng  Kommando  var  vendt  til- 
bage, saa'  man  slet  ingen  civile  Folk  i  Byen. 
Martssolen  stod  højt  paa  den  hvide  Himmel 
og  kastede  et  skaanselsløst  Lys  over  de  brede 
Gader,  hvor  der  laa  Dynger  af  Snavs  og  alle- 
haande  Sager  omkring.  En  kold  og  blæsende 
Vind  fejede  i  store  Skyer  Kalk  og  Støv  og 
Straa  afsted  med  sig.  Som  en  Taage  for- 
mørkede det  fine  Murstøv  saa  et  Øjeblik  den 
klare  Luft,  indtil  det  pludselig  faldt  ned  mod 
Jorden,  hvirvlede  rundt,  trængte  ind  overalt 
igjennem  Revner  og  Sprækker,  og  tilsidst 
strakte  sig  hen  som  et  hvidgraat  Dækkij  paa 
Stenene,  paa  Tagene  —  indtil  et  nyt  Vindstød 
atter  jagede  det  afsted. 


En  Offlcersaspirant  kom  ud  af  en  Port, 
men  da  et  Vindstød  i  det  samme  kom  fygende 

med  sit  smudsige  Tilbehør,  trak  han  sig  hur- 
tig tilbage  igjen.  Det  var  en  attenaarig  Knægt 
med  et  smukt,  friskt  Ansigt.  Under  den  lille 
Felthue  brusede  et  krøllet  blondt  Haar  frem, 
som  man  strax  lagde  Mærke  til,  da  det  var 
altfor  stort  for  en  Soldat.  For  et  Par  Timurs 
Tid  siden  var  han  kommen  fra  Kjøbenhavn 
med  et  Par  Kammerater,  og  efter  en  lystig 
Rejse  gjennem  Fy  en,  fuld  af  Latter,  Spøg 
og  ungdommelig  Forventning  7  havde  de  i 
Havnen  sagt  hinanden  Farvel  for  at  melde 
sig  til  Tjeneste  ved  Regimenterne. 

Han  kom  nu  fra  Regimentschefen,  men 
hans  Udrustning,  der  var  splinterny,  lige  fra 
den  blanksorte  Tornyster  til  den  lange  Officers- 
sabel,  havde  lige  saa  lidt  som  hans  regle- 
menterede Optræden  gjort  noget  synligt  Ind- 
tryk paa  Chefen.  Hvis  Felix  havde  ventet  at 
blive  modtaget  med  aabne  Arme,  saa  var  han 
bleven  skuffet.  Den  lille  grimme  Mand  med 
det  stive  Halsbind  havde  set  et  øjeblik  paa 
ham,  og  da  han  hørte,  at  han  var  frivillig, 
havde    han    kun   —   Felix   vidste  ikke    rigtig, 

om  det  var  med  en  medlidende  eller  foragte- 
lig Mine  —  meddelt  ham,  ved  hvilket  Kom- 
pagni han  skulde  melde  sig.  Saa  var  han 
ganske  betuttet  kommen  ud  paa  Trappen  og 
ned  i  Porten,  men  da  Støvskyen  modtog  ham 
og  truede  med  at  ødelægge  hans  velbørstede 
og  pudsede  Klædedragt,  blev  han  helt  forknyt. 
Det  var  en  slem  Velkomst.  Han  bed  sig 
i  Underlæben  af  Ærgrelse  og  Forlegenhed,  han 
havde  jo  rent  glemt  at  spørge  om,  hvor  han 
kunde  flnde  Kompagnichefen,  og  vidste  nu 
ikke,  hvorhen  han  skulde  styre  sine  Skridt. 
Han  gik  atter  ud  paa  Gaden  og  fulgte  den 
med  Blæsten  paa  Ryggen.  Han  saa'  paa  alle 
Husenes  Døre  og  Porte,  hvor  der  med  Kridt 
var  skrevet,  hvilke  Afdelinger  der  var  ind- 
kvarteret, men  det  var  stadig  andre  Regi- 
menter end  hans  eget.  De  faa  Soldater,  han 
mødte,  vidste  ingen  Besked,  og  en  Under- 
officer, som  han  spurgte,  affærdigede  ham 
kort.  Det  var  ham  en  Gaade,  at  der  var  saa 
tomt;  han  vidste  ikke,  at  den  Del  af  Besæt- 
ningen, som  ikke  var  paa  Forpost,  hvilede 
sig    ud   hjemme   i  deres  Kvarterer.      Jaget  af 


Blæsten    gik   han  om   i    den   stille    By,    hvor 
ingen  vilde  have  noget  at  gjøre  med  ham. 

I  en  bred  Gade  kom  en  oppasser  ud  af 
et  Hus  og  løb  hurtig  forbi  ham.  1  det 
samme  raabte  en  stemme  inde  i  Huset: 
»Lars!  L-a-r-s!«  og  der  kom  én  buldrende  ned 
ad  Trapperne,  rev  Gadedøren  op  og  gjentog 
sit  Raab,  men  blev  staaende  oppe  paa  den 
høje  Stentrappe  og  saa'  paa  Felix.  Det  var 
en  ung,  meget  høj  Officer  med  et  tyndt  Over- 
skjæg,  Haaret  var  sirligt  glattet  frem  over 
Ørene.  Paa  det  ene  Ben  havde  han  en  vel- 
pudset Ridestøvle  med  Spændespore,  paa  det 
andet  en  grøn  Morgensko.  Med  en  Grimasse 
satte  han  en  Monokle  fast  i  Øjet  og  spurgte: 
»Har  De  ikke  sét  en  Dunk?« 

»Der  løb  netop  en  Mand  ned  ad  Gaden,« 
svarede  Felix  med  Haanden  til  Huen. 

»Pokker  staa  i  ham  !  —  L-a-r-s!«  brølte  han 
ned  ad  den  tomme  tavse  Gade,  saa  han  blev 
ganske  rød  i  Høvedet.  Da  Felix  ikke  kunde 
se  hans  Distinktioner,  spurgte  han  forsigtig, 
om  Hr.  Premierlieutenanten  ikke  kunde  sige 
ham,    hvor  Chefen  for  hans  Kompagni  boede. 


»Næ,  det  véd  jeg  min  Salighed  ikke, 
har  aldrig  hørt  Tale  om  ham.  —  De  er  nok 
lige  kommen,  hva'?« 

»Ja  i  Formiddags,  men  jeg  kan  ikke 
finde  min  Kompagnikommandør.« 

»Det  er  s'gu  heller  ikke  saa  nemt,  — 
noget  af  Deres  Regiment  ligger  i  den  be- 
befæstede Lejr.  Har  De  været  derude?«  — 
Uden  at  faa  Svar  vendte  han  sig  om  til  Lars, 
som  nu  kom  tilbage.  »Hør  dit  Bæst,  Du  har 
jo  kun  børstet  min  ene  Støvle,  —  ja,  jeg  kan 
s'gu  ikke  hjælpe  Dem,«  sagde  han  til  Felix, 
der  blev  staaende,  og  gik  ind  med  Lars,  i  det 
hans  skændende  Stemme  mere  og  mere  tabte 
sig  inde  i  Huset. 

Felix  gik  videre,  han  kom  igjennem  de 
samme  Gader,  forbi  de  samme  Huse;  han  be- 
gyndte at  blive  træt.  Oppe  ved  Volden  var 
der  mere  Liv,  han  mødte  nogle  Patrouiller 
og  lidt  efter  et  Par  Officerer  med  slæbende 
Sabler;  de  saa'  ud,  som  om  de  havde  travlt, 
og  dem  turde  han  ikke  henvende  sig  til. 
Inde  i  en  Gaard  saa'  han  en  rødhaaret  Soldat 
staa  ved  Posten  med  halvnøgen  Overkrop  og 
vaske  sig,    han   gik   hen   til   ham   og   spurg 


sig  atter  for  uden  synderligt  Haab.  Han  bor 
inde  ved  Siden  af,«  sagde  Manden  o^  skrub- 
bede løs  i  sit  røde  Ansigt,  »der  er  en  Ordonnans 
i  Porten.« 

Endelig,  tænkte  Felix.  Ganske  rigtig,  i 
den  lave  halvmørke  Port  sad  en  Soldat  paa 
Jorden,  lænet  til  Muren  og  sov,  og  da  han 
gik  forbi  ham  og  op  ad  Trappen,  stod  Kom- 
pagnichefens Navn  skrevet  med  Kridt  paa 
en  Dør.  Han  viskede  Støvet  af  Støvlerne, 
trak  ned  i  Kappen,  rettede  sig  og  bankede 
forsigtig.  Ingen  svarede,  men  han  hørte 
nogen  tale  indenfor.  Hans  Hjærte  bankede 
stærkere  end  hans  Kno,  nu  skulde  han  jo 
staa  over  for  sin  Chef;  han  fortrød,  at  han 
ikke  havde  ladet  sit  Haar  klippe  kortere, 
rigtig  militært  var  det  ikke,  —  inaaske  var 
det  en  Bulderbasse,  som  strax  vilde  skælde 
ham  ud.  Lidt  efter  bankede  han  igjen.  »Kom 
ind!«  lød  en  Stemme.  Han  traadte  ind  i  et 
lavt,  smudsigt  Værelse;  skjønt  det  ikke  var 
mørkt  endnu,  brændte  der  dog  en  lille  Lampe 
paa  et  skrøbeligt  Klapbord,  som  stod  foran  en 
gammel  Sofa,  i  hvilken  der  sad  to  Officerer. 

Den   ene   af   dem   rejste   sig   og  gik  hen 

imod  ham.  Det  var  en  kraftig  bygget,  lav- 
stammet Mand  med  et  graat  tætklippet  Haar 
og  Skjæg,  kun  Overskjægget  var  tykt  og  svært7 
men  skjulte  dog  ikke  det  venlige  Udtryk  om 
Munden,  der  stod  i  en  usædvanlig  smuk  Har- 
moni til  de  graa  Øjne.  Det  var  Kompagni- 
chefen. 

»Naa,«  sagde  han,  efter  at  Felix  havde 
meldt  sig  til  Tjeneste,  »saa  De  skal  altsaa 
her  til  Kompagniet?  Ja  saa  velkommen  da,« 
og  han  forestillede  ham  for  de  andre  Officerer 
i  Stuen,  for  Bataillonschefen,  Kapitajn  Knudsen, 
der  sad  i  Sofaen,  en  svær  og  stor  Mand,  hvis 
ravnsorte  Skjæg  og  mørke  rolige  øjne  gav 
ham  et  Præg  af  Tavshed  og  Sørgmodighed, 
og  for  de  to  Lieutenanter ,  af  hvilke  den 
ene,  Høyer,  der  sad  overskrævs  paa  en  Stol 
med  Armene  paa  dens  Ryg,  viste  sig  at 
være  en  høj,  stærk  Skikkelse,  da  han  rejste 
sig  og  rakte  ham  Haanden.  Hans  blonde 
Fuldskjæg  var  omkring  Munden  helt  brunt  af 
Tobaksrøg,  som  han  af  en  lille  Soldaterpihe 
med  et  Kvindehoved  paa,  stadig  og  langsomt 
lod  sive  gjennem  Overskjægget  op  omkring 
den    lille    tynde  Næse.      Der  var   stor  Ro  og 

Sikkerhed  udbredt  over  ham,  i  stærk  Mod- 
sætning til  den  anden  unge  Mand,  Lieutenant 
Sander,  som  stod  foran  Bordet  med  Kappen 
paa  og  Huen  i  Haanden.  Han  saa'  ud  til  kun 
at  være  en  Snes  Aar  eller  lidt  mere.  Hans 
lille  blege  og  spinkle  Ansigt,  der  var  heil 
skjægløst  og  hans  smukke  Mund  og  skarpe 
Øjne  tydede  paa  Forstand  og  Energi,  hanfc 
livlige  og  bestemte  Bevægelser,  naar  han 
talte,  gjorde  det  samme  Indtryk.  Deres  Uni- 
former vare  slidte  og  medtagne,  kun  Kraven 
paa  Kapitajnens  Frakke  skinnede  livlig  rød 
frem  under  hans  lange  Fipskjæg. 

Da  Præsentationen  var  endt,  vedblev  Kom- 
pagnichefen: »Ja,  hvor  skal  vi  nu  gjøre  af 
Dem,  Aspirant?  Har  De  Kvarter?  Ikke  det? 
Ja,  saa  véd  jeg  min  Sandten  ikke,  hvad  vi 
skal  gjøre.  Klokken  er  jo  mange.  Hvad 
Slags  Tjeneste  skal  De  egentlig  gjøre?  Er 
der  ikke  bleven  sagt  noget  til  Dem  derom? 
Kan  De  føre  en  Deling?«  og  han  saa'  under 
sine  mange  Spørgsmaal  Felix  smilende  ind  i 
Ansigtet.  Denne  bad  om  i  den  første  Tid 
at  maatte  gjøre  Tjeneste  som  Menig  for 
rigtig  at  komme  ind  i  Tjenesten. 

»Det  kan  jeg  lide,  saadan  skal  det  min 
Sandten  være!«  sagde  Kompagnichefen  og  slog 
ham  paa  Skulderen.  »Det  vil  vi  drikke  et  Glas 
paa,«  vedblev  han  og  skjænkede  op  i  nogle 
smaa  Snapseglas,  »det  er  rigtignok  kun 
Dobbelt-01,  jeg  har  ikke  andet,  men  Skaal 
alligevel!« 

»Der  kommer  Kommandersergenten, «  sagde 
den  store  Lieutenant,  som  var  gaaet  hen  til 
Vinduet,  hvor  han  stoppede  sin  Pibe.  Kom- 
mandersergenten traadte  ind  og  stod  rettet 
henne  ved  Døren.  Han  var  egentlig  kun 
Sergent,  men  gjorde  Tjeneste  i  en  højere 
Grad,  da  der  manglede  Underofficerer.  Det 
var  en  undersætsig  ung  Mand  med  et  rødt 
Ansigt;  clet  blonde  Skæg  var  helt  farveløst  af 
Vejr  og  Væde. 

»Kommandersergent!«  raabte  Kompagni- 
chefen strax.  »Der  er  kommen  en  Aspirant 
til  os.  Her  er  han.  Han  træder  ind  som 
Menig.  De  sørger  for  et  Gevær  til  ham,  men 
hvor  skal  vi  indkvartere  ham?« 

»Jeg  skal  nok  finde  et  Sted,  Hr.  Premier- 
lieutenant,  naar  jeg  maa  faa  en  lille  halv 
Time.« 


11 


3aa  kan  De  vente  her,«  sagde  Kompagni- 
chefen,   da  Sergenten   var  gaæt,    »sæt   Dem 

ned.« 

Under  alt  dette  var  den  lille  blege  Officer 

gaaet  op  og  ned  ad  Gulvet.  Han  havde  kun 
staaet  stille  engang  imellem,  hørt  efter,  og 
set  paa  Felix,  tømt  sit  Glas  og  var  saa  gaaet 
videre.  Felix  havde  taget  Tornystret  af  og 
lagt  det  paa  en  Tønde,  der  stod  ved  Vinduet, 
og  betydelig  lettet  satte  han  sig  hen  ved 
Bordet. 

»Naa,  men  hvad  sagde  saa  Kejseren?« 
spurgte  den  sorte  Kapitajn  Kompagnichefen, 
som  var  bleven  afbrudt  i  en  Fortælling. 

»Nej  —  nu  skal  vi  høre  Nyt  fra  Kjøben- 
havn,«  sagde  denne  til  Felix,  som  sad  og 
svedte  i  sin  store  Kappe  med  en  pinlig 
Følelse  af  at  være  tilovers.  »Nu  maa  De  ud 
med  alt,  hvad  De  véd  derovre  fra.«  Men  Felix 
var  forlegen  og  imponeret  af  første  Gang  at 
sidde  i  en  Kreds  af  Officerer  og  vidste  ikke, 
hvad  han  skulde  sige. 

»Hvad  sagde  man  saa  om  Dannevirke 
derovre.« 

Ja,  Folk  vare  jo  meget  bedrøvede,  mente 

Felix,  men  mange  havde  jo  rigtignok  ogsaa 
sagt,  at  det  var,  som  det  skulde  være,  til- 
føjede han  forsigtig. 

»Naa  og  Dybbøl?  Er  det  ogsaa,  som  det 
skal  være?«  spurgte  den  sorte  Mand  bistert. 

Felix  svarede  ganske  spagfærdigt,  at  der 
vilde  man  kæmpe  til  sidste  Mand  og  op- 
byde alt. 

»Ja,  De  har  godt  ved  at  snakke  derovre, 
naa  og  er  De  nu  kommen  over  for  at  kæmpe 
til  sidste  Mand?« 

Felix  mumlede  noget  mellem  Tænderne 
om  at  gjøre  sin  Pligt,  men  da  han  mærkede 
at  én  bag  ved  ham  —  det  maatte  være  Lieute- 
nant  Sander  —  lagde  Haanden  paa  hans  Skulder, 
gjentog  han  højere,  at  han  var  kommen  for 
at  gjøre  sin  Pligt. 

»Lad  det  nu  være  godt,  lille  Aspirant,« 
sagde  Kompagnichefen  og  gjorde  nogle  Spørgs- 
maal  om  Folk,  han  kjendte  i  Kjøbenhavn,  og 
da  Felix  var  saa  heldig  at  kjende  nogle  af 
hans  og  de  andres  Bekj endte,  fik  Samtalen  et 
lettere  og  livligere  Præg. 

»Ja,    nu    maa   jeg    gaa,«    sagde    Sander, 

»far  vol  Hr.  Kapitajn,  jeg  har  lovet  Reinhardt 
at  komme  hjem.« 

»Far  vel,  Lieutenant,«  sagde  Kapitajnen, 
»Men  hør,  er  det  sandt,  hvad  man  siger  om 
Dem?  Man  siger,  De  vil  gifte  Dem  en  af 
Dagene.« 

Sander,  som  var  i  Færd  med  at  tage  Af- 
sked fra  de  andre,  vendte  sig  alvorlig  imod 
ham.  »Hvis  jeg  kan  faa  Lov  til  at  forlade 
Fæstningen,  saalænge  det  staaer  paa,  saa  har 
jeg  alt  beredt  til  at  kunne  gjøre  det.« 

»Det  var  som  Fanden   —   Konen  med?« 

»Konen  med.« 

»Det  er  jo  Vanvid,  Kjære!« 

I  det  samme  bankede  det  atter,  og 
Kommandersergenten  traadte  ind.  Sander  be- 
nyttede Lejligheden  til  at  gaa. 

Underofficeren  havde  ikke  fundet  noget 
Kvarter  til  Aspiranten.  Der  var  tomme  Huse 
nok,  men  der  manglede  alt  i  dem,  og  det 
blev  tilsidst  besluttet,  at  han  indtil  videre 
kunde  gaa  hjem  med  Sergenten  og  bo  hos 
ham.  »Saa  kan  Kristiansen  sætte  Dem  lidt 
ind  i  Tjenesten,  gode  Aspirant,  det  er  ud- 
mærket,«   sagde    Kompagnichefen,    der    øjun- 

synlig  følte  sig  lettet  ved  at  faa  Sagen  af- 
gjort. Felix  fik  Tøjet  paa,  gjorde  Honnør 
og  gik. 

»Har  man  nu  andet  end  Vrøvl?«  hørte 
han  Kompagnichefen  spørge  de  to  andre,  idet 
han  lukkede  Døren. 

Blæsten  havde  lagt  sig,  men  det  var 
bleven  helt  mørkt,  og  Sergenten  førte  den 
unge  Mand  med  sig  gjennem  den  tomme  By. 
De  kom  forbi  sammenfaldne  Ruiner,  der  nu 
lyste  hvidt  i  Mørket,  forbi  øde  Huse,  hvorfra 
kun  et  enkelt  oplyst  Vindue  kastede  sit  Skær 
ud  over  den  oprevne  Stenbro,  forbi  Marker  og 
Haver,  langs  endeløse  Plankeværker,  over 
Skarndynger  og  Smaasumpe,  indtil  de  stand- 
sede ved  nogle  høje  smukke  Bygninger. 

»Ja,  se  der  boede  jeg  først,«  sagde  Ser- 
genten muntert  og  pegede  paa  et  højt  Hus, 
»men  saa  blev  Gulvet  skudt  igjennem,  og  jeg 
maatte  holde  Flyttedag.« 

»Hvor  bor  De  nu?    Er  vi  der  ikke  snart?« 

»Jo  strax,  vi  skal  bare  forbi  Engen,  saa 
er  vi  der.  Jeg  har  maattet  redde  mig  ind  i 
Bøssemagerens  Hus,  fint  er  det  ikke,  men 
Herregud!«    og    endelig    stod   de   uden  for  et 

lille  tarveligt  Hus.  De  kunde  næsten  naa  op 
til  Tagrenden,  saa  lavt  var  det,  og  deD  ene 
Gavl  var  halvt  faldet  sammen,  Igjennem  et 
lille  Kjøkken  kom  de  ind  i  en  stor  lav  Stue, 
der  vendte  ud  til  et  Gaardsrum,  som  var  fuldt 
af  Brændestabler  og  Kasser. 

»Ja  se  Møblementet  har  jeg,  med  Skam 
at  tale  om,  alt  sammen  reddet  her  rundt  om- 
kring fra,«  snakkede  Sergenten,  medens  han 
søgte  at  faa  tændt  et  tyndt  Tællelys  i  en 
Flaske  og  derefter  pegede  paa  et  Par  Borde 
og  Stole  samt  en  Seng  med  noget  Halm  i  og 
en  gammel  Dyne.  »Sid  ned  Aspirant,  og  lad 
som  De  var  hjemme.  Velkommen  er  De 
s'gu.« 

Han  kaldte  en  tyk  duknakket  Soldat  ind 
fra  Gaarden,  og  de  to  fik  nu  travlt  med  at 
tømre  nogle  Brædder  sammen  til  en  Ramme 
i  en  Krog  af  Stuen.     Felix  sad  og  saa'  til. 

»Saa,  nu  har  vi  to  Senge,  behag  at  vælge, 
hvilken  De  vil  ha'e.  Man  ligger  udmærket  i 
den  der,«  sagde  han  og  pegede  paa  Dynen. 

»Nej  tak,  jeg  vil  helst  ligge  paa  Gulvet.« 

»Naa,  som  De  ønsker;  aa  Jesper,  hent 
saa   tre  Knipper  Halm   ovre  i  Smedien.      Nu 


16 


skal   vi    vel    ha'e    os   noget   at   spise,    jeg  er 
morderlig  sulten.« 

»Tak,  jeg  er  kun  træt,«  sagde  Felix,  som 
havde  faaet  Tøjet  af  sig  og  nu  ogsaa  trak 
Frakken  af  og  smed  sig  i  Halmen. 

Han  vidste  ikke  rigtig  hvorfor,    men  han 
følte    sig    misfornøjet    og    utilfreds,    h#n    var 
ligesom  skuffet  over   noget,    men  han  kunde 
ikke  finde  A årsagen  dertil;  thi  selv  om  ogsaa 
hans  Kvarter  var  bleven  lidt   tarveligt,  havde 
de  dog  alle  været  venlige  imod  ham  ved  Kom- 
pagniet.     Dagen  havde   været   saa  lang,    saa 
trættende    og    ensformig   —  ja    det    var  det, 
nu    vidste    han  det.      Meget  havde  han  set  i 
Dag,  men  »Krigen«  havde  han  ikke  set  noget 
til.      Han   havde  tænkt  sig  det  ganske  ander- 
ledes inde  i  en  belejret  By,  Tropper  der  rykkede 
ud    og    ind,    Trompetfanfarer,    vajende  Faner, 
Travlhed  og  Liv,  Larm  og  Tummel,  at  alt  var 
optaget    af  Fjendens   Nærhed,    af    et    truende 
Bombardement,     af     forventede     Angreb,     at 
Saarede  blev  bragt  ind,  Afløsninger  marcherede 
ud   —    —   og  saa   havde   alt  været   saa  roligt 
og  dagligdags.   — 

»Hvad  behager?«  spurgte  han  Sergenten, 

som  sad  og  spiste,  medens  han  stadig  fortalte 
om  Kompagniet  og  dets  Forhold. 

»Nej,  jeg  siger  kun,  at  Premierlieute- 
nanten,  det  er  en  dejlig  Mand,  kan  De  bande 
paa  han  er,«  og  han  berettede  videre,  indtil 
han  opdagede,  at  Felix  sov. 

»Sikken  ung  Fisk,«  mumlede  han  og  tog 
et  Par  tunge  graa  Tæpper  og  bredte  ud  over  ham. 


En  Rekrut  fra  64. 


II. 

Hver  Morgen  Klokken  fire  maatte  Sol- 
daterne ud  af  Halmen,  og  Klokken  halv  fem 
stod  hele  Fredericias  Besætning  i  A  Harm- 
stilling.  Man  ventede  altid  Fjendens  Angreb 
i  Dagbrækningen.  Det  ene  Kompagni  efter 
det  andet  kom  marcherende  til  Bataillonens 
Allarmplads.  Der  blev  givet  Melding,  der  blev 
kommanderet  Rør,  og  der  indtraadte  friere 
Bevægelser  i  Geledderne.  Folkene  satte  sig 
ned  paa  Fortouget,  paa  Gadedørstrapperne  og 
paa  Stenbroen  med  Ryggen  lænet  op  til 
Husene.  De  Kompagnier,  som  ikke  skulde  paa 
Forpost,  men  som  efter  Allarmstillingen  gik  i 
Kvarter  igjen,  havde  ikke  Tornystrene  paa. 
Nogle  af  Folkene  gav  sig  til  at  spise  i 
den  tidlige  Morgen.  Det  var  en  Vane  for 
dem  strax  at  faa  Madposen  frem,  naar  der 
blev  kommanderet  Rør.      Man  vidste  jo  ikke, 

hvornaar  der  atter  kom  en  Lejlighed  til  at  faa 
en  Bid  —  en  tom  Mave,  det  er  den  danske 
Soldats  Natur  imod  —  mange  havde  desuden 
heller  ikke  i  de  mørke  Kvarterer  og  i  den 
søvndrukne  Hast  faaet  Tid  til  at  tage  sig  et 
lille  Morgenmaaltid.  Andre  faldt  lidt  efter 
lidt  i  Søvn.  Halvfrysende,  sammenkrøbne  op 
ad  hinanden,  indtog  de  uvilkaarlig  alle  mulige 
Stillinger,  brugte  hinanden  til  Støtte  Ryg  mod 
Ryg,  den  enes  Hoved  paa  den  andens  Mave, 
Benene  ind  imellem  hinanden  eller  spærrede 
ud  til  alle  sider.  Officererne  gik  op  og  ned, 
hvor  der  var  en  Smule  Plads,  eller  satte  sig 
i  en  lille  Klynge  paa  det  øverste  Trin  af  en 
Trappe,  hvor  fra  de  kunde  overse  Gaden  og 
Folkene. 

En  kold  hvidgraa  Morgenluft  bredte  sig 
over  den  hele  Scene.  Der  var  en  Blanding 
af  Hvile  og  Forventning  over  den.  Man  vidste, 
at  nu  havde  Forposternes  Patrouiller  travlt 
ude  foran  Fæstningen,  at  de  nu  gik  langt  ud 
imod  Fjenden  for  at  se,  om  han  dog  ikke 
denne  Morgen  havde  noget  i  Sinde.  Og  hørte 
man  saa  en  Lyd,  som  af  et  Skud  i  det  fjærne, 
spidsede    man   øre,    de    halvsovende    lukkede 

Øjnene  op  og  saa'  sig  omkring  uden  at  for- 
andre Hovedets  Stilling,  andre  rejste  sig  halvt 
og  lyttede.  Men  kom  en  Ordonnans  travende 
nede  ved  Enden  af  Gaden ,  blev  der  ganske 
tyst,  og  alle,  der  ikke  var  faldet  hen  i  en  alt 
forglemmende  Søvn,  saa'  efter  ham,  til  han 
forsvandt  ned  ad  en  Sidegade.  Naar  Klokken 
saa  nærmede  sig  syv,  kom  der  Uro  i  Blodet. 
Bataillonerne  skulde  nu  enten  rykke  ud  til 
Afløsning  af  Forposterne  eller  hjem  i  Kvar- 
tererne for  at  have  en  Hviledag.  Folkene 
gjorde  sig  færdige.  »Træd  an«  lød  det, 
og  der  kom  Bevægelse  i  dem  alle.  Lidt 
efter  marcherede  Kompagniet  afsted,  idet  Sol- 
daterne satte  Fødderne  haardt  i  den  toppede, 
hullede  Stenbro  for  at  holde  Varmen. 

Felix  gik  strunk  paa  højre  Fløj  af 
Kompagniets  forreste  Sektion,  hans  Bag- 
mand var  en  vældig  Sjællænder  med  et 
brunrødt  Rundskæg  og  en  stor  fremskudt 
Underlæbe.  Felix  gik  strunk  og  stram,  thi 
han  havde  til  sin  store  Misfornøjelse  set,  at 
de  andre  var  uden  militær  Holdning,  ja  de 
bar  Geværerne  næsten  som  de  vilde,  helt 
langt  ned  af  Nakken,  og  Marchen  —   de  holdt 

ppe  Trit  engang.  —  Aa,  der  var  mange 
Ting  at  ærgre  sig  over,  og  hverken  Officerer 
eller  Underofficerer  lod  til  at  bryde  sig  derom. 
Saa  kom  de  da  igjennem  Kongens  Port 
ud  af  Byen.  Det  var  Graavejr,  Luften 
tung  og  tyk  af  Taage  og  Væde,  og  Vejene 
opkjørte  og  snavsede.  Det  var  vanskeligt 
at  kjende  Vej  fra  Mark,  og  Felix  opdagede 
ikke  strax,  at  de  ikke  fulgte  Ghausseen, 
men  fulgte  en  Vej ,  som  var  banet  ved 
den  daglige  Marche  af  mange  Fødder.  —  Saa 
gik  det  videre  i  Tavshed.  Han  søgte  at 
holde  sig  paa  sin  Plads,  men  Vejen  var  for 
smal,  og  han  maatte  idelig  ud  paa  Marken, 
hvor  den  pløjede  Jord  lagde  sig  i  tykke 
Klumper  om  hans  Støvler,  limede  sig  fast  og 
gjorde  det  tungt  og  svært  at  gaa.  Enhver 
gik  nu,  som  han  vilde,  og  Kompagnichefen 
foran  med  en  Stok  i  Haanden.  Er  det  nu 
soldatermæssigt?  tænkte  Felix;  han  gaar 
jo  som  en  Forvalter  med  en  Flok  Arbejdere. 
Han  havde  aldrig  set  en  Forvalter,  men 
tænkte  sig  saadan  en  bred  Skikkelse  med  en 
Egekjæp    i  Haanden.      Er    vi    der    mon    ikke 

snart?  tænkte  han  og  havde  stor  Lyst  til  at 
staa  stille  og  skrabe  den  fede  Dynd  af  Støv- 
lerne. Endelig  saa'  de  noget,  der  lignede  et 
Hus.  Det  var  Pikethytten,  som  dukkede  frem 
i  Taagen :  et  langt  Bræddetag  stod  paa  Jorden ; 
det  saa'  ud,  som  om  man  var  gaaet  bort  med 
Huset  og  havde  ladet  Taget  blive  staaende 
med  Gavlen  ud  i  den  Retning,  hvor  Fjenden  var. 

Kompagniet  gjorde  Holdt.  En  Del  Sol- 
dater gik  op  og  ned  foran  Hytten  med  Hæn 
derne  i  Buxelommerne,  andre  stod  og  trippede 
med  Fødderne  for  at  holde  dem  varme. 
Geværerne  stod  i  Pyramider  ved  Siden  af 
Hytten.  Kompagnichefen  vilde  gaa  ind, 
men  i  det  samme  blev  Døren  aabnet, 
og  en  høj  Officer  med  et  langt  Skjæg  kom 
frem  i  Aabningen.  »Næ,  hvad  Fanden,  er  det 
Dem!  Saa  kan  vi  vel  snart  blive  færdige. 
Jeg  har  haft  et  Satans  Vrøvl  i  Nat  med 
Majoren«  —  —  og  saa  snakkede  de  videre. 
Piketmandskabet  havde  nærmet  sig  og  stod 
og  talte  med  Folkene  i  Kompagniet. 

»Har  I  set  no'et  te'  Fjenden?«    spurgte 
en  af  disse. 

»Næ,«  blev  der  svaret,  der  æ'  s'gu  slet 
ingen,  men  der  æ'  en  Patrouillo  ovre  i  Erritsø.« 

»Kommandersergent  Kristiansen  og  Lieute- 
nant  Sander!«  raabte  Kompagnichefen,  »Vil  De 
tage  Feldtvagteme ,  saa  løser  tredje  og  fjerde 
af  i  Aften!« 

Lidt  efter  marcherede  Kommandersergenten 
af  med  sin  Deling.  Felix  var  kommet  til  at 
fryse  ved  at  staa  stille.  Naa,  nu  gik  det  da 
ud  imod  de  yderste  Forposter.  Kommander- 
sergenten gik  foran.  « Tilhøjre,  tilhøjre,«  sagde 
han,  idet  han  pegede  fremad  og  hen  i  den  Ret- 
ning. Hvorfor  kommanderer  han  da  ikke 
»højre  sving«  ?  tænkte  Felix.  De  kommanderer 
jo  slet  ikke,  det  er  jo  slet  ikke,  som  om  det 
var  Soldater. 

»Naa,  vil  De  saa  være  Vedet  eller  føre 
Posterne  op?  Premierlieutenanten  har  ikke 
givet  nogen  Ordre,  saa  De  kan  godt  blive  fri.« 

»De  véd  jo  nok,  at  det  er  Meningen,  at 
jeg  skal  gjøre  Tjeneste  som  Menig.« 

»Naa,  som  De  vil,«  og  de  traskede  videre. 
Taagen  hævede  sig  mere  og  mere,  men 
Egnen    fik    ikke    noget    lysteligere    Udseende. 

Flade,  brede,  side  Marker;  langt  nede  tilvenstre 
imod  Syd,  i  en  dyb  Dal,  saas  Oversvømmelsens 
graalige  Strømme,  til  højre  saa'  man  kun 
Taagen,  som  trak  ad  den  Kant,  men  ret 
udfor  dem  hævede  Terrænet  sig  i  en  bovnende 
Banke  og  dannede  en  smuk,  bølgende  lysegraa 
Linje,  der  tegnede  sig  ganske  svagt  paa  Bag- 
grund af  Skovene  og  Bakkerne  langt  borte. 
Derude  laa  Vejlby  og  Igum,  Felix  kjendte 
Navnene  fra  Fredericiaslaget. 

Feltvagthytten  var  et  sammentømret 
Halvtag,  hvis  aabne  Side  vendte  ud  imod 
Fjenden.  Feltvagtkommandøren,  en  lille  for- 
frossen, tyndskj ægget  Lieutenant,  stod  og  saa' 
ind  imod  Afløsningen,  da  denne  kom. 

»Naa,«  sagde  han  gnavent  til  Kommander- 
sergenten,  »det  var  da  godt  De  kom,  lad  os 
nu  faa  den  Afløsning  til  at  gaa  lidt  villig.« 
Kommandersergenten  inddelte  sine  Folk,  gav 
Kommandoen  til  Korporalen  og  vilde  selv  gaa 
med  første  Afløsning. 

»Hvor  vil  De  hen?«  sagde  Lieutenanten 
irriteret  og  gik  hen  til  ham,  —  paa  hans 
forfrosne  Næse  hang  der  en  lille  klar  Draabe, 
der    hele   Tiden   truede   med   at  falde,   —    »er 


25 


De  da  ikke  Delingsføreren,  eller  kommer  der 
maaske  en  anden?« 

»Nej,  men  jeg  vil  helst  selv  ud  for  at  se 
Vedetternes  Stilling.« 

»Aa,  hva'  Fa'en,«  svarede  han  og  vendte 
ham  Ryggen. 

Kommandersergenten  gik  med  en  halv 
Snes  Mand  af  første  Afløsning,  blandt  hvilke 
Felix  befandt  sig. 

»Naa,  Aspirant,  det  skal  altsaa  være?« 
Han  havde  begyndt  at  tabe  Lysten.  Han 
havde  tænkt  sig  det  at  staa  i  den  yderste 
Forpostlinje,  Ansigt  til  Ansigt  med  Fjenden, 
som  noget  stort  og  opløftende.  Med  Bøssen 
i  den  stærke  Arm  skulde  han  holde  Vagt 
imod  Danmarks  Fjender,  vaage  og  vogte, 
medens  Kammeraterne  sov  og  med  Helte- 
mod modtage  hans  første  Angreb!  Men 
det  han  nu  saa'  dæmpede  hans  Iver. 
De  slæbte  sig  over  de  jordtunge  Marker, 
han  frøs  om  Næsen,  og  Fingerspidserne  sved 
af  Kulde  i  den  vaade  Morgenstund.  Det  saa' 
heller  ikke  saa  farligt  ud,  og  han  var  allerede 
træt  og  søvnig.  Men  han  svarede  som  før, 
at    han   vilde    have   sin  Post.      »Ja,    naar  De 

har  Lyst,  saa  værs'go'.«  Underofficerens  Svar 
saarede  ham,  thi  det  viste  ham,  hvor  lidt 
man  trængte  til  ham,  og  at  det  var  lige- 
gyldigt, om  han  var  med  eller  ikke,  og  han 
forstod,  at  de  syntes,  det  var  dumt  af  ham, 
at  han  ikke,  da  han  kunde,  blev  i  god  Ro 
inde  i  den  lune  Barakke. 

»Der  æ'  Kjæden,«  hørte  han  en  af 
Folkene  sige,  og  han  saa'  to  mørke  Skikkelser 
foran  sig  i  Taagen. 

»Holdt!  Afløsning  frem!  Aspiranten  og 
41.«  Felix  og  Fløjmanden  afløste  de  to 
Vedetter.  Det  var  to  smaa  Folk  af  en  anden 
Bataillon,  krumryggede  af  Nattekulde  og 
Nattevaagen.  Duggen  hang  i  smaa  Draaber  i 
deres  Skjæg  og  sad  i  tætte  Perler  i  Fnuggen 
paa  deres  grove  Kapper.  Endskjønt  de 
længtes  efter  at  komme  afsted,  gav  de  dog 
med  stor  Omstændelighed  en  lang  Oplysning 
om  den  foranliggende  Egn.  »Der  henne  gaar 
Vejen  til  Vejlby,  og  den  Gaard  der  ude  hedder 
Anelyst,  Underkorporalen  saa'  igaar  Efter- 
middags en  Patrouille  der  henne  a',  —  men 
Gaarden  der  ovre  -  det  er  mod  Nord  — 
den   ved   a   ikke  hvad  hedder;    der  nede  bag- 

ved  har  vi  Stallerup  By  og  en  anden  en,  men 
a  kan  ikke  se  noget  til  Husene,  om  ogsaa 
det  ikke  er  Taage.« 

»Er  det  Post  Nr.   1?« 

»Ja  vel,  Hr.  Sergent,  henne  ved  Diget 
Btaaer  den  næste.« 

»Det  er  godt,  har  I  set  noget  til 
Fjenden?« 

»Ikke  en  Bitte,  Hr.  Skersant  —  ja  det 
vil  sige,  Underkorporalen  saa'  ham  igaar,  men 
det  var  nok  ikke  mer  end  som  en  Visiterings- 
patrouille.« 

»Det  er  godt.  —  Træd  ind,«  og  af  sted 
gik  Afløsningen. 

Nu  stod  han  der  i  de  yderste  Forposter, 
Ansigt  til  Ansigt  med  Fjenden,  som  intet 
skilte  ham  fra,  men  som  han  heller  ikke 
saa'  noget  til.  Han  tog  Geværet  i  Armen, 
saaledes  som  han  havde  lært  det  ovre  i 
Kjøbenhavn,  stillede  sig  rank  og  flot  med 
Ansigtet  ud  i  den  Retning,  hvor  Fjenden  var, 
og  stirrede  derud  med  opmærksomme  Øjne 
og  spændte  Miner.  Ingen  Fjende  skulde  uset 
nærme  sig  hans  Post,  det  følte  han  —  — 
og  hvis  han  pludselig  saa'  en  østriger  komme 

krybende  i  Taagen  som  en  Slange,  saa  havde 
han  lært,  hvad  det  vilde  sige,  —  saa  vilde 
man  søge  at  overrumple  hans  Post.  øst- 
rigeren vilde  pludselig  springe  ind  paa  ham, 
slaa  Geværet  af  hans  Haand,  gribe  ham  i 
Struben,  saa  han  ikke  kunde  skrige,  bore  sin 
Kniv  i  hans  Hjærte,  og  medens  en  anden, 
lige  saa  snedig  Fjende  gjorde  det  af  med 
hans  Kammerat,  den  store  Fløjmand,  vilde 
pludselig  mange  mange  fjendtlige  Soldater 
vrimle  frem,  styrte  ind  imod  Feldtvagten,  slaa 
denne  tilbage  paa  Pikettet,  alt  vilde  blive 
Forvirring,  og  Fæstningen  maaske  overrumplet. 
-  Nej,  nej,  nej,  han  vidste,  hvad  han  skulde 
gjøre,  en  mistænkelig  Lyd  i  Taagen,  —  den 
mindste  Bevægelse  af  noget  ukjendt  inden  for 
50  Skridt  —  saa  vilde  han  raabe  an,  og  fik 
han  intet  Svar,  da  et  Skud  fra  sin  trofaste 
Ven,  den  store  Tapriffel,  som  tyngede  ham 
saa  haardt  i  Armen,  og  hele  Kjæden,  Felt- 
vagten, Pikettet,  alt  vilde  være  parat.  Han 
vidste,  hvad  det  gjaldt.  En  stolt  Følelse  af 
det  store  Ansvar  blussede  op  i  ham,  og  en 
tryg  Følelse  af,  at  han  ikke  var  alene  om 
dette   Ansvar,   —   han    vendte    sig   om  for  at 

sige  et  Par  Ord  til  sin  Kammerat,  men  han 
sank  næsten  i  Knæ  af  Forbavselse.  Den 
store  Fløjmand  havde  ganske  rolig  lagt 
Geværet  ned  foran  sig,  knappet  Kappen 
op  og  ud  af  Brødposen  taget  et  stort 
strikket  Tørklæde,  som  han  med  Sindsro 
viklede  om  sin  Hals  og  nu  omhyggelig  knap- 
pede Kappen  sammen  om  igjen.  Saa  tog 
han  en  tyk  Humpel  Rugbrød  frem  af  Brød- 
posen og  en  lille  Stump  Flæskefedt,  der 
sad  paa  et  Stykke  Svær.  Da  han  mærkede, 
at  den  anden  saa'  paa  ham,  sagde  han:  »Ska' 
De  it'  ha'  en  Bi'  Brø',  Hr.  Asperant?« 

»Men  er  De  gal  Menneske,  kalder  De  det 
at  staa  som  Vedet?« 

»Jæ'  æ'  b'e'en  sulten  a'  den  lange  Ma'- 
seren,«  svarede  han  rolig,  skar  lidt  Flæsk  af 
med  Toldekniven  og  tog  sig  en  stor  Bid  Brød 
dertil. 

»Ja,  men  Fjenden,  —  naar  nu  Østrigerne 
kommer?« 

»Aa,  han  kommer  Fa'en  itt',  nu  da 
Taagen  æ'  ta'en  po  aa  lett',  næ  gu'  om  han 
gør.     Men,«  tilføjede  han  efter  en  lille  Pavse, 

i  hvilken  han  spiste  videre,    »æ'  De  bang'  for 
han,  saa  pas  po  han.  jæ  æ'  strås  færig.« 

Felix  vendte  sig  fra  ham  i  den  dybeste 
Indignation.  Var  det  den  Samvittighedsfuld- 
hed og  Paalidelighed,  hvorfor  den  danske  Sol- 
dat var  saa  berømt?  Men  lad  ham  først  blive 
færdig,  saa  skal  jeg  sige  ham  min  Mening, 
eller  nej  —  det  er  min  Pligt  at  melde  ham, 
og  i  den  Straf,  den  haarde  Straf,  som  maa 
ramme  ham,  da  han  har  brudt  sine  Pligter 
paa  Posten,  vil  de  andre  faa  en  Advarsel,  der 
maaske  vil  føre  dem  tilbage  til  deres  Pligt. 
Og  Premierlieutenanten ,  som  troede  denne 
Mand  saa  godt;  havde  han  ikke  sagt,  da  han 
satte  mig  paa  Kompagniets  højre  Fløj:  saa 
faaer  De  en  solid  og  dygtig  Rodekammerat  i 
vor  højre  Fløjmand!  Nu  skal  jeg  nok  lukke 
deres  øjne  op  alle  sammen. 

»Ska'  dæ'  vær'  en  bitte  Snaps,  Asperant?« 
lød  Fløjmandens  Stemme  ganske  blidt  bagved 
ham.  Han  vendte  sig  ikke,  gjorde  en  af- 
værgende Bevægelse  med  Skulderen  og  stod 
støt  og  saa'  ud  i  Landskabet,  ud  paa  den 
svindende  Taage,  som  gled  langsomt  hen  helt 

Dede  ved  Jorden  i  tynde  Slør,  der  spredte  sig 
mere  og  mere. 

Fløjmanden  var  imidlertid  bleven  færdig 
med  sit  lille  Maaltid  og  stod  nu  ved  Siden  af 
Felix.     Denne  var  vred  og  talte  ikke  til  ham. 

»Æ'  De  fra  Køvenhavn  a'?«  spurgte  Fløj- 
manden. 

»J)e  maa  ikke  tale  saa  højt  paa  Posten.« 

»Hvorfor  itt'?« 

»Det  maa  De  jo  have  lært  paa  Skolen. 
Fjenden  kan  høre  os.« 

»Saa  mo'  han  s'gu  ha' lang' øren,«  sagde 
Fløjmanden. 

»Han  er  maaske  nærmere  end  De  troer. 
Hans  Patrouiller  har  maaske  listet  sig  ind  paa 
os,  dækket  af  Taagen.« 

»Næ  gu'  har  de  ej.  Hva'  sku'  de  her? 
Han  ve'  s'gu  godt,  hvor  vi  vi  stoer,  aa  han 
sæl  æ'  langt  ovre  ve'  Aaen.« 

»Man  er  aldrig  sikker  lige  over  for 
Fjenden.« 

»Næ'  der  æ'  nok  no'en,  som  itt'  er'et.« 

»Hvad  mener  De  med  det?«  —  og  da 
den  anden  ikke  svarede  ham,  begyndte  han 
et  langt  Foredrag  om  Vedettens  Pligter,    idet 

han    udpakkede    al    den  Felttjeneste  Visdom, 
som  han  havde  inde. 

»Javel,    javel,«    svarede    Fløjmanden    en 
gang  imellem. 

»Jamen  det  vil  jeg  sige  Dem,  at  det  er 
min  Pligt  at  melde  til  vore  Foresatte,  hvor- 
ledes De  bærer  Dem  ad,  og  spiser  og  drikker 
paa  Posten!«  tilføjede  Felix  i  høj  Grad  irriteret. 

»De  mo'  itt'  tal'  saa  højt  po  Posten,« 
svarede  den  anden  med  et  smørret  Smil. 

Aspiranten  tav.  Der  er  intet  Udkomme 
med  de  Folk,  tænkte  han,  sløve  som  de  er, 
rimeligvis  af  den  trættende  og  strænge 
Tjeneste.  Det  er  maaske  Synd  at  være  for 
haard  imod  dem.  Han  skuttede  sig  af  Kulde 
og  følte  sig  træt  og  mat,  især  i  Knæene. 

Ingen  af  dem  sagde  noget,  der  var  ganske 
stille  omkring  dem.  Kun  nogle  Krager  skreg 
imellem  ude  paa  Markerne.  Taagen  var 
stegen  tilvejrs  og  laa  i  et  tæt  graat  Dække 
oppe  i  Luften.  De  kunde  nu  se  langt  ud 
over  Egnen,  men  de  saa'  kun  Mark  ved  Mark, 
pløjede  sorte  Agre,  graagrønt  vissent  Brak- 
land,    og    længere    ude    Tobaksjorderne    med 


lange   Stilke,    som  stode  bøjede  og  brækkede 
langt  fra  hinanden. 

»Har  De  været  paaPost  her  før?«  spurg 
Felix  tilsidst. 

»Næj,  vi  har  væ't  ude  i  den  befæstede 
Lejr,  aa  vi  ha'  væ't  nere  foran  Oversvømmelsen 
før  Bombardemangen,  men  her  æ'  mæjet 
bæ'er.  Men  dæ'  æ'  nu  aisammens  itt'  no'et, 
næj  nere  ve'  Reteraden  fra  Danne verke  og 
Sangelmark,  ja  Gu'  bevar  os  vel,  sikken  Re'- 
lighed,«  og  han  fortabte  sig  nu  i  en  lang 
ensformig  Beretning.  »Holdt,  hvem  der!« 
brølte  han  pludselig  og  slog  med  et  vældigt 
Klask  Geværet  ned  i  den  venstre  Haand,  saa 
at  Felix  forskrækket  fo'r  sammen. 

»Hvad  er'et?«  raabte  han. 

»Visiteringspatrouille,«  svarede  en  dyb 
Stemme,  og  to  Mand  kom  henimod  dem  fra 
venstre. 

»Passér,«  sagde  Fløjmanden. 

»Er  der  noget  nyt?«  spurgte  den  ene  af 
Mændene. 

»Næ'  gu'  om  der  æ\«  svarede  Fløj- 
manden. 

En  Rekrut  fra  64.  3 

Den  pludselige  Anraabning  i  den  store 
Stilhed  havde  skræmmet  Felix  op,  men  han 
fik  nu  en  lettende  og  fornøjet  Følelse  af,  at 
alt  var  i  Orden  og  Ro.  Folkene  talte  saa 
lystigt  og  trygt  med  hinanden,  der  var  jo  i 
Virkeligheden  heller  intet  at  passe  paa,  alt 
var  jo  stille  og  fredeligt.  Han  tog  Geværet 
ved  Foden  og  lyttede  atter  til  Fløjmandens 
Fortælling  om  Kompagniets  Affære  under  Til- 
bagetoget, og  han  saa'  med  Beundring  op 
paa  den  store  Karl,  der  havde  oplevet  saa 
meget  og  dog  talte  derom,  som  om  det  var 
intet.  Han  overvældede  ham  i  Begyndelsen 
med  Spørgsmaal,  men  efterhaanden  gled  de 
over  i  en  rolig  Samtale,  og  da  Fløjmanden 
saa',  at  han  frøs,  bød  han  ham  en  Snaps  af 
sin  lille  blaa  Lærke.  Felix  drak,  og  fra  nu  af 
var  de  Venner. 

»De  sku'  nu  røre  lidt  po'  Dem,  Aspe- 
rant,  Soldaten  ska'  itt'  sto' stille  po' Vedetten. 
Ja  ser  De,«  sagde  han,  da  Felix  gik  op  og 
ned  foran  ham,  »man  læ'er  saa  mæjet  Slu'er 
inge  po'  Skolen,  a'  man  har  sit  Slid  mæ'  aa 
glemm'  dæ'  aisammens.  Dæ'  ka'  nu  vær' 
saa  mæjet  godt   mæ'  al  den  Teori  man  foer, 

men  dæ'  sla'er  s'gu'nte  te'  i  Verkelighe'en, 
Men  dæ'  forstoer  se',  Rekler  aa  Reklementer 
ska'  der  s'gu  te',  men  dæ'  æ'  nu  nier  for 
Offesereme  aa' Underoffesererne.  Dæ'  æ'  li'e- 
godt  vist,  a'  de  Offeserer,  som  har  vaat  menige 
soldater  æ'  s'gu  osse  de  voueste,  ja  saa  min 
salighed  æ'  de  saa,  aa'  de  goer  itt'  etter 
Bøjerne.« 

Felix  søgte  sagtmodig  at  hævde  Theoriens 
Betydning,  men  Fløjmanden  vilde  ikke  give 
sig,  og  de  diskuterede  i  en  lavmælt  Tone 
med  stor  Ivrighed,  indtil  de  hørte  Skridt 
bagved. 

»Dæ'  æ'  Afløsningen,«  sagde  Fløjmanden. 

»Hvad,  allerede,«  sagde  Felix.  Tiden  var 
fløjet  for  ham.  Med  stor  Selvfølelse  instruerede 
han  de  ny  Vedetter  og  gav  dem,  trods 
Fløjmandens  Ord,  alle  de  gode  Regler,  som 
han  havde  bevaret  i  sin  Erindring  fra  sin 
Lærebog. 

»Ja,  det  er  godt  nok  alt  sammen,  men 
har  I  set  noget  til  Fjenden?«  spurgte  Under- 
korporalen. 

»Itt'  en  skimlet  Lus  engang,«  sagde 
Fløjmanden. 

»Saa  har  Du  nok  ikke  set  Din  Skjorte 
efter,  Fløjmand,«  lo  Underkorporalen.  »Træd 
ind,«  og  de  traadte  ind  og  marcherede  af- 
sted  for  at  afløse  de  andre  Poster. 

Felix  var  træt  og  sulten.  Han  længtes 
efter  at  komme  ind  til  Feltvagten,  og  Af- 
løsningen tog  Tid. 

»Næj  se  der  ligger  en  Bomme,«  sagde  en 
af  Folkene  og  sparkede  til  en  Granatstump. 

»Lad  mig  se,«  sagde  Felix  og  sprang  til, 
»ha,  ha,  Fjenden  er  altså a  ikke  naaet  ind  i 
Byen  med  hvert  Skud.« 

»Det  er  en  af  vore  egne,«  sagde  Under- 
korporalen,  »vi  skød  meget  for  kort.« 

»En  af  vore  egne,«  sagde  han  skuffet  og 
smed  den  tunge  Jærnklump. 

Endelig  naaede  de  da  ind  til  Feltvagten  i 
Bræddeskuret  og  satte  Geværerne  sammen. 
Folkene  laa  i  en  uordentlig  Klynge  op  ad  hin- 
anden. De  Fleste  sov,  to  sad  henne  ved  en 
Stolpe  og  spillede  med  nogle  smudsige  fugtige 
Kort  paa  en  Tornyster.  De  afløste  Folk  gav 
sig  strax  til  at  spise,  og  Felix  gik  hen  til 
Sergenten,  som  havde  sin  Plads  i  den  ene 
Ende   af  Skuret,    der   var  adskilt  fra  Folkene 

ved  et  Par  Brædder  ligesom  en  Baas  i  en  smid. 

ii  fik  sin  Mad   frem,    og  Sergenten  sad 
saa'  paa  ham  og  røg  af  sin  Pibe. 

Dagen  gik  langsomt  og  trevent.  De  laa 
og  dovnede  paa  den  Smule  Malm,  der  fandl 

dette  var  saa  opslidt  og  trampet  itu,  at 
det  ikke  gav  noget  Leje.  Det  var  fuldt  af 
Utøj  og  Snavs,  saa  at  Felix  under  andre  Om- 
stændigheder vilde  have  skyet  det  som  en 
kjøbenhavnsk  Flyttedagsbunke ,  nu  samlede 
han  det  omhyggelig  sammen  under  sig,  ja 
endog  et  enkelt  Straa  tog  han  op. 

Herregud,  er  det  Feltliv,  tænkte  han. 
Er  det  det  raske  Krigerlevnet,  som  jeg  havde 
haabet  paa?  Vi  har  det  jo  værre  end  Lade- 
gaardslemmer. Naar  vi  endda  blot  saa'  noget 
til  Fjenden.  Hvor  det  er  dumt  og  kjedeligt 
og  utaaleligt.  Træt  og  søvnig  som  han  var, 
hørte  han  næppe,  hvad  Sergenten  talte  om, 
men  Ordet  »Vaabenhvile«  lød  hen  til  ham, 
og  han  rejste  sig  halvt  op.  »Hvad,  taler  De 
om  Vaabenhvile?«  spurgte  han. 

»Ja  der  snakkes  nok  i  Aviserne  om  det. 
Har  De  ikke  hørt  noget  hos  Officererne?« 

»Ikke  et  Ord,«  svarede  han  og  lagde  sig 

ned  igjen.  Tænk  Vaabenhvile!  Hvis  der  nu 
blev  Fred,  uden  at  han  havde  været  med  til 
noget  som  helst,  det  var  dog  skrækkeligt.  Og 
han  faldt  hen  i  en  lang,  lang  Slummer. 

Tillokkelsen  ved  at  staa  som  Vedet  tabte 
sig  snart  i  Løbet  af  den  lange  Dag,  og  naar 
han  kom  ind  til  Feltvagten  fra  en  saadan 
Tur,  hvor  han  havde  staaet  og  frosset  og  set 
ud  over  Markerne  og  hørt  paa  Kragernes 
Skrig  og  en  tidlig  Lærkes  ensomme  Syngen, 
kastede  han  sig  ned  paa  Halmen,  passiarede 
med  Sergenten  og  hørte  paa  Folkene. 

Da  det  blev  mørkt,  og  kun  en  Lygtes 
sløve  Skjær  lyste  inde  hos  dem,  sagde  en 
Mand  i  Klyngen:  »Ska'  vi  itt'  ha'e  en  Hi- 
staarie?     Pless  ka'  do  itt'  faatæl'?« 

Pless  var  Kompagniets  lystige  Fætter  og 
havde  meget  at  sige  imellem  Folkene,  dels 
var  han  Kjøbenhavner,  hvilket  blev  betragtet 
som  noget  fint,  dels  var  han  Skomager  og 
kunde  hjælpe  dem  med  deres  Fodtøj  og  ikke 
alene,  naar  det  stak  ham,  lappe  deres  Støvler, 
pløkke  en  ny  Saal  i  en  Hast  eller  give  den 
gamle  et  Stød,  men  han  havde  ufejlbart*  Raad 
for  alle  Onder  og  Sygdomme,  især  for  ømme 

og  hudløse  Fødder.  Den  lille  Skomager  med 
de  smaa  skælmske  øjne  og  den  tandløse 
Mund,  der  var  bred  som  en  Skruptudses  Flab, 
havde  altid  tusende  Løjer  for,  og  naar  Pless 
var  i  Humør,  lo  hele  Kompagniet. 

»Ka'  Do'  itt'  savtens  faatæl'  en  Histaarie, 
Skoma'er,«  vedblev  de  at  sige. 

»Dæ'  ka'  je' vel  nok,«  sagde  Skomageren, 
»men  ska'  dæ'  være  et  Æventyr  eller  en 
Løgnehistorie?« 

»Ja  dæ'  ve'  a  itt',  hwa'  æ'  æForskjæl?« 

»Ja  se  et  Æventyr,  dæ'  æ'  saadan  mæ' 
Fortryllelse  aa'  de  Dele,  forstoer  I,  men  en 
Løgnehistorie,  dæ'  æ'  no'et,  som  godt  ka' 
være  sandt,  men  æ'  Løgn.« 

»Ja  la'  vos  fo  saaden  jæn.« 

»Der  var  engang  en  Mand,«  begyndte  Pless 
at  fortælle,  »ja  om  det  var  en  Mand  eller  en 
Kone  er  nu  ikke  godt  at  sige,  men  det  er  nu 
ligemeget,  for  hun  kreperede,  og  da  hun 
mærkede,  hun  sku'  te'et,  saa  sa'e  hun  til 
sine  Sønner:  Det  er  skidt  med  det  hele,  sa'e 
hun,  for  nu  kniber  jeg  sammen,  og  I  har  vel 
ikke  Tøjet  i  Orden,  saa  at  I  kan  følge  mig 
til  Jorden.      Nej,    sagde  de,    det  er  rent  sløjt 

med  do  Dele,  for  vi  har  kun  et  Par  Buxer 
alle  tolv.  Det  var  nemligen  tolv  Sønner,  skal 
jeg  sige  os.« 

»Dæ'  var  en  farlig  Hovn,«  sagde  en  Soldat. 

»Aa,«  sagde  en  anden,  »den  forrige  Præst 
i  Gunnerød  havde  dog  enogtyve,  men  de  sytten 
va'  da  re 'nok  osse  Pi'ebørn.« 

»Naa,«  vedblev  Skomageren,  »da  hun  saa 
var  væk,  forstoer  I,  saa  talte  de  billigvis  om 
hvad  de  skulde  tage  sig  til ;  for  noget  at  leve 
af,  maatte  de  jo  ha',  forstoer  I.  Det  var  nu 
rent  galt,  at  de  kun  havde  et  Par  Buxer,  for 
saa  kunde  jo  kun  en  af  dem  gaa  paa  Arbejde 
ad  Gangen,  forstoer  I.  Naa,  saa  blev  de  da 
ens  om,  at  den  ene  skulde  tage  Buxerne  paa 
og  gaa  ud  og  tjene  noget  ved  Teglværket  og 
saa  skaffe  Buxer  til  de  andre.  Saa  trak  de 
Numer,  og  det  blev  den  yngste,  som  skulde 
af  sted.  —  Aa  la'  me'  ligge,  sa'e  han  henne  i 
Sengen.  —  Nej,  du  ska'  af  sted  Kresjan,  herut 
med  Dig.  Naa,  saa  maatte  han  da  te 'et.  Det 
var  nu  en  myrdelig  grinagtig  Fyr,  var  den 
Kresjan.  —  Naa,  det  er  vel  godt  for  no'et, 
sagde  han,  og  saa  gik  han.  Men  han  havde 
nu  ikke  Lyst  til  at  gaa  til  Teglværket,    men 

gik    lige    ind   til  Byen,    der  maatte   da  vs 
noget  at  tjene,  synes  han.  —  Naa,  og  saa  kom 
han  da  ind  til  Byen  og  der  var  et  farlig  Spek- 
takel med  Re vu   og  Defelering  og  Lys   i   alle 

Vindever.  Saa  gaaer  han  ned  i  en  Bevært- 
ning og  si'er :  Hør,  si'er  han,  gi'  mig  en  Dram 
og  en  Drip  Melk,  si'er  han.  —  Væsgo,  si'er 
Manden.  —  Hør,  si'er  Kresjan,  hvad  er  det  for 
et  gruelig  Mudder  her  i  Byen.  —  Naada,  si'er 
Manden,  har  Du  ikke  væ't  henne  paa  Gammel- 
torv. —  Gu'  om  jeg  har,  si'er  Kresjan,  er  der 
noget  der  pusler.  —  Ih,  Gudbevares,  siger  Man- 
den ;  Kongen  og  Prinsessen  sidder  paa  Tronen, 
Ævlerne  springer,  og  hele  Torvet  er  med  Gulv- 
tæppe paa,  og  saa  faaer  alle  Folk  ligesaa  meget 
Flæskesteg  med  Rødkaal,  som  de  gider  ha'.  — 
Det  er  vel  Løgn,  si'er  Kresjan.  —  Gu'  om  dæ' 
æ',  si'er  Manden,  og  saa  gik  Kresjan. 

Men  det  var  s'gu  ganske  paalicleligt,  fol- 
der var  en  farlig  Stads.  Henne  ved  Raader- 
domhuset  sad  Kongen  paa  en  Trone  med  Prin- 
sessen, og  alle  Folk  stod  rundtenenom  paa 
Fortouget  og  raabte  Hurra  for  dem,  forsto'er 
I,  og  saa  var  hele  Torvet  iklædt  med  rødt 
Klæde,  forstoer  I,  som  ingen  maatte  gaa  paa, 

undtagen  alle  Kammerraaderne  og  Kammer- 
junkerne, ja  det  forstoer  sig,  ogsaa  Monrad 
og  Krigsministeren  og  de  andre  Folk,  som 
havde  noget  at  sige. 

Undskyld  Deres  Velærværdighed,  si'er  han 
saa  til  en  skaldet  Unge  af  en  Blikkenslager- 
svend, kan  Du  ikke  vise  mig  Prinds  Ferdinand.  — 
Gu'  om  jeg  kan,  si'er  Drengen,  for  han  er 
jo  sygemeldt.  —  Ja  saa  er  der  jo  ikke  noget  ved 
det  hele,  si'er  Kresjan,  for  ham  kjender  jeg 
fra  Tjenesten,  da  han  var  min  Løjtnant  paa 
Skolen.  —  Hvad  beha'er,  si'er  Drengen,  ikke 
noget  ved  det  hele,  hvad  kalder  De  da  Prin- 
sessen? —  Ja  hun  er  Fanden  lyne  mig  go', 
si'er  Kresjan.«  —  — 

»Det  er  farlig  saa  Du  bander, »  afbrød  en 
Soldat  —  Dugmageren,  som  hørte  til  en  eller 
anden  religiøs  Sekt  —  Fortælleren.  »Tænk 
paa  Dit  timelige  og  evige  Vel,  lille  Skoma'er.« 

»Aa  Sluder,  det  er  jo  ikke  mig,  det  er 
jo  Kresjan,  forstoer  I.  —  Naa,  siger  Blikken- 
slageren, der  kan  De  selv  se  og  saa  om  en 
lidt  faaer  vi  gratis  Flæskesteg  uden  Betaling; 
men  først  skal  alle  Mand  ha'  Lov  til  at  ta1 
os   et  Stykke   af  det   røde  Klæde.  —  Det  var 

som  syv  Satan,  si'er  Kresjan,  der  er  jo  Buxetøj 
til  os  allesammen.  —  Pas  nu  paa,  nu  fanger 
del  an,  si'er  Drengen.  Og  sikken  Komedie 
der  nu  blev  a'.  En,  to,  tre,  løb  alle  dé  mange 
Mennesker  ind  og  stredes  og  siedes  om  at  faa 
et  Stykke  af  det  røde  Tøj,  de  skreg  og  de 
hvinede,  og  de  sled  og  de  drog,  naar  en  havde 
fa  aet  en  lang  Las,  saa  faldt  de  andre  over 
ham  og  rev  det  fra  ham.  Det  var  ligesom 
henne  ved  Makketutten,  naar  vi  ikke  har 
ham  i  et  Par  Dage,  forstoer  I.  Kongen  sad 
selv  og  lo,  saa  hans  Mave  rystede,  men  Prin- 
sessen sad  og  gloede  som  en  Degn  under 
Prækenen.  Naa  —  Kresjan,  han  smed  sig  ind 
over  alle  de  andre  og  fik  et  ordentlig  Greb  i 
Tøjet,  og  saa  rullede  han  sig  rundt,  og  paa 
samme  Tid  rullede  han  mere  og  mere  Tøj 
omkring  sig  imellem  Benene  paa  de  andre, 
for  stærk  var  han.  Tilsidst  havde  han  rullet 
en  stor  Bunke  op  omkring  sig  og  laa  ganske 
stille,  forstoer  I,  men  saa  kom  der  nogen 
løbende  og  raabte:  her  ligger  en  stor  Rulle 
og  saa  rullede  de  ham  op  igjen  i  en  meget 
hurtigere  Fart,  og  tilsidst  saa  trillede  han  uden 
nogen  Verdsens  Ting  lige  hen  under  Kongens 

Trone !  —  Hurra !  raabte  alle  Drengene.  Der  var 
en  Mand  i  Rullen !  og  Kongen,  han  slog  sig  paa 
Knæerne,  og  grinte  og  harkede,  saa  Kammer- 
raaderne  maatte  dunke  ham  i  Ryggen.  —  Det 
var  en  Fandens  Fyr,  sagde  Kongen,  da  han 
fik  Mælet,  og  saa  kjørte  han  hjem.  —  Naa, 
men  Kresjan  var  ganske  tommelomsk  og  stod 
nu  der  paa  de  bare  Brosten  med  en  lille  rød 
Las  i  Næven,  der  ikke  var  stor  nok  til  en 
Buxeklap,  og  alle  Folk  var  henne  og  slaaes 
om  Flæskestegen.  Men  Kresjan  havde  tabt 
Appetitten,  forstoer  I,  og  saa  siger  han  til  en 
Politibetjent:  Hør,  siger  han,  skulde  De  kunne 
sige  mig  hvor  Prinds  Ferdinand  boer?  Jo, 
si'er  han,  der  og  der,  og  saadan  og  saadan. 
Og  saa  gik  han  sporenstregs  op  til  Prins 
Ferdinands  Slot.  Ankommen  der  satte  han 
Tøflerne  fra  sig  og  snød  sin  Næse  og  saa 
bankede  han  paa  den  reglementerede  Maade, 
som  han  havde  lært  af  Vaabenmesteren  paa 
Brandstuen.  Kom  ind,  si'er  Prinds  Ferdinand, 
og  da  han  kom  ind,  saa  sidder  han  og  drikker 
Gammelvin  sammen  med  en  General,  —  det 
kan  nok  være,  at  det  var  den  lille  Wilster, 
men  det  kan  jeg  nu   ikke   sige  bestemt,    og 

saa  si'er  han  —  gjør  Kresjan  -  Goddag  Ur. 
Løjtnant,  si'er  han,  hvordan  har  Deres  Excel- 
lents  det?  —  Det  var  nu  en  ren  Himmelhund, 
var  Kresjan,  til  saadan  at  belægge  sine  Ord.  — 

Hvad  Satan  er  det  Dig  57,  siger  Prinds  Perdi- 
dinand,  for  de  kjendte  nu  hinanden  fra  Tjene- 
sten a',  væ'sgo'  og  sid  ned.  ~  Gu'  er  det  mig 

Deres  Velædelhed,  men  det  er  nok  skidt  med 
Kadaveret?  -  Ja,  si'er  Prinds  Ferdinand,  jeg 
er  kvartersyg  og  kan  ikke  være  med  til  Re- 
vnen og  det  hele,  for  jeg  har  saadan  en  gruelig 
Fodsved  og  saa  har  jeg  en  gevaltig  Knyster 
paa  min  venstre  Lilletaa.  —  Det  er  generendes, 
naar  man  skal  marschere,  si'er  saa  Generalen 
og  gjør  stram  Honnør  med  Haanden  til  Huen.  — 
Det  er  vel  godt  for  no'et,  si'er  Kresjan.  — 
Vil  Du  ha'  et  Glas  gammel  Franskvin  og  en 
Cegar,  Kresjan?  —  Tak  den  som  byder,  og  saa 
satte  han  sig  ned  og  stak  Radekoppen  an. 
Det  var  nu  en  rigtig  Haveneser,  forstoer  I, 
og  ikke  saadan  noget  Møgkuba,  som  groer 
her  paa  Marken.  Og  saa  sad  de  og  damp* 
og  sa'e  ikke  no'et.  Saa  tilsidst  si'er  Kresjan, 
hør,  si'er  han,  det  var  ellers  en  spendabel 
Fest  var  det,  og  Prinsessen  var  min  Salighed 

hel  nydelig.  —  Næ,  si'er  Prins  Ferdinand,  hun 
er  mig  for  klein.  —  Hvad  er  hun,  si'er  Kre- 
sjan, hun  kunde  s'gu  godt  komme  i  anden 
Deling.  —  Men  saa  skrupgrinede  de  to  andre, 
og  General  Wilster  gjorde  stiv  Honnør  og 
klappede  ham  paa  Skulderen.  Næ,  sie'r  Prinds 
Ferdinand,  jeg  mener  saadan  i  Ho 'det,  hun  er 
saa  myrderlig  tvær,  er  hun.  —  Det  er  vel  godt 
for  no'et,  si'er  Kresjan,  hør,  si'er  han  saa, 
kan  I  faa  nogen  Helsen  for  Deres  Velbaaren- 
heds  Daarligdom?  —  Næ,  si'er  han,  der  er  ikke 
noget  at  gjøre  og  det  er  en  ren  Kjedsomme- 
lighed,  især  hvis  Krigen  gaar  an.  —  Aa,  si'er 
Kresjan,  det  er  vel  godt  for  no'et,  lad  bare 
mig  se  paa  Pusselankerne.  —  Og  saa  tog  han 
fat  paa  at  hive  Støvlerne  af  ham,  det  var  nu 
nysselige  Støvler,  forstoer  I,  og  reelt  Arbe'de, 
tyk  brabandsk  Læ'er  til  Saalerne  og  Skafterne  — 
naa  da,  fineste  Semslæ'er  hele  Vejen,  og  saa 
sad  de  som  støbt,  -  han  halede  og  halede, 
men  fast  sad  de  s'gu.  Hvad  er  det  for  en 
Abekat,  der  syer  for  Deres  Højædelhed?  si'er 
han,  aa  General  kom  og  ta'  et  Snuptag,  saa  er 
De  en  Knop.«  — 

»Tredje  Afløsning-,  træd  an!«  lød  Under- 
korporalens Stemme. 

»Ja  saa  maa  De  s'gu  hale  fort,  til  jeg 
kommer  igjen,«  sagde  Pless,  idet  han  rejste 
sig. 

Næste  Morgen,  da  Felix  vaagnede,  var 
Vejret  lige  graat  og  mørkt,  Folkene  sov  eller 
gik  trampende  op  og  ned  med  Hænderne  i 
Lommen,  Kraven  om  Ørene  og  den  lille  Pibe 
i  Munden.  I  nogen  Afstand  stod  den  hellige 
Dugmager  og  sang  med  en  brægende  Stemme 
og  i  langtrukne  Toner  sine  gamle  Psalmer: 

Naar  Du  Hjertet  besøger  fri, 
Da  skinner  Sandhed  derudi, 
Udfar  verdslig  Forfængelighed, 
Indgaaer  brændendes  Kjærlighed. 

Han  trak  den  sidste  Stavelse  langt,  langt  ud, 
saa  at  en  af  Folkene  blev  staaende  stille  og 
saa  paa  ham.  »Dæ'  var  e'  laang  jen,  Duk- 
ma'er,  ka'  der  vær'  maange  Vers  a'  den  Slavs?« 
Men  Dugmageren  sang  videre  uden  at  svare: 

Mit  Sind  staaer  altid  efter  dig, 
O  Jesu  min,  kom  vist  til  mig, 
Naar  vil  Du  dog  gjøre  mig  glad? 
Mæt  mig  med  dig,  det  er  min  Mad. 

Da  den  anden  saa  blev  ved  at  staa  og  se 
paa  ham,  sagde  han  blidt:  »Der  æ'  48,  lille 
Kamp,  men  jæ'  ta'er  kuns  de  bedst' : 

Villie  til  dig  hver  Tid  og  Sted 
Gjør  mig  saa  syg,  jeg  finder  ded 
Jesus,  som  Honnings  søde  Lugt, 
Og  altid  Livets  bedste  Frugt. 


III. 

Et  Par  Dage  efter  var  Felix  atter  ude 
paa  Feltvagten.  Hans  Deling  var  paa  Piket, 
men  han  var  fulgt  med  Sander,  som  i  den 
senere  Tid  havde  sluttet  sig  meget  til  ham, 
fordi  han  trængte  til  en  Fortrolig.  Den 
unge  Theolog  var  næsten  altid  i  Fyr  og  Flamme 
for  Fædrelandet,  og  hans  glødende  Had  til 
Tyskerne  og  hans  Lyst  til  Kampen  imod  dem 
fandt  en  dyb  og  klangfuld  Sangbund  i  den 
lille  Felix's  Bryst.  Mere  fremmed,  men  ikke 
mindre  tillokkende  lød  det  for  hans  øre,  naar 
Sander  i  høje  Toner  priste  sin  Brud.  I  brede 
grundtvigianske  Udtryk  fortalte  han  da  om 
hende,  der  var  fager  som  Freya  og  lys  som 
Dagen,  og  naar  Felix  saa'  ham  sidde  der  i 
Halmen  og  med  glødende  Begejstring  i  de 
mørke  Øjne  og  i  det  blege  Ansigt  tale  med 
urokkelig  Bestemthed  om  sin  Plan  at  rejse  til 
hende  en  af  Dagene  for  at  gifte  sig,  saa  mis- 
En  Rekrut  fra  64.  4 

undte  han  ham  denne  Kjærlighed  og  længtes 
efter  noget  lignende. 

Fra  den  tidlige  Morgen  havde  han  siddet 
ude  hos  ham,  da  der  kom  Bud  til  ham  fra 
Kompagnichefen  om  at  komme  ind  til  Pikettet 
og  spise  til  Middag.  Han  sprang  da  glad  op, 
for  han  frøs  og  begyndte  at  blive  træt  og 
sulten.  Pikethytten  var  lun  og  tæt,  der  var 
Døre  og  Vinduer  i  Gavlene,  Bræddegulv  og 
Kakkelovn,  Mad  og  Varme,  han  havde  kigget 
derind  om  Morgenen.  Blot  der  nu  ikke  er 
for  mange  Officerer,  tænkte  han;  thi  han  saa 
stadig  med  stor  Eespekt  op  til  disse,  især  til 
Linieofficererne,  som  forekom  ham  mere  over- 
legne. 

Strax  da  han  traadte  ind,  kunde  han 
intet  skjelne,  da  der  var  en  stærk  og  tyk 
Os  af  Tørverøg,  Tobaksrøg  og  Mad.  Halv- 
delen af  Hytten  var  paa  langs  opfyldt  af 
frisk  Halm,  og  omtrent  midt  i  den  stod  et 
Par  lange  Borde,  nogle  Træbænke  og  Stole 
uden  Ryg.  Da  han  blev  staaende  og  saa'  sig 
om,  opdagede  han  lige  for  sig  Kompagnichefen, 
som  laa  i  Halmen  ved  Kakkelovnen.    »Goddag, 

lille  Ven,«    sagde  han,  »naa  hvordan  gaar  del 
derude,  fryser  De?« 

»Nej    ikke   videre,    men    der   er  saa   lidt 

Halm.« 

Saa  maa  vi  se  al  faa  noget  derud,  Høyer, 
inden  Natten.« 

»Ja  hvor  skal  vi  faa  det  fra?«  svarede 
denne,  som  sad  med  begge  Armene  paa  Knæene 
og  røg  af  sin  Pibe. 

»Det  maa  vi  tale  med  Bataillonen  om  — 
ja  vi  har  rigtignok  spist,  Maden  staaer  der- 
henne, men  nu  er  den  maaske  kold,«  og  han 
vendte  sig  fra  den  unge  Mand  for  ivrig  at 
diskutere  med  Høyer  om  at  skaffe  Halm. 

Felix  gik  hen  til  Bordet  i  den  anden  Ende 
af  Barakken,  hvor  der  stod  en  Suppeterrin  og 
Tallerkner,  som  der  var  spist  af.  Nærmest 
Vinduet  sad  tre  Officerer  og  spillede  Whist. 
Kapitajn  Knudsen,  som  han  havde  truffet  før 
hos  Kompagnichefen,  var  i  Færd  med  at  give 
Kort,  han  saa'  ikke  op  og  gjengjældte  ikke 
hans  Hilsen.  Den  ene  af  hans  Medspillere 
—  Lieutenant  v.  Kaden  —  sad  med  begge  Han- 
derne  i  sine  Kappelommer  og  saa'  forfrossen 

ud.  Han  var  høj  og  mager,  og  trods  den 
smudsige  Kappe  og  den  gamle  Hue  var  der 
noget  vist  elegant  udbredt  over  ham,  et  langt 
tyndt  Overskjæg  hang  ham  ned  over  Munden, 
Resten  af  Ansigtet  saa'  noget  urent  ud  paa 
Grund  af  det  stubbede  Skjæg,  som  i  mange 
Dage  ikke  havde  været  raget.  »God  Dag. 
Hr.  Krigsmand,«  sagde  han,  da  Aspiranten 
hilste,  og  fulgte  ham  med  sine  smaa,  stik- 
kende Øjne.  Den  tredje  af  de  spillende  rejste 
sig  næsten  helt  op  for  at  besvare  den  unge 
Mands  Honnør,  det  var  en  svensk  Officer,  en 
vældig  svær  og  høj  Lieutenant  med  et  stort 
bart  Ansigt.  Idet  han  satte  sig,  sagde  han 
til  sin  Makker:  »Hva'  ar  det  for  en  Pojke?« 
Felix  hørte  ikke,  hvad  den  anden  svarede, 
men  de  lo  begge  to.  Kapitajnen,  der  var 
færdig  med  at  give  Kort,  afbrød  dem  og  sagde 
til  Svenskeren:  »De  er  i  Forhaanden,  Hr. 
Lieutenant.« 

»Ja  så,  forlåt,«  og  Spillet  fortsattes  i 
Taushed. 

Felix  følte  sig  sært  forlegen,  han  øste 
op  i  en  af  de  brugte  Tallerkner  og  spiste  med 
god     Appetit,     skjønt    Ærterne    vare    blevne 

kolde  og  tykke  Medens  han  spist'-  Btude- 
rede  han  paa,  hvad  han  nu  skulde  gjøre,  naar 
han  var  færdig.  Han  knude  da  ikke  saadan 
uden  videre  strække  sig  hen  i  den  gode  Halm. 
.Men  naar  han  nn  var  færdig  og  maatte  rejse 
.  hvad  saa?  (laa  sin  Vej?  Der  var  saa 
koldt  ude  hos  Sander.  Da  de  tre  vare  færdige 
med  deres  Robber,  og  Svenskeren  gav  Kftrt, 
kom  v.  Kaden  hen  og  gav  sig  i  Lag  med  en 
lille  Spritkjedel,   der  stod  tæt  ved  Felix. 

»Hvad  siger  Deres  Kjøbenhavner  Mave  til 
det  Sprøjt?  Kan  De  smage,  at  Runkedoren 
har  kommet  Kanel  i  Ærterne?« 

»Aa,  naar  man  er  sulten,  saa  — « 

»Naa  ja,  velbekomme,«  sagde  han.  »Har 
De  noget  nyt  fra  Kjøbenhavn?  Hvad  siger 
Pigebørnene  til  at  De  er  rejst?  Det  er  altsaa 
dog  sandt,  kan  jeg  se  paa  Dem,  at  alle  Haar- 
skærere  og  Hundeklippere  i  hele  Kjøbenhavn 
ere  blevne  indkaldte  —  —  ja  nu  kommer  jeg.« 

»Ja,  vil  De  spille  eller  sludre,  saa  sig  bare 
til,«  sagde  Kapitajnen. 

»Død  og  Pine,  jeg  har  jo  Forhaanden, 

en  lille  Pique,  op  til  den  stærke.  Sikke  Kort 
De  har,  Kapitajn.« 

Felix  begyndte  at  hade  den  drillevorne 
Lieutenant.  Da  han  var  færdig,  satte  han 
med  stor  Langsomhed  alt  til  Rette,  da  han 
ikke  vidste,  hvor  han  skulde  gjøre  af  sig  selv. 
men  heldigvis  kaldte  Kompagnichefen  paa  ham 
og  indbød  ham  til  at  tage  Plads  i  Halmen. 
Felix  laa  og  nød  Varmen.  Han  var  mæt  og 
varm.  og  Livet  fik  derved  et  mere  lyst  An- 
strøg. Det  var  dog  ganske  raskt,  dette  Liv. 
alligevel!  Hvor  han  var  ondskabsfuld,  den 
Linieofficer,  og  dog  kunde  han  ikke  lade  være 
at  beundre  hans  flotte,  drillende  Væsen.  Høyer 
sad  og  røg,  og  lod  som  sædvanlig  Røgen  lang- 
somt bølge  op  igjennem  Overskjægget  om  sin 
lille  Xæse.  Engang  imellem  lod  han  en  tør 
Bemærkning  med  et  halvt  humoristisk  Udtryk 
falde,  men  det  var  mest  Kompagnichefen,  der 
førte  Samtalen,  som  udelukkende  drejede  sig 
om  Kompagniet  og  dets  Anliggender.  Tilsidst 
var  det  ligesom  de  talte  langt  borte  fra  ham, 
længere  og  længere,  saa  han  ikke  kunde  skjelne 
Ordene  —  og  saa  sov  han. 

Da  han  vaagnede,  saa'  han  sig  forvirret 
omkring.  Det  var  mørkt,  der  stod  kun  et 
Par   Lygter    omkring    paa   Bordene    og    nogle 

Flasker   med  Lys  i  Halsen.     Kompagnichefen 

laa  ved  Siden  af  ham  og  sov.  Højer  var  der 
ikke.  d(4i  store  Kapitajn  heller  ikke,  v.  Kaden 
og  den  svenske  Officer  sad  henne  ved  Sprit- 
lampen og  snakkede  sammen.  De  havde  nogle 
Kopper  foran  sig,  hvoraf  de  drak.  Han  sprang 
hurtig  ud  af  Halmen. 

»Halløj,  hvad  er  det?«  sagde  v.  Kaden, 
»ligger  De  der?  Ja  jeg  saa'  nok,  at  man 
havde  travlt  med  at  dække  Skødebarnet  til. 
Har  De  ligget  der  siden  igaar  Aftes  —  saa  bliv 
De  bare  liggende.« 

Felix  tog  Uhret  op.  Han  troede  det  var 
midt  om  Natten,  men  saa*  nu,  at  Klokken  var 
fem  om  Morgenen. 

»Hvor  er  Lieutenant  Højer?«  spurgte  han. 

»Ude  ved  Feltvagterne.« 

Felix  følte  sig  baade  flov  over  at  have 
sovet  saa  længe  og  vred,  fordi  de  ikke  havde 
vækket  ham  —  saa  lidt  Brug  havde  de  altsaa 
for  ham !  Han  gjorde  sig  færdig  til  at  komme 
afsted. 

»Hvorhen?«  spurgte  v.  Kaden. 

»Ud  til  Feltvagterne.« 

»O  hellige  Uskyldighed,  hvad  vil  De  der? 

Det  er  et  Herrens  Vejr,  og  Regnen  styrter 
ned.  Bliv  De  bare  liggende,«  men  da  Felix 
tog  sit  Gevær,  tilføjede  han:  »Naa  saa  kom 
da  og  faa  Dem  en  lille  Vækker.« 

»Tak,  jeg  vil  gjerne  skynde  mig.« 

»Aa  Snak,  —  kom  nu  her.« 

Han  drak  i  et  Par  Slurk  den  lunkne 
Kaffe,  hvoraf  Halvdelen  var  Rom,  takkede 
hostende,  rettede  sig  og  gik  hastig  ud,  idet 
han  hørte  Svenskeren  sige: 

»En  utemordentlig  vacker  gut«  og  den 
anden  svare: 

»Ja  jeg  er  allerede  hel  væk  i  hans  Søster, 
hvis  han  da  har  en.« 

Han  tumlede  ud  i  Mørket.  Det  var  blik- 
stille Vejr,  men  Regnen  skyllede  ned  med  en 
sagte  prikkende  Lyd ;  han  saa'  ind  imod  Fæst- 
ningen, hvis  Volde  allerede  begyndte  at  tegne 
sig  tydelig  paa  den  østlige  Himmel,  hvor  en 
Lysning  skimtede  frem  igjennem  Regnen  og 
betegnede,  at  Dagen  snart  kom.  Saa  gik  han 
ud  imod  Felt  vagterne  for  at  finde  Højer. 
Vejen  var  blød  og  smattet,  Fødderne  gled  i 
det  dybe  Ler,  og  han  gik  derfor  ind  paa  Mar- 
kerne,  men  tabte  derved  lidt  efter  det  rigtige 

»r  og  mærkede  snart,  al  han  aeppe  var 
paa  ret  Vej.  Vandet  blev  hængende  i  hans 
store  Haar  og  dryppede  ned  under  Kappe- 
kraven,  og  kort  efter  løb  der  ligesom  en 
Straale  ned  ad  hans  Hals  og  gled  isnende 
videre  ned  ad  hans  varme  Ryg.  Kappen  blev 
tung  af  Væde,  og  trods  den  kølige  Regn  blev 
han  varm  og  gjennemsvedt  af  den  hurtige 
Gang.  Han  gik  og  gik.  Nu  maatte  han  snart 
være  derude,  eller  var  han  gaaet  fejl?  Han 
stod  stille  og  saa'  sig  om.  Regnen  faldt  med 
smaa  knaldende  Dryp  paa  hans  Hue.  Maaske 
var  han  gaaet  ud  imellem  Feltvagterne  og 
var  paa  Vejen  ud  til  Vedetterne ;  for  igjennem 
Kjæden  kunde  han  da  vel  ikke  være  kommen? 
Saa  gik  han  jo  lige  over  til  Fjendens  For- 
poster! Hvad  skulde  han  gjøre?  Ja  han 
skulde  orientere  sig,  vidste  han  nok,  men 
Stjærner  var  der  ikke,  og  Kompasset  havde 
han  i  sit  Tornyster,  som  laa  inde  i  Hytten. 
Han  gik  atter  til,  og  hans  Fantasi  legede 
atter  sit  Spil  med  alle  mulige  Forestillinger 
og  Ideer.  Han  tænkte  allerede  paa  at  vende 
om,  men  standsede  pludselig,  da  han  hørte 
Stemmer.     Det   var   en  Patrouille.     »Holdt  — 

hvem  der!«  lød  det  i  Mørket.  Han  fik  nu 
rigtig  Besked  og  var  snart  ved  Feltvagten, 
hvor  Høyer  stod  og  snakkede  med  en  Under- 
officer. Han  ytrede  ingen  Forbavselse  ved 
at  se  Felix  komme,    men  sagde  ganske  tørt: 

»Nu  skal  Morgenpatrouillerne  ud  for  at  re- 
kognoscere, vil  De  med?«  og  da  han  med  stor 
Glæde  gik  ind  herpaa,  vedblev  han: 

»De  skal  blot  gaa  ligeud  og  være  tilbage 
Klokken  halv  syv.  De  kan  føre  Larsens  Pa- 
trouille,  ja  Larsen  kan  selv  gaa  med.« 

Patrouillemandskaberne  vare  i  Færd  med 
at  gjøre  sig  færdige,  nogle  gabede  højt,  andre 
mumlede  noget  om  det  stygge  Vejr  og  gjorde 
et  Kast  med  Kroppen,  for  at  Tornysteret 
kunde  komme  til  at  sidde  rigtig;  de 
fleste  saa'  Geværerne  efter  og  satte  nye 
Fænghætter  paa  Pistonen.  Lidt  efter  af- 
marcherede Patrouillerne ;  Felix  og  Under- 
korporal Larsen  gik  sammen  foran  den  ene. 
Det  begyndte  at  blive  hel  lyst.  Da  de  havde 
passeret  Vedetkjæden,  sendte  de  en  Mand 
forud.  »Det  er  bedst  jeg  gaaer  med,«  sagde 
Underkorporalen.      Det    var    en  kjøbenhavnsk 

Haandværker,  en  kjøn  Fyr  med  et  frejdigt 
Ansigt,  en  rigtig  rask  Soldat  at  se  paa. 

Saa    langt   havde  Felix   aldrig   før  været 

ude  imod  Fjenden,  og  han  betragtede  nu  med 
Nysgjerrighed  de  Marker ,  han  som  Vedet 
havde  staaet  og  stirret  ud  imod.  Hvad  var 
der  mon  bag  den  Bakke  der  henne,  der  hvor 
Larsen  nu  laa?  Han  løb  derop.  Der  var 
intet  at  se,  og  de  gik  saa  ud  til  et  lille  en- 
somt Hus,  som  laa  nogle  hundrede  Alen 
længere  fremme  i  en  Lavning.  De  lod  den 
ene  Mand,  det  var  Pless,  Skomageren,  liste 
sig  i  Forvejen,  og  da  han  havde  naaet  Huset 
og  vinkede  ad  dem,  fulgte  de  efter.  Det  var 
nu  bleven  helt  lyst,  men  det  regnede  uop- 
hørlig. Felix  var  i  høj  Grad  optaget  af  sit 
Hverv,  Larsen  ikke  mindre,  og  selv  Sko- 
mageren og  den  anden  Soldat,  en  lille  haand- 
fast  Jyde,  lod  til  at  finde  Adspredelse  i  det 
hele.  Huset  var  tomt  og  ubeboet,  inde  i 
Stuen  var  der  en  hel  Del  Materiale  ophobet, 
især  store  Bunker  sammenrullede  Telegraf- 
traade. 

»Er    det    vort    eller    Fjendens?«     spurgte 
Felix. 

»Jeg  véd  saa  gu  ikke,  det  er  vel  til  at 
binde  Faskiner  med.« 

Skomageren  stod  uden  for  Huset  og  pas- 
sede paa,  medens  de  andre  var  derinde.  »Det 
var  skam  rart  at  komme  i  Tørre  vejr,«  sagde 
Larsen,   »skal  vi  ikke  ha'  os  en  Dram?« 

Felix,  som  ikke  havde  lagt  videre  Mærke 
til  Regnen,  tog  sig  en  dygtig  Slurk  af  Larsens 
Lærke  og  følte  sig  derefter  end  mere  op- 
ildnet til  Bedrifter.  De  afhandlede,  hvad  de 
nu  skulde  gjøre,  og  det  endte  med,  at  Larsen 
med  stort  Besvær  kravlede  op  paa  Husets 
Straatag,  som  faldt  af  i  store  Flager.  Da 
han  var  helt  oppe,  raabte  han  ned,  at  del- 
ingen Ting  kunde  ses  for  en  Bakke,  der  laa 
foran.  De  blev  saa  enige  om  at  gaa  ud  til 
Bakken.  Forsigtig  listede  de  sig  frem  til  den 
lille  Højdes  Fod,  hvor  de  lagde  sig  ned  et 
Øjeblik,  og  de  to  Førere  krøb  saa  op  paa 
Toppen.  Derfra  kunde  de  se  Stallerup  Huse, 
men  da  de  kastede  et  Blik  ned  mod  Syd,  gav 
det  et  Sæt  i  dem ;  thi  bag  et  Gjærde,  der  løb 
fra  Bakken  i  samme  Retning,  saa'  de  et  Par 
østrigske  Soldater,  som  stod  nogle  hundrede 
Alen    fra    dem   og   kiggede  ganske  rolig  frem 

over  Gjærdet.      De   spændte   begge  bo  Banen 
paa  deres  Geværer. 

»Er   der    ikke   fler',    kan  vi  snuppe  d< 
kom  bare,«    sagde  Larsen  og  krøb  ned  ril  d< 

to  Soldater. 

»Pless,  gaa  op  paa  Bakken  og  I  »liv  der.    - 
Kom  nu  med!«    sagde    han   til  de  andre, 
idet    de    bøjede    sig    helt    sammen,    krøl) 
videre  frem  bag  et  Gjærde,  som  løb  ud  i  Ret- 
ning af  Fjenden.     Endelig  gjorde  han  Holdt. 

»Vi  vil  spærre  dem  Tilbagevejen,  —  bare 
der  ikke  er  flere,«  hviskede  han,  »bliv  nu 
her,  saa  skal  jeg  se  mig  om.« 

Felix  og  Jyden  laa  bag  et  Hegn  og  pass<  >d< 
paa  østrigerne,  som  stod  stille  og  snakkede. 
Hvis  de  gik  hen  imod  dem,  maatte  de  falde 
lige  i  Hænderne  paa  dem.  Hans  Hjærte 
bankede,  saa  han  kunde  høre  det.  Tænk  at 
komme  tilbage  med  et  Par  Fanger !  De  fjendt- 
lige Soldater  gav  sig  god  Tid  der  henne 
Gjærdet,  den  ene  satte  sig  endogsaa  ned  og 
snakkede,  idet  han  saa'  op  paa  den  anden. 
De  havde  hvide  Livremme  paa  og  graagrønne 
Huer  uden  Skygger.  Saa  fjærnede  den  ene 
sig  lidt,  kaldte  paa  den  anden,  og  de  begyndte 

begge  at  gaa  bort  i  modsat  Retning  af  Felix 
og  hans  Kammerater.  Altsaa  de  undslap ! 
Han  kunde  ikke  staa  imod,  kastede  Bøssen 
til  Kinden  og  skød.  —  Skuddet  gav  ham  selv 
et  dygtigt  Skub  i  Skulderen;  Knaldet  gjentog 
sig  i  et  hult  Ekko  fra  Bakkerne  i  Regnens 
dryppende  Stilhed,  og  Røgen  flød  langsomt 
bort  fra  dem.  østrigerne  blev  staaende  et 
Sekund,  saa  gav  de  sig  til  at  løbe  af  alle 
Kræfter.  Larsen  kom  kilende  langs  med 
G  j  ær  det. 

»Hvorfor  skød  De  for  Pokker?«  sagde  han 
stakaandet.  »Lad  os  bare  komme  af  sted.«  Felix 
mumlede  noget,  men  hans  Stemme  var  usikker, 
og  da  de  andre  satte  tilbage  i  Løb,  løb  han  med ; 
han  raabte  efter  dem:  »hej!  hej!  hvad  løber  I 
for!«  men  fik  neppe  udtalt,  før  han  hørte  et 
dumpt  Knald  og  næsten  i  samme  Øjeblik: 
en  pibende  Lyd.  Han  mere  fløj  end  løb 
op  paa  Bakken  til  de  andre  og  smed  sig 
ned,  endnu  et  Knald,  og  med  en  svuppende 
Lyd  smækkede  en  Kugle  ned  i  den  vaade 
Jord. 

»Har  De  ladt,  Aspirant?  Vi  maa  se  at 
rippe  os.« 

Han  ladede  Geværet  med  rystende  Hænder, 
fik  Krudt  i  Munden,  da  han  bed  Patronen  af 
ol:  kunde  ikke  faa  fat  paa  Fænghætterne  med 
de  vaade  Fingre. 

»Det  er  en  Patrouille  paa  fem  Mand.< 

»Lad  os  sende  dem  en  Kugle,«  sagde 
Felix,  som,  uagtet  han  var  i  et  sælsomt  Op- 
rør, havde  Lyst  til  at  faa  noget  ud  af  det. 

»Nej,  nej  lad  os  komme  væk.« 

»Det  er  mig,  der  har  Kommandoen,« 
svarede  Felix  kort. 

Ovre  bag  et  Hegn  laa  den  fjendtlige  Pa- 
trouille, ellers  var  der  ingen  at  se,  en  af  øst- 
rigerne vinkede  til  dem  med  sin  Hue  og 
dukkede  saa  hurtig  ned  igjen,  men  pludselig 
raabte  Jyden:  »Der  kummer  nouet  nordfræ, 
dæ'  æ'  nouet  ri'endes.« 

»Saa  tilbage  i  en  Fart!«  sagde  Felix,  som 
saa'  en  Rytterpatrouille  paa  en  halv  Snes  Mand 
komme  travende.  Og  afsted  gik  det  nu 
dækket  af  Bakken  over  Stok  og  Sten,  alt 
hvad  de  kunde  hale  ud,  forbi  det  lille  Hus  løb 
de,  saa  den  opblødte  Jord  pladskede  op  om 
dem,  og  de  vedblev  at  løbe,  lige  til  de  kunde 
se     deres    egne    Vedetter    langt    inde.       Saa 

kastede  de  sig  aldeles  udasede  ned  paa  den 
vaade  Jord  for  at  faa  Vejret.  De  saa'  ikke 
mere  noget  til  Patrouillen  eller  Rytterne. 

»Det  slap  vi  godt  fra,«  sagde  Larsen,  der 
var  den  første,  der  talte,  og  medens  de  nu 
med  Geværet  i  Hvil,  svedte  og  vaade  mar- 
cherede ind  til  Feltvagten,  debatterede  Felix 
og  Larsen  den  lille  Begivenhed  med  stor  Iver. 
Han  syntes,  han  havde  oplevet  noget  stort. 

Da  de  kom  ind,  var  Afløsningen  lige 
kommen. 

»Hvad  skød  De  paa  derude?  Hvad  var 
der  i  Vejen?«  var  det  første  Spørgsmaal  de 
fik.  Felix  gav  sin  Beretning,  og  paa  Vejen 
ind  til  Fæstningen  maatte  han  nu  høre 
en  lang  Forklaring  af  Højer,  om  hvornaar 
man  skulde  skyde,  og  hvornaar  man  ikke 
skulde  skyde.  Han  hørte  kun  daarlig 
efter;  thi  \aad  som  han  var,  glædede  han 
sig  kun  ved  at  skulle  hjem  i  Kyarteret. 
Nu  havde  han  da  noget  at  fortælle  Kom- 
mandersergenten ,  og  han  underholdt  ham 
trolig  i  de  første  Dage  om  denne  sin  Dddaab. 
Vel  havde  han  en  Følelse  af.  at  han  ikke 
havde  baaret  sig  synderlig  behændigt  ad.  men 

efterhaanden  saa'  han  del  hele  i  el  andel 
Skær,  ja  tilsidst  syntes  han  næsten,  at  del 
var  en  lille  Bedrift.     En  dyb  Respekt  nærede 

han  for  Underkorporal  Larsen,  den  Hk  senere 
Lejlighed  til  at  blive  endnu  dybere. 


En  Rekrut  fra  64. 


IV. 

Da  han  kom  hjem  i  sit  Kvarter,  brændte 
det  lystig  i  Bossemagerens  lille  Kakkelovn. 
Han  fik  det  vaade  Tøj  af  sig  og  borede  sig 
dybt,  dybt  ned  i  Halmen  for  at  blive  varm, 
for  at  sove.  Men  det  gik  ikke  strax.  Lige- 
som Dagen  lysere  og  varmere  skred  frem  og 
ikke  lod  sig  tvinge  tilbage  for  atter  at  blive 
Nat,  før  Tiden  kom,  var  ogsaa  hans  unge  Blod 
nu  kommen  i  Bevægelse,  og  Nattens  rolige 
Søvn  lod  sig  ikke  ved  hans  Ønske  eller  Be- 
faling kalde  frem.  Han  laa  da  stille  og  hvilede 
og  hørte  efter  de  Samtaler,  Sergenten  havde 
med  de  Folk,  der  gik  og  kom,  og  hvorledes 
hans  Pen  kravlede  hen  over  det  haarde  Papir. 
Aa,  hvor  han  dog  havde  det  godt!  Hvor  der  var 
hyggeligt  i  hans  mørke  Krog!  Han  hørte 
Jesper  ude  i  Kjøkkenet,  og  naar  Døren  gik, 
sneg  en  appetitlig  Lugt  af  noget  stegt  sig  ind 
til  ham.  De  Stakler,  som  nu  stod  ude  paa 
Tobaksmarkerne    og    gloede    over    imod    den 

usynlige   Fjende        og  nede  paa    Dybbel,   ja 

over   for  dem   følte   han    lige  som  Sam- 
vittighedsnag;   de   led   og  kæmpede  der  nede, 

lens  der  her  var  roligt  og  stille.  Ganske 
vist,  den  megen  Kulde,  den  ringe  Søvn  og  den 
tarvelige  Mad  tog  vel  nok  paa  Kræfterne,  men 
der  nede  —  aa,  blot  han  dog  kunde  komme 
til  at  opleve  Kampen,  blot,  —  blot  —  og  saa 
sank  dog  alle  Tanker  og  ønsker  tilsidst  dybt 
ned  i  en  fast,  sund  Ungdomssøvn. 

Det  var  langt  op  ad  Dagen,  da  han 
vaagnede ;  han  var  sovet  fra  Maden,  som  stod 
paa  Bordet.  Sergenten  gik  omkring  i  Stuen 
i  bar  Skjorte  og  i  lange  sorte  Strømper,  der 
var  bundne  med  Seglgarn  under  Knæene,  i 
Færd  med  at  klæde  sig  paa  eller  af.  »De 
har  ikke  været  til  at  faa  vaagen,«  sagde  han. 
Felix  sprang  op  og  satte  sig  strax  til  at 
spise,  i  det  han  rystede  Halmen  af  sig.  Et 
Par  gyldne  Ktester  glimrede  som  Ringe  i  hans 
lyse  Krøller. 

»Hvad  skal  jeg  dog  bestille  i  Dag,  hele 
den  lange  Dag?«  sagde  han.  Sergenten,  som 
stadig    gik    om    i    sin   stumpede   Skjorte,    der 

viste  noget  af  hans  tynde  hvide  Laar,  spurgte , 
om  han  vilde  hjælpe  ham  med  at  skrive. 

»Ja,  med  Fornøjelse,«  svarede  han  med 
Munden  fuld  af  Mad,  men  først  maatte  han 
dog  gaa  sig  en  Tur. 

»Det  er  skrækkeligt  med  det  Utøj,« 
sagde  Sergenten  og  kastede  et  Blik  ud  i 
Gaarden,  hvor  Jesper  bankede  og  børstede 
hans  Tøj,  »og  jeg  har  kun  ét  Par  Buxer, 
—  men  det  er  den  gamle  Halm  paa  Felt- 
vagterne.« Felix  slap  Kniv  og  Gaffel  og 
gav  sig  til  at  spørge.  Troede  Sergenten,  at 
han  ogsaa  havde  Utøj?  Det  haabede  han  da 
rigtignok  ikke;  noget  saa  væmmeligt,  saa 
grimt,  uh  —  nej  det  var  ikke  til  at  holde  ud, 
væk  med  Maden,  af  med  Tøjet,  nu  vidste 
han,  hvad  han  vilde  bestille.  —  Sergenten  lo 
af  ham,  det  var  jo  ikke  noget  at  tale  om. 
det  maatte  man  vænne  sig  til,  det  førte  Livet 
i  Felten  med  sig,  osv.  Men  Felix  fik  travlt. 
En  stor  Ballie  fik  han  fat  i,  og  saa  af  med 
Tøjet. 

»Se,  Hr.  Kommandersergent,«  sagde  han, 
da  han  stod  ganske  nøgen,  »jeg  bar  meget 
stærkere  Arme  end  De,«    og  han  bøjede  dem 


69 


langsomt,  saa  Overarmens  svære  Muskler  kom 
frem  som  runde  Knuder. 

»De  er  brillianl  skabt, <  sagde  Sergenten, 
sikken  Gymnastiklærer  der  kunde  komme 
ad  af  Dem,«  og  han  saa'  beundrende  paa  det 
unge  Legeme,  »det  var  s'gu  Synd,  om  en 
preussisk  Kugle  skulde  gaa  ind  i  det  Kjød,« 
tilføjede  han  og  strøg  ud  en  at  Felix  bemærkede 
det  sin  kolde  Finger  hen  over  hans  Bryst, 
men  ved  den  pludselige  Berøring  for  han 
sammen,  som  om  det  gjorde  ondt. 

»Det  haaber  jeg  heller  ikke,«  sagde  han 
sagte  med  en  ubehagelig  Fornemmelse  af  Be- 
klemthed, og  med  Iver  fortsatte  han  Tvæt- 
ningen af  sit  Legeme  og  sit  Tøj. 

Da  han  saa  endelig  ren  og  frisk  med  en 
Cigar  i  Munden,  Huen  paa  skraa,  rene  Handsker 
og  den  lange  Sabel  om  Livet  gik  ud  af 
Bøssemagerens  lille  Hus,  følte  han  en  stor 
Sikkerhed  over  sig  og  et  stærkt  legemligt 
Velvære.  Med  Selvfølelse  gik  han  nu  op  ad 
Gaderne  og  hen  til  Hotel  Viktoria,  hvor  hen 
Musikkens  Toner  kaldte  ham. 

Soldaterne  drev  som  sædvanlig  op  og 
ned    eller    stod    sammen    i    Klynger    og    nød 

Musikken,  men  i  Dag  var  der  ogsaa  mange 
Officerer.  Der  blev  snakket  højt  imellem  dem 
og  gestikuleret  ivrigt.  Der  maatte  være  sket 
noget. 

»Der  har  staaet  et  Slag  ved  Dybbøl,« 
sagde  en  Aspirant  til  Felix  og  fortalte  ham, 
hvad  han  havde  hørt.  »Vi  har  kæmpet  ud- 
mærket, men  vi  har  lidt  store  Tab.«  Han 
gik  mere  dristig  end  ellers  hen  til  en 
Kreds  af  Officerer,  og  hvert  Ord  han  kunde 
fange,  klang  i  ham.  »Det  gaaer  nok  der 
nede  —  Oberst  H.  er  faldet  —  Preusserne 
har  beholdt  Dybbøl  By  —  i  Dag  gaaer  det 
nok  løs  igjen  —  gid  vi  var  der«  osv.  osv. 
Helt  forvirret  af  alt,  hvad  han  hørte,  og  me- 
dens Musikken  spillede :  »Nu  skal  vi  nok  atter 
med  Preusserne  slaaes« ,  gik  han  ind  i 
Hotellet. 

Fra  den  store  Gjæstestue  lød  der  en 
stærk  Larm  af  mange  Mennesker  ud  paa 
Gangen.  Hvis  Døren  ikke  havde  staaet  aaben, 
havde  han  næppe  vovet  at  gaa  derind.  Igjennem 
den  stærke  Tobaksdamp  og  Madosen  saa'  han, 
at  Stuen  var  fuld  af  Officerer.  Nogle  sad  ved 
det  lange  Bord  og  spiste.     I  en  gammel  Sofa 

\v<l   Væggen   sad   en   høj  Oberst  med  en  stor 

ildrød  Næs.'  og  talte  højt  med  en  lille  tyk 
Major   og   en  Kapitajn  af  Generalstaben  med 

et  blidt  lyst  Ansigt.  Obersten  havde  vældige 
Kravestøvler  paa,  og  Felix  syntes,  han  lignede 
en  Høvding  fra  Landsknægtenes  Tid.  »Vi 
skal  saa  Pinedød  nok  tæve  dem  af  —  men 
Udfald  skal  vi  ha'e,  løs  paa  dem!«  og  han 
trak  op  i  Støvlerne  med  et  voldsomt  Tag. 

Lige  for  Felix  sad  den  store  Kapitajn 
Knudsen  ved  Bordet  og  skjældte  løs:  »Sikke' 
noget  Roderi,  -  se  til  at  faa  de  Tal- 
lerkener væk,  og  lad  mig  faa  noget  Mad!« 
Nogle  Militærarbejdere  færdedes  om  ham,  men 
turde  ligesom  ikke  nærme  sig  til  ham.  »Naa 
for  Pokker,  tag  det  væk,  lad  mig  faa  noget 
at  spise   —   og  en  ren  Gaffel!« 

Henne  ved  Vinduet  stod  Sander  med  et 
Par  unge  Officerer,  blandt  hvilke  hans  Ven 
Reinhardt,  og  ventede  paa  at  faa  fat  i  Aviserne. 
Felix  nærmede  sig  til  dem,  man  nikkede  til 
ham  og  fortsatte  Samtalen,  der  overalt  drejede 
sig  om  det  utaalelige  i  ikke  at  vide  noget 
bestemt  og  Beklagelser  over  ikke  at  være 
med.      Der  havde   været   en  Parlementøar  fra 

Østrigerne  hos  Kommandanten  i  Fæstningen 
samme  Dag.  Hvad  mon  han  vilde?  Vaaben- 
hvile?  mente  en.  »Jeg  beder  min  Gud  til,  at 
det  ikke  er  Vaabenhvile,«  sagde  Sander,  »lad 
os  ikke  tale  derom  —  lad  os  gaa  hjem  og 
læse,  Reinhardt,«  og  de  gik. 

Felix  følte  sig  fremmed  og  ene  imellem 
de  mange  andre,  som  han  ikke  kjendte.  Han 
misundte  en  Aspirant,  der  sad  og  spiste 
imellem  en  Kapitajn  og  en  Premierlieutenant 
og  skænkede  Rødvin  for  dem.  Han  kjendte 
lidt  til  ham,  men  turde  ikke  nærme  sig. 
Han  forlod  Hotellet  og  gik  med  en  stærk 
Følelse  af  Forladthed  ud  i  Byen. 

I  Officerernes  daglige  Samliv  var  Tonen 
elskværdig  og  høflig  som  næsten  altid  imellem 
Officerer,  støttet  som  den  er  af  den  fore- 
skrevne ydre  Respekt;  men  ogsaa  imellem  de 
ligestillede  var  der  sjælden  Uenighed.  Folk, 
der  af  Omstændighederne  tvinges  til  i  et  og 
alt  at  dele  Last  og  Brast,  lærer  hurtigt  at 
tage  Hensyn  til  hinanden.  Egentlig  fortroligt 
og  inderligt  Venskab  opstod  ogsaa  sjældent. 
Hver  for  sig  ligesom  rugede  de  over  deres 
private  Forhold.      »De  derhjemme«  kom  ikke 

de  andre  rød,  de  kjendte  dem  jo  ikke,  men  i 
ensomme  øjeblikke,  paa  Feltvagten,  naar  de 
frøs    om  Natten    og  var   vaade,    saa  de  ikke 

kunde  sove,  og  paa  Marchen,  naar  Vinden  bed 
i  Ansigtet,  og  de  vare  trætte  og  udasede,  da 

for  Tanken  hjem  til  Kone  og-  Børn,    til  Fa'er 
Mo'er,     til     en     dejlig    Kvinde     eller     til 
andet,    som    bragte   Hjærtets  Strenge    til    at 
bæve  i  vemodige  længselsfulde  Toner. 

Og  i  disse  Tanker  havde  de  ligesom  en 
lun  og  hyggelig  Rede,  hvori  de  gjemte  sig  og 
puttede  sig  ned.  Derfor  saa'  man  saa  ofte, 
at  de,  der  ftk  Breve,  gik  bort  fra  de  andre 
for  at  læse  dem  i  Ensomhed  —  intet  profant 
Ord  maatte  forstyrre  dem.  Kun  enkelte 
kjendte  ikke  dette.  Felix's  Kompagnichef 
ikke,  fordi  hans  aabne  barnlige  Sjæl  intet 
Dække  havde  for  hans  Tanker.  Til  dem  alle 
talte  han  om  sin  unge  Hustru  og  sit  lille 
Barn,  og  naar  han  fik  Breve  fra  Hjemmet, 
fortalte  han  alle  derom,  han  syntes,  at  de  alle 
maatte  ønske  at  høre  om  dem,  i  hvis  Kjær- 
lighed hans  hele  Væsen  levede.  »Tak,«  sagde 
derfor  v.  Kaden  undertiden,  naar  han  saa' 
ham    komme    med    et    Brev,     »der    har    vi 

Kompagnichefen  med  den  hele  Familie!« 
Men  især  havde  dog  denne  udset  sig  den 
lille  Felix  til  Fortrolig,  hans  Længsel  efter  sit 
eget  Barn  blussede  op  i  et  Slags  faderligt  og 
inderligt  Venskab  for  denne  Dreng.  Timelang 
kunde  han  fortælle  ham  om  dem  derhjemme, 
og  Felix  lod  de  ubekjendte  Navne  flyve  forbi 
sit  øre  og  tænkte  paa  sine  egne.  Og  som 
det  gik  Kompagnichefen  saaledes  ogsaa  Sander. 
Hans  Hjærte  var  for  fuldt  og  strømmede  over. 
men  han  udtalte  sig  kun  for  dem,  han  særlig 
holdt  af;  den  anden  følte  Trang  til  at  holde 
lige  meget  af  alle  Mennesker. 

Efter  at  Felix  forgjæves  havde  søgt  nogle 
af  sine  faa  Bekjendte.  gik  han  da  op  til  sin 
Kompagnichef,  som  han  fandt  liggende  i 
Sengen. 

»Aa,  jeg  er  syg,  lille  Ven.  Kom  her  hen 
og  sæt  Dem  og  snak  lidt  med  mig.«  Han 
laa  i  en  stor  klodset  Seng  under  mange  tunge 
Dyner  og  havde  en  Faareskinds  Trøje  paa 
—  en  saakaldt  Møllertrøje  —  med  det  lodne 
indad.  »Ja,  jeg  er  pakket  ind  og  kan  dog 
ikke  svede,  bare  det  ikke  er  Mavebetændelse: 
og  noget  fælt  Tøjeri  har  Doktoren  givet  mig.« 

Felix,  som  næppe  kunde  trække  Vejret  i  den 
Bkrækkelige    Luft,     fortalte    ham,     bvad    han 

havde  hørt  fra  Dybbøl. 

»Ja,  jeg  véd  det  nok,  —  men  det  er  ikk« ■ 
noget,  det  hele.  Preusserne  beholdt  jo  Byen,  vi 
kan  ikke  gjøre  noget  imod  dem,  det  ser  vi 
jo  hver  Dag  —  og  det  kostbare  Blod  flyder 
uden  Nytte.  Blodet  er  dyrt,  naar  man  har 
Kone  og  Børn  hjemme.«  Han  rakte  ham  sin 
fugtighede  Haand  og  blev  ved  at  holde  hans 
fast,  medens  han  fortalte  ham  om  sin  unge 
Kone  og  om  deres  lille  Barn.  »Se  det  lange 
Brev,  jeg  har  faaet  hjemme  fra.« 

Felix  blev  hos  ham  og  hjalp  ham  og 
adspredte  ham.  »Hør,  nu  skal  du  gaa,  min 
Dreng,  —  maa  jeg  sige  du  til  dig?  men  du 
er  vel  for  stor  og  stolt  en  Karl,  til  at  man 
kan  dutte  dig.« 

»Aa  nej,  gjør  det,«  sagde  han  og  blev 
rød  af  Glæde. 

»Naa  gaa  nu.  I  Morgen  skal  vi  paa  For- 
post, og  jeg  vil  med,  saa  jeg  maa  se  at  faa 
noget  Søvn.« 

Felix  gik  hjem,    og  Resten  af  Dagen  sad 

han  og  skrev  Breve  hjem,  hjalp  Kommander- 
sergenten  og  kjedede  sig.  Da  han  tidlig  paa 
Aftenen  krøb  ned  i  Halmen  og  Tæpperne, 
sagde  han:  »Aa  gid  vi  dog  skulde  til  Dybbøl, 
jeg  er  saa  led  og  kjed  af  det  hele.« 

»Der  kan  vi  s'gu  tidsnok  komme,«  sagde 
Sergenten,  »hvis  der  da  ikke  bliver  Vaaben- 
hvile.« 

»Aa  den  Vaabenhvile,«  sagde  Felix. 


V. 

Ensformig  og  kjedelig  sneg  Tiden  sig  hen 
for  Fredericias  Forsvarere.  Den  evige  Venten 
paa  et  fjendtligt  Angreb  eller  paa  Bombarde- 
mentets Fortsættelse,  den  stadige  Forpost- 
tjeneste og  de  lange  Hviledage  støvede  og 
trættede.  Efterretningerne  fra  Dybbøl  var  del 
eneste,  som  bragte  Sindene  i  Bevægelse,  snart 
i  glade  forhaabningsfulde  Stemninger,  snart  i 
mismodige  og  bekymrede  Tanker.  Her,  hvor 
man  ikke  var  trættet  af  Fjendens  Nærhed  og 
af  de  svære  daglige  Tab,  længtes  de  fleste 
efter  selv  at  tage  Del  i  de  store  Begiven- 
heder og  nærede  kun  Frygt  for,  at  en  Vaaben- 
hvile  skulde  bringe  en  Afslutning,  inden  den 
var  fremtvunget  med  Sværdet  i  Haanden. 
Alle  vare  de  —  lige  som  ved  Dybbøl  — 
parate  til  at  gjøre  deres  Pligt,  selv  om  der 
var  dem,  der  nærede  Mistillid  til  de  Regerendes 
og  Kommanderendes  Evner  og  Forholdsregler. 
Men  medens  de  menige  Soldater  mest  gik  op 

i  at  sørge  for  deres  Legemers  materielle  Krav 
og  mere  og  mere  blev  Maskiner,  der  aad, 
drak,  sov  og  passede  deres  Tjeneste  —  uden  Af- 
vexling,  evig  den  samme,  følte  Officererne  sig 
mere  aandelig  trætte  ved  dette  Liv.  Deres 
Samtaler  drejede  sig  vel  en  Del  om  Begiven- 
hederne, men  i  den  daglige  Omgang  blev  der 
talt  lidet,  og  tit  kun  i  stereotype  Udtryk,  i 
forvrængede  Ordspil,  intetsigende  Mundheld  og 
forceret  spøgende  Bemærkninger,  tildels  laante 
fra  Geleddet. 

Begivenhederne  i  Fæstningens  nærmeste 
Omegn  vakte  naturligvis  stor  Opsigt,  og  da 
Kapitajn  Stockfleth  en  af  de  sidste  Dage  i 
Marts  Maaned  efter  en  lille  Expedition  til 
Assendrup  bragte  nogle  og  tyve  fangne 
Husarer  med  sig  tilbage,  var  Glæden  stor,  og 
vidt  flyvende  Fantasier  om  at  komme  til  at 
udføre  lignende  Smaabedrifter,  spøgede  i 
manges  Hjærner.  — 

Felix's  Bataillon  havde  Post  inden  for 
Volden.  Ved  et  af  Fjendens  Granater  halvt 
ødelagt  Jærnstøberi  laa  Folkene  langs  Voldens 
Fod,  sparsomt  forsynede  med  Halm.  Nogle 
Steder  var   selve  Volden   undergravet,   saa   at 

der  var  dannet  Huler  til  Ly  og  Læ  for  Kulden 
og  Projektilerne.     Geværerne  stod  i  Pyramider 

langs  hele  Gaden.  I  selve  Jærnstøberiets  store 
Værksted  laa  et  Kompagni  eller  to,  og  i  et 
Værelse,  hvortil  et  Par  Trin  førte  op  fra  Værk- 
stedet, havde  Officererne  taget  Ophold.  Det 
var  et  temmelig  stort  Rum  opvarmet  af  en 
u inaadelig  Kakkelovn. 

Henne  ved  Vinduet  sad  en  Lieutenant  og 
læste  mumlende  i  en  lille  tynd  Bog.  Det  var 
an  høj,  klodset  Mand  med  et  fyldigt  god- 
lidende Ansigt.  Det  grove  lyse  Skjæg  voxede 
ham  højt  op  paa  Kindbenene.  Uagtet  han 
havde  Briller  paa,  holdt  han  dog  Bogen  tæt 
til  Øjnene.  Det  var  en  Reserveofficer,  Rein- 
hardt, en  indkaldt  Lærer  fra  en  Kjøbstadskole. 
Før  Krigen  havde  han  undervist  i  Tysk,  nu 
var  han  bleven  betaget  af  den  Idé,  at  det  var 
uværdigt  at  lære  danske  Drenge  Fjendens 
Sprog,  flere  Aviser  havde  udtalt  det  samme, 
og  Sander  havde  fanatisk  støttet  ham  i  hans 
Anskuelse  og  tilbudt  at  lære  ham  Engelsk 
i  Løbet  af  Krigen,  for  at  han  efter  sin  Hjem- 
komst kunde  undervise  deri.  Reinhardt  havde 
med    Iver    kastet    sig    over    Studiet    af    dette 

Sprog  og  tilbragte  hvert  øjeklik,  han  var  i 
Stand  til  at  finde  paa  Feltvagt,  Piket,  eller 
hvor  han  var  med  sine  engelske  Bøger. 
Nu  sad  han  og  læste,  og  Sander  gik  urolig  op 
og  ned  af  Gulvet. 

Ved  Bordet  sad  Kompagnichefen  og  røg 
af  sin  lille  Pibe.  Han  talte  med  Højer  og 
Kommandersergenten  om  Kompagniet  og 
Folkene,  for  hvem  hans  Omhu  var  utrættelig. 
Felix  laa  med  Armene  i  Vinduet  og  saa'  ud 
paa  Soldaterne,  der  opfyldte  Gaden  bag  Ge- 
værerne. Han  betragtede  disse  Skikkelser,  som 
drev  langsomt  om  imellem  hinanden  med  en 
tung  Gang  og  med  rolige,  noget  sløve  Miner. 
Han  ledte  forgjæves  efter  Folk  med  rank  og 
rask  militær  Holdning.  Nej,  disse  kraftige 
Skikkelser  vare  Bønder  med  plumpe  Lemmer 
og  brede  Skuldre,  skabte  til  at  slide  i  Jorden, 
og  naar  det  endelig  skulde  være,  dygtige  til 
at  staa  som  en  Mur,  naar  Fjenden  vilde  tage 
den  fra  dem.  De  klodsede  Huer  sad  langt 
ned  over  deres  sunde  røde  Ansigter,  og  det 
lange  Haar  strejfede  Kappekraven.  Selv  om 
de  havde  haft  en  bedre  Uddannelse,  maatte 
de  ikke  egne  sig  til  Paradesoldater.    Forstærk- 

riingsmændene  saa1  underlig  afstikkende  ad  i 
deres  lyseblaa  Kapper.  Mange  af  dum  havde 
Ingen  Uniform,  men  kun  en  islandsk  Uldtrøje 
under  Kappen.  Det  var  ældre,  som  oftest 
gifte  Mænd,  og  de  saa'  endnu  mere  umilitæ- 
riske  ud  med  deres  smudsig-blonde  Skjæg  og 
daarlige  Støvler. 

Da  Højer  og  Kommandersergenten  vare 
færdige,  sagde  den  første  »Vel,  Vel« ;  Under- 
officeren samlede  Papirerne  sammen  og  gik 
ud  af  Døren  med  Lieutenanten,  der  blev 
standset  uden  for  Døren  og  kom  i  Samtale 
med  nogen.  I  det  samme  traadte  Sander  hen 
til  Bordet  i  stor  Uro  og  sagde: 

»Kjære  Hr.  Premierlieutenant,  jeg  maa 
sige  Dem,  at  jeg  har  gjort  det  alvorlige 
Skridt. « 

»Det  er  da  vel  ikke  muligt,«  sagde  Kom- 
pagnichefen og  tog  Piben  ud  af  Munden. 

»Jeg  har  taget  min  Beslutning,  jeg 
venter  Brev  i  Dag.« 

»Hum,  hum,  hum,«  sagde  Kompagni- 
chefen og  smækkede  med  Tungen  mod  Ganen, 
som  en  der  beklager  noget. 

»Min  Fæstemø  vil  strax  tage  til  .Middel- 
En  Rekrut  fra  (>4.  6 


82 


fart,  Kongebrevet  har  hun,  de  arrangerer  alt 
med  Præsten,  og  det  gjælder  nu  kun  at  faa 
Orlov  af  Kommandanten  paa  fire  Timer.« 

»Men  kjæreste  Barn,  kan  De  i  de  Par 
Timer  være  frem  og  tilbage  til  Middelfart  — 
og,«  tilføjede  han,  da  den  anden  bekræftede 
det,  »tænk  paa  den  Afsked,  De  har  at  tage 
fra  Deres  Kjæreste  —  eller  Deres  Kone  rettere 
sagt.« 

»Hun  er  belavet  derpaa,  hun  er  besluttet 
derpaa  ligesom  jeg,  aa,  De  kjender  hende 
ikke,  —  og  jeg  hverken  vil  eller  kan  være 
længere  borte  herfra,  maaske  sker  her  netop 
noget,  medens  jeg  er  borte.  —  Naar  blot 
Kommandanten  giver  mig  Lov.« 

»Det  er  ikke  sikkert;  nej,  det  er  langt 
fra  sikkert,  nej,  nej,  nej  —  og  tænk  saa  paa, 
naar  Krigen  er  forbi,  —  hvad  vil  De  saa 
leve  af?« 

»Aa  det  har  vi  jo  talt  om,  jeg   — « 

Samtalen  ude  paa  Gangen  var  endt,  og 
v.  Kaden  traadte  ind  med  et  Godmorgen. 

»Good  morning  Sir,«  sagde  han  til  Rein- 
hardt. »How  do  you  do?«  —  Reinhardt 
svarede    muntert    god    Morgen,    og    v.    Kaden 

kaldte     sin    Oppasser     ind    og    gav    ^Ilt    i 

Færd  med  at  pakke  en  stor  dobbelt  Kurv 
ud.  Mans  Kappe  havde  en  lang  Rift  i  det 
ene  Ærme,  som  han  og  Oppasseren  diskuterede. 

»Altsaa«,  sagde  v.  Kaden  til  ham,  »Du 
har  ikke  syet  den  sammen,  og  Du  syer  den 
sammen!  Det  er  et  drøjt  Arbejde,  men  enftn, 
man  gjør  alt  for  sit  Fædreland,  -  og  Du, 
ædle  Mads,  elsker  jo  Dit  Fædreland  og  de  af 
dets  frugtbare  Jord  avlede  Produkter.  Vel  — 
af  disse  Produkter  vil  jeg  iskjænke  Dig  en 
Aalborger-Snaps,  som  skal  lønne  Dine  Stra- 
badser som  Skrædder.« 

Medens  han  snakkede,  talte  Kompagni- 
chefen og  Sander  ivrig  sammen,  og  Reinhardt 
sad  og  læste  halvhøjt  paa  engelsk:  fourteen, 
fifteen,  sixteen  osv.  og  saa  forfra  igjen;  men 
v.  Kaden  satte  sig  hen  ved  et  lille  Bord  med 
et  Par  Spil  Kort  og  begyndte  at  lægge  Ka- 
baler, medens  han  ventede  paa  et  Par  Makkere 
til  en  Whist. 

»Har  De  set  de  fangne  Husarer?«  sagde 
han  til  Kompagnichefen,  da  Sander  satte  sig 
hen  til  Reinhardt.  »Er  det  sandt  at  N.,«  han 
nævnede    en    Kompagnichef    ved    Regimentet, 

»har  faaet  Lov  til  en  Expedition?  —  Bliver  det 
til  noget,  har  jeg  hans  Løfte  om  at  komme 
med.  —  Det  var  noget  for  Dem,  store  Krigs- 
helt,« sagde  han  til  Felix. 

»Where  is  your  brother?  —  He  is  in 
the  garden,«  lød  det  fra  de  Læsende. 

»Det  hedder  ikke  gærden,  gode  Rein- 
hardt,« sagde  v.  Kaden,  »men  garden;  om 
Forladelse  at  en  Ulærd  griber  ind  i  Deres 
Undersøgelser;  Deres  agtede  Lerer  vil  tilgive 
mig,«  og  i  det  han  atter  henvendte  sig  til 
Kompagnichefen,  vedblev  han  uforstyrret,  »nu 
vil  jeg  lægge  la  charmante  Madelaine  op  og 
se,  hvad  det  bliver  til,  kom  skal  De  se  Aspi- 
rant :  Ruder  ti  —  Spader  fem  —  Klør  Knægt 
—  Klør  tre,  den  var  værre,  kjender  De  den 
charmante  Madeleine?  Jeg  har  lært  den  — 
Ruder  Konge  —  bril-li-ant,«  sagde  han  aner- 
kjendende,  »af  min  Tante,  der  er  en  ren 
Sybille,  —  gaar  den  ikke  op,  kommer  jeg 
aldrig  fra  denne  livfulde  By,  men  dør  af 
Kjedsommelighed,  —  det  er  den  eneste  Ret- 
ning hun  og  jeg  sympathiserer  i,  vi  sværme 
begge  to  for  den  charmante,  —  den  Toer  var 
skidt,    —    nu    gjælder    det,    den    gaaer   ellers 

altid  op,  —  bare  jeg  skulde  arv-  hende,  hun 
ejer  rigtignok  ikke  andet,  end  en  Vrimme]  al 

Kobbertøj,  men  Kobber  kan  jo  vexles  0111  i 
Sølv:  -  0!  0!  Ruder  Dame!  0,  I  Piger!     og 

han  blev  ganske  tavs  i  sin  Iver,  saa  at  man 
hørte  Reinhardt  læse  halvhøjt  og  rems- 

»Where  is  your  brother?  is  our  old  oncle 
here?  -*  no,  he  is  not  here  —  but  my  little 
sister  and  my  mother  and  her  'friends  are 
here   —   the  dog  has  a  long  tail.« 

»Et  indviklet  Familieskab  i  det  engelske 
high-life,«  sagde  v.  Kaden.  »Nu  kommer 
Hjærter  ti  og  —  lad  mig  se:  nej,  den  vilde 
ikke,  jeg  kommer  altsaa  ikke  til  at  arve  min 
Tantes  Kobbertøj  —  —  skal  vi  saa  have  et 
Stykke  Skinke.« 

»Halløj!«  sagde  Felix  og  fløj  bort  fra 
Vinduet,  da  han  saa',  at  Kompagniet  traadte 
an  udenfor,  »jeg  skal  paa  Post«,  og  knappende 
Frakken  om  sig  kom  han  afsted  i  en  Hast. 
Det  var  sidste  Dag  han  skulde  gjøre  Tjeneste 
som  Menig,  Dagen  efter  skulde  han  overtage 
Kommandoen  over  den  første  Halvdeling  af 
første  Deling.  —  Da  han  et  Par  Timer  efter 
kom    tilbage,   efter  at    have    været    paa  Post, 

tilbragte  han  Dagen  med  at  spise,  drikke, 
sove,  se  paa  de  andre  og  snakke  med  sin 
Chef,  som  han  Dag  for  Dag  fik  mere  og 
mere  kjær. 

Da  han  om  Eftermiddagen  Klokken  sex, 
kort  før  han  atter  skulde  paa  Post,  stod  og 
talte  med  ham  i  Vinduet,  traadte  Sander  ind 
ad  Døren.  Han  var  meget  bleg  og  havde  en 
rød  Plet  paa  hver  Kind.  Han  gik  lige  hen 
til  dem  og  hviskede: 

»Kommandanten  har  givet  mig  Lov  til  at 
forlade  Fæstningen  i  Morgen  i  fire  Timer.  Han 
nægtede  det  først  bestemt,  kaldte  det  Narre- 
streger, han  sagde,  at  vi  havde  andet  at  tænke 
paa  end  at  gifte  os.  Han  talte  saa  haardt,  saa 
haardt,«  vedblev  han  med  skjæl vende  Læber, 
»men  jeg  blev  ved,  fik  Tungen  paa  Gang,  og 
han  gav  efter,  men  med  strænge  og  affejende 
Ord  og  —  —  jeg  véd  ikke  —  men  det  var 
første  Gang,  der  kom  Tvivl  i  min  Sjæl,  om 
jeg  handler  rigtigt.« 

Felix  gik,  opfyldt  af  hvad  han  havde  hørt. 

Det  var  en  klar  og  kold  Aften,  saaledes 
som  vi  kun  har  dem,  naar  Foraar  og  Efteraar 
stunder    til,    og    naar    det    spaaer    Frost    til 

Natten.  Skumringen  begyndte  netop  da  Felix 
var  kommen  paa  Post  i  Prins  Georgs  Bastion. 
Solen  gled  ned  langt  ude  bag  Elbodalens 
Skove  i  et  Væld  af  Farver  som  rindende 
Floder  af  smeltende  Ædelstene  og  kastede 
glødende  Stænk  langt  ind  paa  den  gyldne 
Himmel.  Han  saa'  ud  over  Oversvømmelsens 
Vande,  som  Solen  lod  flyde  med  blodige 
Strømme.  Ud  til  Stoustrup,  hvor  Fjenden  laa 
paa  Lur  i  Skovene,  over  Mosen  ned  til  Erritsø, 
helt  ned  imod  Syd  fulgte  hans  skarpe  øjne 
den  lige  Kyst,  ned  mod  Sandalshuset,  som 
Korporalen  ved  Afløsningen  havde  peget  paa, 
og  som  han  havde  hørt  saa  mange  beklage 
var  i  Fjendens  Hænder,  da  de  derfra  havde 
skudt  over  imod  Strib.  Og  der  laa  Søen, 
som  Solen  ikke  mere  belyste,  men  blinkende 
graa  med  endnu  et  Skjær  af  Dagen  over  sig, 
og  over  Søen:  Fyens  Land  i  grønlig  mørke 
Skygger. 

Og  som  han  stod  der  paa  den  høje  Vold, 
alene  med  den  vide  Udsigt,  fyldte  Aftenens 
Ro  og  Skjønhed  hans  Sind.  Alt  som  Solen 
svandt,  og  de  stærke  Skygger  fra  Vest  strakte 
sig    ind  imod   ham  og  tilsidst  gik   over   i  et 

glasklart  Mørke,  der  skjulte  Landet  for  ham, 
saa'  han  mere  op  imod  Himlen,  der  lige  som 
højere  og  højere  hvælvede  sig  i  en  favnende 
Skal  over  Jorden.  Stjærnerne,  som  ikke  havde 
haft  Magt  til  at  gjøre  sig  gjældende  paa  den 
lyse  straalende  Himmel,  blinkede  nu  flere  og 
flere  imod  den  bløde  Baggrund. 

Felix  stod  med  Geværet  i  Armen  og  for- 
tabte sig  ubevidst  i  det  store  Skue.  Der  var 
snart  intet  mere  at  se  ude  i  det  hemmeligheds- 
fulde Mørke,  kun  et  rødligt  Lys  hist  og  hel- 
langt borte;  var  det  en  Stjærne  i  Horisonten 
eller  fra  et  Hus?  Vore  egne  Forposter  saa' 
han  ej  heller  mere,  kun  naar  en  Pibe  blev 
tændt  der  ude,  viste  et  Øjebliks  flakkende 
Skjær,  der  strax  forsvandt,  hvor  de  stode. 

Hans  Tanker  svævede  viden  om  og 
svang  sig  fra  de  daglige  Omgivelser,  fra 
de  Mennesker  han  levede  med,  fra  Sander 
og  hans  underlig  bevægede  Sind  til  Hjemmet. 
Hvorledes  mon  de  havde  det  hjemme? 
Om  de  nu  kunde  se  ham  her  i  den  stille 
Aften  ved  den  store  Kanon.  Om  han 
end  ikke  havde  oplevet  meget,  skulde  han 
dog  nok  vide,  at  fortælle  dem  en  Del.      Han 


89 


nkte  paa  den  sidste  Dag  hjemme,   paa  den 
underlige    Stemning,    der    havde    været,    saa 

blød,  saa  forceret  munter,  men  ikk<-  hyggelig, 

ol:  paa  en  af  de  sidste  Aftener  han  havde 
været  sammen  med  Anna.  hvorledes  hun 
havde  sunget  og  set  paa  ham,  og  hvor- 
ledes hans  Kusiner  havde  klippet  Lokker 
af  hans  Haar,  og  Anna  ogsaa  havde  givet 
ham  en  lille  ravnsort  Krølle,  —  han  havde 
den  i  sin  Bog  ved  sit  Hjærte,  om  nu  en 
preussisk  Kugle  —  —  hvor  gammel  mon  hun 
var?  Ja  ældre  end  han,  det  vidste  han  nok, 
—  ja  Bertha  var  ogsaa  smuk,  men  hun  lo 
saa  meget,  nej  Anna,  hvilke  dejlige  Øjne  hun 
dog  havde  bag  de  lange  mørke  Øjenhaar. 
Hvordan  mon  Sanders  Kjæreste  saa'  ud?  Aa 
vistnok  ikke  godt.  At  tænke  sig,  at  han,  der 
var  saa  ung,  vilde  gifte  sig,  og  det  midt  i 
Krigen,  som  oven  i  Kjøbet  vistnok  snart  var 
forbi.  —  Skuffelsen  over  ikke  at  være,  hvor 
det  gik  løs,  nagede  atter  og  atter  hans  Hjærte, 
han  ærgrede  sig  over,  at  han  ikke  var  blandt 
de  af  hans  Kammerater,  som  vare  komne  til 
Dybbøl;  hvor  meget  vil  de  ikke  kunne  have 
at    fortælle,    naar  de  kom  hjem.    —    »Aa  gid 

jeg  var  der !  Eller  blot  jeg  dog  kunde  komme 
med  paa  en  Expedition  lige  som  den  for  nogle 
Dage  siden,«  tænkte  han. 

Tiden  gik.  Han  stod  og  stirrede  ud  i 
Mørket.  Henne  ved  et  lille  Skur,  hvor 
Artillerivagten  var,  stod  en  Artillerist  som 
stadig  fløjtede  mellem  Tænderne:  »Der  har  vi 
den  igjen,  den  søde  Vagtparade.«  Engang 
imellem  hørte  han  en  enkelt  dæmpet  Kom- 
mando nede  i  Byens  Gader  og  Trin  af  Pa- 
trouiller  og  Afløsninger.  Ellers  var  alt  stille 
omkring  ham.  Nu  maatte  han  snart  blive 
afløst,  han  fik  Uhret  frem,  men  det  var  for 
mørkt  til  at  se,  han  syntes  den  var  otte,  ja  saa 
maatte  de  jo  strax  komme. 

Men  de  kom  ikke.  Tiden  faldt  ham  lang, 
og  han  frøs  i  den  kolde  Aften.  Det  var  dog 
mærkeligt,  saa  længe  det  varede.  Artilleristen 
derhenne,  som  kom  paa  Post  samtidig  med 
ham,  var  bleven  afløst,  og  den  nye  Post 
fløjtede  ikke,  men  stod,  saa  han  ikke  kunde 
se  ham.  Utaalmodig  kastede  han  Geværet 
paa  Skulderen  og  gik  op  og  ned.  Det  var  da 
godt,  at  det  nu  var  forbi  med  denne  Gjøren 
Tjeneste   som  Menig,    i  Morgen   var  det  forbi. 

Nu  vidste  han  jo  ogsaa  nok  til  at  føre  sine 
Folk,  men  Geværet  vilde  han  ikke  af  med; 
det  var  mærkeligt,  saa  han  var  kommen  til 
at  elske  den  tunge  Bøsse !  »Soldatens  bedste 
Ven«  tænke  han  pathetisk,  og  han  fik  Lyst 
til  at  kaste  den  til  Kinden  —  ja,  hvis  han 
nu  pludselig  hørte  Skud  og  saa'  dem  lyne 
der  ude  i  Mørket,  først  ét,  saa  to,  saa  flere 
—  og  saa  —  ja  saa  maatte  han  strax  springe 
hen  og  raabe  til  Gevær,  saa  vilde  hele  Kom- 
pagniet besætte  Volden,  og  hvis  vore  Forposter 
der  ude  blev  kastede  tilbage,  og  Granaterne 
regnede  ned  over  Byen,  og  Fjenden  kom 
nærmere  og  kjørte  op  med  Feltkanonerne  — 
herfra  maatte  man  kunde  se  det  hele  —  hvis 
de  saa  rykkede  frem  i  store  Masser  og  vilde 
storme  de  høje  Bastioner,  —  hans  Haand 
knyttede  sig  fast  om  Geværet,  han  bed 
Tænderne  sammen,  og  han  følte  en  grufuld 
Lyst  efter  at  slaaes,  efter  at  bore  —  bore  — 
bore  sin  treæggede  Bajonet  ind  i  noget,  han 
hadede,  og  som  vilde  ham  tillivs  —  —  —  — 
aa  hvor  han  dog  vrøvlede.   - 

Men   hvor  blev  dog  Afløsningen  af?    Han 
gik   over  imod  Skuret,   hvilket   ikke  var  ham 


tilladt.  Han  kunde  ikke  se  Posten,  men 
spurgte  ud  i  Mørket:  »hvad  er  Klokken?«  og 
efter  en  Stund  —  han  opgav  allerede  at  faa 
Svar  —  sagde  en  Stemme:  »Æ  Klok'  ka  wal 
wær'  ni.« 

Altsaa  bliver  jeg  ikke  afløst,  tænkte  han, 
da  han  gik  tilbage  til  Kanonen.  Har  de 
glemt  det?  Det  var  dog  for  galt  at  glemme 
at  afløse  Soldaterne  —  og  ham !  Altsaa  var  han 
saa  lidt  betydende,  saa  lidt  brød  de  sig  om 
ham  og  saa  lidet  vigtig  og  ligegyldig  var  den 
Post,  han  havde,  —  ha,  om  Kompagnichefen 
vidste  det,  men  jeg  melder  det.  Hvad  om 
Kompagniet  er  rykket  ud,  tænkte  han 
pludselig,  paa  en  Expedition  maaske  og  uden 
mig!  Nej,  det  var  umuligt,  de  havde  blot 
glemt  ham.  Men  selv  om  de  saa  glemte 
ham  hele  Natten,  han  skulde  staa  paa  sin 
Post,  til  han  styrtede  af  Kulde  og  Sult  og 
Søvn.  Og  hvert  Minut  blev  ham  nu  langt 
som  en  Time,  han  syntes,  at  han  frøs  som 
aldrig  før,  og  naar  han  bevægede  sig  for  at 
holde  Varme,  syntes  han,  at  han  var  ved  at 
segne  af  Træthed.  Han  følte  Martyrens  Vel- 
lyst ved  uforskyldte  Lidelser,    og  han  saa'  op 

imod  Stjærnehimlen,  som  om  han  vilde  kalde 
den  til  Vidne  paa  den  Uretfærdighed,  hvor- 
under han  led.  Han  hørte  nogen  nærme  s 
Ja  Klokken  var  vel  nu  ti,  altsaa  huskede 
ham  dog  ved  denne  Afløsning.  Men  det  var 
ingen  Afløsning,  men  et  Par  Officerer,  der 
nærmede  sig  hans  Post.  Han  vendte  sig  med 
Front  ud  imod  Fjenden  og  rettede  sig.  Det 
var  en  lille  hvidhaaret  Artilleriofficer  og  en 
anden,  yngre  Officer,  der  kom  hen  imod  ham. 

»Vil  De  saa  besørge  det,  jeg  bliver  her 
saa  længe,«  sagde  den  Gamle,  idet  han  af- 
brød en  Samtale  med  den  anden,  som  strax 
gik  bort. 

»Se  se  en  Aspirant,«  sagde  han  til  Felix, 
der  saa',  at  det  var  en  Major  eller  Oberst, 
»til  hvilken  Afdeling  hører  De?  Rør  De  kun,« 
vedblev  han  med  en  venlig  Stemme,  da  han 
havde  faaet  Svaret.  »De  har  rigtignok  dejligt 
Vejr  i  Aften«  og  han  stod  nu  og  snakkede 
med  Felix,  som  følte  sig  helt  tryg  ved  hans 
Gammelmands  Venlighed.  Skulde  jeg  sige 
ham,  at  man  ikke  har  afløst  mig?  Den  gamle 
blev  ved  at  snakke  og  morede  sig,  da  Felix 
ogsaa  fik  Tungen  paa   Gang.      Men  til   sidst, 

da  han  vilde  gaa  fra  ham,   sagde  han:    »Naa, 
og  hvor  længe  skal  De  staa  her?« 

»Ja  jeg  skulde  staa  til  Klokken  otte, 
men  jeg  er  ikke  bleven  afløst.« 

»Hva'  og  nu  er  Klokken  snart  halv 
elleve,  men  min  brave  unge  Ven,  det  er  jo 
rent  galt.« 

»Aa,  jeg  kan  godt  holde  det  ud.« 

»Kan  De  det?  Men  De  kan  jo  dog  ikke 
staa  der  altid.  Kj ender  De«  —  og  idet  han 
smaalo  tog  han  fat  i  en  af  hans  Knapper, 
»Historien  om  den  franske  Soldat,  som  stod 
paa  Post  i  over  et  Aar.  —  Jo  det  var  under 
en  af  Napoleons  Krige,  han  blev  sat  paa  Post 
paa  en  Bakke  uden  for  en  Mølle,  men  saa 
fik  Regimentet  pludselig  Ordre  til  hurtig  at 
bryde  op,  og  han  blev  glemt.  Han  mærkede 
snart,  hvad  der  var  sket,  men  da  Møllerens 
Datter  var  en  kjøn  Pige  —  ha,  ha,  ha,  — 
lod  han  sig  trøste,  tog  Arbejde  i  Møllen  og 
blev  senere  gift  med  den  smukke  Pige.  Saa 
over  et  Aar  efter  blev  han  gruelig  forskrækket 
ved  at  høre,  at  hans  Regiment  igjen  var 
kommen  til  Byen.  Hvad  skulde  han  nu  gjøre  ? 
Skydes  som  Desertør  vilde   han  nødig.      Men 

den  gamle  Atelier  var  en  Fiffikus.  Han  løb 
ned  til  Chefen  og  sagde:  Aa  Hr.  Oberst,  tag 
Dem  dog  lidt  af  en  stakkels  Fyr,  som  nu  har 
staaet  paa  Post  over  et  Aar  uden  for  min 
Mølle,  lige  fra  De  var  her  sidst.  Saa  maatte 
de  alle  ud  og  se  paa  den  standhaftige  Skild- 
vagt, som  havde  staaet  der  et  helt  Aar.  Men 
Fyren  havde  faaet  sin  gamle  Uniform  paa 
og  Geværet  i  Armen  og  stod  nok  saa  strunk 
og  stiv  paa  sin  Post  og  saa'  nok  saa  fornøjet 
ud.  Saa  blev  han  da  afløst  paa  reglementeret 
Maade  og  slap  for  Tjenesten,  fordi  han  havde 
været  saa  standhaftig.«  Den  gamle  Mand  lo 
skælmsk  og  sagde :  »Ja  det  er  naturligvis  kun 
en  Historie,  men  nu  maa  vi  ogsaa  se  at  faa 
Dem  afløst,  for  der  er  nok  ingen  smukke 
Piger  i  den  Mølle,«  og  han  pegede  op  imod 
den  sorte  vingeskudte  Mølle,  idet  han  gik  sin 
Adjutant  i  Møde. 

Felix  syntes,  at  det  var  et  helt  Æventyr, 
han  havde  oplevet,  og  da  han  virkelig  lidt 
efter  blev  afløst,  var  han  i  en  meget  oprømt 
Stemning.  Og  da  Korporalen  i  en  beklagende 
Tone  fortalte,  at  han  havde  faaet  »en  ordentlig 
Firemarker«    af   Lieutenanten,    fordi   han  rent 

havde  glemt,  at  de  havde  en  Post  der  paa 
Volden,  var  der  ingen  Vrede  tilbage  hos 
ham  over  at  have  staaet  paa  Post  i  over 
fem  Timer. 

Da  han  kom  ind  i  Jærnstøberiet,  sad  de 
fleste  af  Bataillonens  Officerer  omkring  Bordet 
og  drak  Punsch,  der  var  brygget  i  et  stort 
Vandfad.  Der  stod  Lys  i  Flasker  hist  og  her 
paa  Bordet  mellem  Glas  og  Kopper  af  alle 
Former  og  Størrelser.  Han  gik  hen  til  Kom- 
pagnichefen, som  sad  ved  Siden  af  Kapitajn 
Knudsen,  og  meldte  sig  tilbage.  »Du  maa  jo 
være  sulten,«  sagde  han  og  gav  ham  en  Avis 
med  noget  tørt  og  uappetitligt  Smørrebrød, 
som  Felix  spiste,  skjønt  han  havde  det  bedre 
selv.  Nede  ved  den  anden  Ende  af  Bordet 
sad  v.  Kaden  og  holdt  Bank,  »faites  votre 
jeux,  Messieurs,«  sagde  han  engang  imellem 
og  tog  sig  en  stor  Slurk  af  en  Thekop.  Han 
havde  ingen  Kappe  paa,  og  hans  lange  magre 
Legeme  saa'  dobbelt  spinkelt  ud  i  den  snævre 
Frakke,  i  hvilken  der  manglede  en  Knap. 
Højer  fyldte  rolig  Punsch  omkring  i  de  tømte 
Bægere. 

Der  var  en   politisk  Samtale   i  Gang  ved 

den  ene  Ende  af  Bordet,  og  Sander  talte  Lvrigi 
og  højt  med  en  tiaard,  energisk  Stemme. 

»Er  det  Krig!«  sagde  han.  »Slagteri 
det  ene  Sted  og  Ørkesløshed  det  andet.  Man 
maa  tvivle  paa,  om  det  hele  er  Alvor  og  ikke 
Spilfægteri.  Skulde  man  tro,  at  vi  kæmpede 
for  Livet!  Skulde  man  tro,  at  det  netop  kom 
an  paa  for  os  at  vise,  hvor  meget  vi  sætte 
ind  paa  dette  Spørgsmaal?  —  Det  slesvig- 
holstenske Spørgsmaal  maa  og  kan  kun  ud- 
kæmpes paa  Liv  og  Død  —  og  saa  staar  vi 
og  gloer!« 

»De  kjøbenhavnske  Aviser  taler  ud 
af  Dem,«  sagde  Kapitajnen.  »Hvad  er  det 
egentlig  De  vil?« 

»Hvad  jeg  vil?  Jeg  vil  Kamp  —  jeg  vil,  at 
vi  skal  gjøre  noget,  fylke  den  hele  Hær  og  gaa 
paa,  slaa  som  vore  Fædre  gjorde,  gjøre  Udfald 
og  lade  staa  til.  Vi  bør  vise  hele  Verden,  at 
vi  er  villige  til  at  ofre  alt  for  vort  Land,  saa- 
ledes  som  vi  skulde  have  gjort  det  nede  ved 
Dannevirke,  og  hvad  enten  det  gaar  os  godt 
eller  ilde,  vil  vi  ikke  mere  komme  til  at  staa 
forladte.  Sent  eller  tidligt  maa  Indignationen 
rejse    Stormagterne,    og  Europa    vil    høre    op 

En  Rekrut  fra  64.  7 

med  at  være  passiv  Tilskuer  til  en  saa 
aabenbar  Krænkelse  af  al  Ret,  en  saadan  Mis- 
handling af  en  næsten  Værgeløs.« 

»Det  er  Fantasier  og  ikke  sund  og  rolig 
Fornuft«  svarede  Kapitajnen,  »vi  har  været 
og  er  inde  paa  en  gal  Politik.  Fælles- 
forfatningen  var  Vanvid,  og  denne  haabløse 
Krig  er  Følgen.  Tænk  paa  Fremtiden!  Hvad 
tror  De  Landet  vinder  ved  saa  fanatisk  at 
sætte  alt  paa  ét  Kort?  —  En  lang  Næse 
vinder  vi!«  Og  han  gjorde  en  utaalmodig  Be- 
vægelse med  Skulderen  og  vendte  sig  halvt 
om  fra  Sander,  i  det  han  slog  det  ene  Ben 
over  det  andet,  saa  at  Sporerne  klingede. 

»Hvad  har  vi  da  vundet  ved  at  forlade 
Dannevirke?«  vedblev  Sander  og  brød  ud 
i  et  lidenskabeligt  Angreb  først  paa  Ministeriet 
og  saa  paa  Overkommandoen  for  dens  Ledelse 
af  Tilbagetoget  og  meget  andet;  »nej  det  er 
alt  sammen  saa  utrolig  slet,  at  man  næsten 
kan  forstaa,  at  de  i  Kjøbenhavn  tror  paa 
Forræderi,  dér  hvor  der  kun  er  Raadvildhed 
og  Hjælpeløshed,  og  fortæller,  at  selve  Hærens 
Generaler  gjøre  alt  for  at  fremkalde  Fred  og 

Vaabenhvile.  —  Folket  ved  jo  ikke,  om  del  er 

kjøbt  eller  SOlgt«. 

»Ja  det  kan  man  s'gu  heller  ikke  god! 
vide  i  en  Krig,«  svarede  Kapitajnen  og  rendte 

sig  igjen  imod  ham,  »men  lad  ns  hare  ikke 
tabe  os  i  en  frugtesløs  Kritik,  det  sømmer 
sig  ikke,  og  det  er  uretfærdigt.  Alt  hvad 
De  der  siger  er  maaske  sandt,  men  vi 
er  ikke  i  Stand  til  at  se  det  klart  nu.  Naar 
jeg  vil,  vi  skal  bøje  os.  da  er  det,  fordi  vi 
kæmpe  uden  Haab.  Og  en  Kamp  uden  Haab 
er  det  værste  af  alt;  thi  det  er  kun  at  ofre 
Mennesker  og  Penge  til  ingen  Nytte.  Jeg 
tror  nu  for  min  Part  ikke  paa  Hjælp  hverken 
fra  Stormagter  eller  fra  Smaamagter,  og 
mindst  af  alt  paa  de  kjøbenhavnske  Blade. 
Fremtiden  skal  vise,  hvem  der  har  Ret,  gid 
jeg  ikke  havde  det. 

»Undskyld,  De  taler  om  Fremtiden,  men 
det  er  netop  den,  der  skal  bygges  paa  det 
danske  Folks  Modstand.  Generalerne  har  ikke 
Del  i  Regeringens  Færd  og  Soldaterne  ikke 
i  Generalernes  —  men  hver  dansk  Mand 
maa  føle,  hver  for  sig,  at  han  har  en  blodig 
Uret  at  hævne,  og  denne  Uret  bør  samle  vore 

7* 

Arme  i  ét  kraftigt  Slag,  der  skal  ramme  saa- 
ledes  som  Mjølnir  rammede,  Thors  vældige 
Hammer.  Landets  Sønner  vil  intet  høre  om 
Krigens  Ophør  nu,  vi  skal  kæmpe  for  vort 
Land  og  for  vort  Modersmaal  til  sidste  Mand, 
vi  skal  slaa  til  Kræfterne  svigte  og  saa  falde 
med  Ære   —   mere  kan  man  ikke  naa!« 

»Jo  for  Satan!«  raabte  Kapitajnen,  der 
saa'  at  Sanders  Begejstring  gjérde  Indtryk  paa 
de  andre,  »man  kan  mere  end  falde  med  Ære, 
man  kan  staa  med  Ære.  I  enhver  Kamp  er 
der  et  Øjeblik,  hvor  man  med  Ære  kan  bede 
om  Pardon.« 

»Det  hører  der  Mod  til  at  sige,«  sagde 
en  Officer. 

»Mod,«  svarede  Kapitajnen  højt  og  til- 
føjede stille,  »hvem  holder  inde  med  at  kæmpe 
af  Frygt  for  sit  Skind?  Ingen  elsker  sit 
Fædreland  højere  end  jeg,  men  jeg  lader 
Fornuften  tage  min  Kjærlighed  fangen.  Dog 
hvad  nytter  denne  Tale?  Vi  Soldater  —  og 
for  Øjeblikket  ere  vi  ikke  »Folket«  og  ikke 
»Landets  Sønner«,  men  Soldater  —  vi  ville 
gjøre  vor  Pligt,  selv  om  vi  i  vort  Indre  ikke 
altid    forstaa,     hvorfor    vi    skal    lade    os    slaa 

ihjel,  vi  vil  gjør<  den  uden  at  kny.  hvad 
enten  vi  skal  ligge  her  og  vente,  eller  vi  skal 
lade  os  smadre  nede  ved  Dybbøl.« 

»Faites  votre  jeux  Messieurs!«  hørte  man 
v.  Kaden  raabe. 

»Hør  lad  os  drikke  et  Glas  med  Lieute- 
nant  Sander,«  sagde  Kompagnichefen  med  sin 
lidt  hæse  Stemme,  da  Sander  atter  vilde  tage 
Ordet,  »i  Morgen  giver  han  os  et  Bevis  paa, 
at  han  ikke  kjender  Fornuft,  naar  det  gjælder 
Kjærlighed,  for  saa  rejser  han  til  Middelfart 
og  gifter  sig.« 

sander  stod  med  lysende  Øjne  og  klin- 
kede med  Kopper  og  Glas. 

I  det  samme  gik  Døren  op,  og  en  høj, 
slank  Officer  traadte  ind  og  blev  modtaget 
med  støjende  Udraab  af  Overraskelse  og  Vel- 
komsthilsener. Han  var  ved  et  Avancement 
forsat  til  Regimentet  og  var  samme  Dag 
kommen  fra  Dybbøl.  Man  stimlede  sammen 
om  ham,  trykkede  hans  Hænder  og  spurgte 
ham  ud.  Han  havde  et  alvorligt  og  kjækt 
Ansigt,  der  var  aldeles  glatraget,  lige  som 
Haaret  var  klippet  ganske  tæt.  Alle  de 
skinnende   blanke   Knapper   i   den  ualmindelig 

lange  Vaabenfi  akke  vare  tilknappede,  og  der 
var  noget  ægte  soldatermæssigt  over  ham. 

»Han  liknar  min  lif  og  sjal  Karl  den 
tolfte  på  ett  hår,«  sagde  Svenskeren  til  Felix. 

»Du  er  —  o  —  en  Perle,«  hikkede  en 
tyk  Lieutenant,  der  davde  drukket  lidt  for 
meget,  »Du  er  en  brilli-a-ant  Per-le,  du 
gamle  Fyr!« 

Den  unge  Mand,  som  gjorde  saa  megen 
Lykke,  greb  alle  de  Spørgsmaal,  der  strøm- 
mede ind  paa  ham  om  Dybbøls  Belejring,  om 
Venner  og  Bekjendte  osv.,  og  forstod  at 
samle  sine  Svar  i  en  Beretning,  som  han 
afgav  med  lidt  mere  Vægt  og  Applomb,  end 
det  var  nødvendigt.  Der  var  ligesom  en 
Tone  af  Overbærenhed  med  Tilhørerne,  fordi 
han  var  den  eneste,  der  havde  oplevet  disse 
Ting.  Nu,  da  han  sad  trygt  i  den  lune  Stue, 
i  den  hyggelige  Duft  af  Punsch  og  Tobak, 
stod  alle  Dybbøls  Rædsler  ham  for  første 
Gang  rigtig  klart.  Han  var  en  flink  og  tapper 
Officer,  og  medens  han  fortalte,  var  han  sig 
dette  vel  bevidst. 

Og  han  fortalte  om  det  uhyggelige  an- 
strængende    Liv    ude    i    Skanserne,     om    Gra- 

naturne.  der  regnede  ned  over  dem,  og  som 
hvor  Nat  skød  Skanser  og  Blokhuse  sønder 
»>u  sammen,  om  Fjendens  Batterier  der  tør 
laa  uden  for  vor  Rækkevidde,  og  som  nu,  da 
de  vare  paa  Livet  af  os,  overdængede  enhver 
Skanse,  som  blot  vovede  at  skyde  et  Skud, 
med  en  Mangfoldighed  af  Projektiler.  Han 
fortalte  om  Sønderborgs  Bombardement,  om 
Kampene  den  17.  og  28.,  om  Tabet  af 
nogle  bekjendte  Officerer  og  om  en  Ven  af 
ham,  der  faldt  ved  hans  Side;  han  fortalte 
hvorledes  Preusserne  vandt  Terræn  Dag  for 
Dag;  de  bed  sig  fast,  hvor  de  kom  frem, 
glade  over  hver  en  Alen  Jord,  de  vandt,  og 
hvor  godt  de  vidste  at  bruge  den;  paa  et  Par 
Dage  afdækkede  de  et  nyt  Batteri  med  Skyde- 
skaar  og  det  hele,  og  saa  blev  det  hurtigt 
monteret  med  deres  mageløse  Kanoner.  Han 
fortalte  om  Skanserne  der  nede,  der  nu  kun 
vare  Jorddynger,  om  de  slemme  Saar,  Gra- 
naterne forvoldte,  om  Stemningen  mellem 
Folkene,  der  vare  anstrængte,  men  endnu 
i  Humør,  -  —  men  længe  kunde  det  hele 
ikke    gaa,    »det    er    den   almindelige   Mening, 

Armeen  skrumper  ind  der  nede  Stykke  for 
Stykke,    —    vi   maa  gaa   —   eller  slagtes!«    — 

»Der  kan  De  høre,«  sagde  Kapitajnen 
sagte  til  dem,  der  sad  ham  nærmest. 

Lysene  brændte  døsigt  og  rødligt  i  den 
tætte  Tobaksdamp,  og  de  sad  alle  stille  og 
alvorlige  i  den  pludselige  Stilhed,  da  Lieute- 
nanten  tav. 


VI. 

Der  er  intet,  en  Mand  vænner  sig  saa 
hurtig  til,  som  til  at  være  Soldat  og  til 
Soldaterlivet.  Han  bliver  magtstjaalen.  Han 
mister  sin  Vilje,  og  han  har  ikke  Brug  fol- 
den. Alle  det  daglige  Livs  Bekymringer  for- 
svinde, og  han  behøver  næppe  at  tænke.  Han 
faar  Mad  og  Drikke,  Hus  og  Hjem,  han  be- 
høver ikke  at  skaffe  sig  det  selv,  og  faar 
han  det  end  ikke  altid  i  Krigens  Tid,  saa 
deler  han  kun  Lod  med  Tilsender  af  andre 
Soldater,  og  han  sulter  og  fryser  uden  at 
kny;  thi  hvorfor  skulde  han  vel  have  det 
bedre  end  de  andre  ?  Der  bliver  sagt  til  ham : 
staa,  og  han  staaer,  eller  gaa,  og  han  gaaer, 
selv  har  han  intet  at  sige,  ikke  mere  end 
en  Mursten,  naar  Huset  bygges;  den 
ligger,  hvor  den  bliver  lagt.  Derfor  sløves 
ogsaa  den  menige  Mand  i  aandelig  Henseende, 
men     Vaabnet,     han    fører,     bliver    skarpere, 

jo  mere  han  underordner  sig,  jo  bedre  han 
lystrer. 

Dagene  gik.  Felix  levede  sig  helt  ind  i 
de  militære  Forhold,  saadan  som  de  vare, 
han  undrede  sig  ikke  mere  over  noget,  kriti- 
serede ikke,  men  befandt  sig  ret  vel  i  det 
ensformige  Liv.  Kun  Rastdagene  vare  ham 
besværlige.  Hver  Dag  vant  til  at  handle  paa 
given  Ordre  var  det  ham  vanskeligt  selv  at 
beskjæftige  sig  og  møjsommeligt  at  have  en 
hel  Dag  til  sin  Raadighed.  Efterhaanden  var 
han  resigneret,  og  hans  Tørst  efter  Daad  og 
Kamp  tabte  sig  mere  og  mere. 

Ked  af  at  se  Kommandersergenten  skrive 
og  lave  Lister  den  hele  Dag  drev  han  ud  og 
søgte  sine  faa  Venner.  Sander  var  bleven 
gift  i  Middelfart  og  var  nu,  da  han  havde 
naaet  sit  Maal,  bleven  mere  rolig  og  stille. 
Han  var  ikke  mere  en  saadan  Ordets  Mand 
som  før,  men  skrev  Brev  paa  Brev  til  sin 
unge  Hustru,  der  var  i  en  Præstegaard  paa 
Fyen. 

Da  Felix  en  saadan  Rastdags  Aften  kom 
hjem  fra  et  lille  Oilde  hos  et  Par  Kamme- 
rater, lidt  svimmel  af  Punschen  og  lidt  ør  af 

Tobakken,  var  der  ikke  som  ellers  Lys  i 
Bøssemagerens  lille  Hus,  og  Sergenten  var- 
der heller  ikke.  Han  krøb  i  Mørket  hen  i 
Halmen  og  ned  under  sine  Tæpper.  Han 
havde  allerede  sovet  en  god  Stund,  da  han 
blev  vækket  ved,  at  der  var  nogen  inde 
i  Stuen. 

»Hvem  er  det?«  raabte  han,  og  en,  der 
famlede  omkring  og  stødte  imod  Stolene, 
svarede:  »det  er  mig,  er  her  ingen  svovl- 
stikker?« 

»Hvad  vil  De   —   hvad  er  det?«    gjentog 
Felix,   der  endnu  var  forvirret  af  Søvnen;    og 
samtidig   med   at   en  Del  Gjenstande  ramlede 
fra  Bordet  ned  paa  Gulvet  sagde  Stemmen: 
»hvor  er  Kommandersergenten  dog  henne?« 

»Er  det  Dem,  Larsen?«  spurgte  Felix, 
»Hvad  er  der  dog  i  Vejen?«  og  han  kom  op 
og  tændte  Lys. 

»Jeg  maa  tale  med  Kommandersergenten,« 
svarede  Underkorporalen,  »jeg  er  bange  for, 
at  vi  ikke  kan  blive  færdige.  —  Ih,  mon 
Gudbevares,«  tilføjede  han  og  saa'  sig  om- 
kring,  »har  De  ikke  pakket  endnu.  Aspirant? 


108 


Klokken  er  s'gu  mange  —  har  De  ikke  faaet 
Ordren?« 

»Ordren!« 

»Ja,  vi  skal  jo  stille  ved  Havnen  Klokken 
fire.    —   Regimentet  skal  til  Dybbøl.« 

»Dybbøl!«  raabte  Felix  aldeles  forvirret. 
»Er  det  sandt?« 

I  det  samme  traadte  Sergenten  ind, 
men  han  havde  saa  travlt ,  at  han  ikke 
kunde  besvare  hans  Spørgsmaal.  Under- 
korporalen fik  Ordre  og  løb;  der  blev 
raabt  ud  af  Vinduerne,  Bagagevogne  blev 
trukne  ud  paa  Gaden  med  stor  Larm  i  den 
stille  Nat,  Soldater  kom  og  gik.  og  Felix  fik 
kun  saa  meget  at  vide,  at  der  pludselig  var 
kommet  Ordre  til  øjeblikkelig  Afmarsch:  ved 
Daggry  skulde  de  sættes  over  til  Fyen  og  i 
største  Hast  transporteres  til  Dybbøl. 

Endelig!  tænkte  Felix,  men  da  det 
store  ønske  stod  ved  sin  Opfyldelse,  syntes 
han,  at  Glæden  ikke  svarede  helt  til  hans 
Forventninger  —  hvorfor  var  ham  ikke  rigtig 
klart.  Han  blev  betaget  af  en  nervøs  Iver 
efter  at  pakke  sammen  og  faa  sine  Ting  i 
Orden,  og  lige  som  elektriseret  veå  det  travle 

Liv  omkring  ham  kom  han  i  en  underlig  op- 
hidset Stemning  ved  Mængden  af  alle  de 
Pøleiser,  som  stormede  ud  og  ind  af  hans 
Sind  Nu  kom  altsaa  del  store  øjeblik,  nu 
skulde  de  da  endelig  der  hen,  hvor  Livet  ikk< 
var  brtbgt  og  sejgt,  men  hvor  det  stod  | 
Spil  hvert  Sekund,  til  det  stod  alles  Tanker 
drejede  sig  om,  hele  Europas  Tanker. 

»Vi  skal  vist  gjøre  en  Ende  paa  det  der 
nede,  kan  De  tro,«  sagde  Sergenten;  »jeg  har 
været  hos  Premierlieutenanten  lige  til  nu; 
han  mente,  vi  skulde  ned  og  være  med  til  et 
stort  Udfald  fra  skanserne.« 

rgenten  bad  Felix  om  at  hjælpe  sig, 
og  lidt  efter  lidt  kom  der  fuldstændig  Ro  over 
ham,  og  saa  kom  først  Glæden,  en  rigtig  ung- 
dommelig Følelse  af  Lykke  over  at  skulle 
føres  til  Liv  og  til  Daad. 

Hed  i  Hovedet  af  Spænding  og  Forvent- 
ning stillede  han  med  Kompagniet  nede  ved 
Havnen. 

»Naa  er  Du  nu  glad?«  spurgte  Kompagni- 
chefen, »ja  nu  kan  Du  saamænd  faa  Kjærlig- 
heden   at    følo.      Har   Du  afleveret   Geværet? 

Det  var  godt.    Patrontasken?    Aa  behold  den, 
det  er  altid  godt  at  have  noget  i  Reserve. 

Kort  efter  gik  Felix  ombord  i  Transport- 
baaden  med  sin  Halvdeling.  Han  var  altfor 
optaget  af  at  sørge  for  sine  Folk  til  at  faa 
Tid  til  at  kaste  et  Blik  tilbage  til  det  Sted, 
hvor  han  havde  gjort  sine  første  Erfaringer 
som  Fædrelandsforsvarer. 


VII. 

Fyens  Kyst  laa  fredelig  smilende,  som  el 
Land,  der  slet  intet  havde  med  Krigen  at 
gjøre,  og  da  de  kom  ind  i  Baaringvig,  saa' 
Huse,  Haver  og  Marker  i  den  klare  graa  Luft 
saa  renlige  og  uberørte  ud  som  en  Æske 
Legetøj,  der  lige  var  pakket  ud.  Da  Felix 
satte  Foden  i  Land,  havde  han,  der  nu  var 
sluppen  ud  fra  Fæstningens  høje  Volde,  en 
Følelse  af  Befrielse,  som  naar  man  kommer 
op  af  en  Kjælder  og  ud  i  den  friske  Luft.  En  stor 
Park  af  Høstvogne  holdt  paa  en  Mark  i  Nær- 
heden, og  efterhaanden  som  Folkene  kom  i 
Land,  blev  de  beordret  tilvogns.  Det  lod  til 
at  have  Hast,  og  længe  varede  det  ikke,  før 
det  store  Vogntog  satte  sig  i  Bevægelse.  Han 
sad  paa  Age  brættet  hos  Kusken,  en  tyk  og 
livlig  Gaardmand.  Folkene  laa  bag  i  Halmen. 
»Saa  kjør  vi  da,«  sagde  Manden,  da  der  lød 
et  Hornsignal  langt  forude. 

Den  kølige  Morgenluft  viftede  Felix  om 
Kinderne;  den  bar  med  sig  en  Duft  af  Natte- 
dug  og  Lugt  ude  fra  Markerne,  der  gjorde 
ham  ellevild  af  Fornøjelse.  »Hvor  her  er 
kjønt,«  sagde  han  til  Manden  og  viste  ud 
over  det  temmelig  kj edelige  Landskab. 

»Aa  de'  ve'  je'  da  sgu'tte,«  svarede  denne, 
»næj  ne'e  ve'  Sky'ebjerg,  der  æ'  meje  bæ'er.« 
Folkene  begyndte  at  synge,  og  ved  den  raske 
Fart,  ved  Sangen  og  Latteren,  kom  han  til  at 
tænke  paa  Skoleskovturene,  det  «var  lige  som 
nu.  lutter  Fornøjelse,  lutter  Glæde.  Vognen 
rumlede,  saa  han  maatte  raabe  højt  for  at 
høres,  men  naar  der  kom  en  Bakke,  og 
Farten  standsede,  saa  at  Vognstangen  var  lige 
ved  at  kjøre  ind  paa  Vognen  foran,  og  Sol- 
daterne, der  sad  i  denne,  klappede  Hestenes 
Muler,  saa  hørte  han  gjennem  Hjulenes  Rullen 
og  Mandskabets  sorgløse  Snakken  Lærkerne 
synge  højt  oppe  under  den  graa  Himmel.  Da 
de  kom  ind  paa  den  brede  Landevej,  stod 
Folk  i  Landsbyerne  parate  med  Mælk  og  med 
01,  men  der  var  ingen  Tid  til  at  standse,  og 
Soldaterne  takkede  for  den  gode  Vilje  med' 
vældige  Hurraer,  i  det  de  raslede  forbi.    Time 

paa   Time   blev  Kjørslen   ved,    og  først  midt- 
vejs   blev   der   skiftet    Kjøretøjer  og  gjorl 
ganske  kort   ophold. 

Det  var  neden  for  Kirken  i  en  e 
Landsby,  at  Vognene  holdt.  Med  dun  hv 
Stenmur  tronede  den  højt  oppe  paa  en  Hakke, 
og  ude  paa  en  Eng  holdt  de  lange  Rækker  af 
nye  Bøndervogne.  Folk  var  strømmet  til  fra 
Omegnen  for  at  se  Soldaterne,  som  efter  at 
være  komne  ned  af  Vognene  satte  Geværerne 
sammen  og  strakte  de  tunge  Lemmer  efter 
den  lange  Kjørsel.  De  vare  lige  som  for- 
tumlede af  den  pludselige  Forandring  i  Om- 
givelserne, af  Vognenes  Skumpien,  af  at 
se  Mænd  i  civile  Dragter  og  Kvinder, 
men  især  af  Spændingen  ved,  at  de  nu 
skulde  ned,  hvor  det  gik  løs.  Der  var 
en  Vrimmel  af  Stemmer,  som  raabte  og 
sang  og  talte  i  Munden  paa  hinanden  som 
paa  en  Markedsplads. 

Felix,  som  var  bleven  træt  af  at  kjøre, 
drev  omkring  imellem  Folkene.  Den  under- 
lige Modsætning  imellem  de  stille  Marker, 
Hegnene  ved  Vejen  med  de  larmende  Spurve, 

En  Rekrut  fra  64.  8 

den  hvide  skinnende  Kirke  og  den  forvirrede 
Larm  af  de  mange  Stemmer,  i  hvilken  der 
undertiden  blandede  sig  en  Kos  Brølen  og 
nogle  forskræmte  Høns 's  Kaglen,  satte  ham 
i  en  sælsom  bevæget  Stemning.  Folkene 
lagde  sig  op  ad  Kirkebakkens  Skraaning,  og 
højere  oppe  under  et  mægtigt  Træ,  som  maatte 
være  dejligt  ved  Sommertid,  stod  en  stor 
Gruppe  Officerer.  Han  saa'  ogsaa  nogle  Damer 
imellem  dem,  og  da  han  nærmede  sig,  kom 
bander  ud  af  Klyngen  og  raabte  ham  i  Møde : 
»Her  er  min  Hustru!« 

Felix  blev  ganske  forlegen  ved  pludselig 
at  se  hende,  som  han  havde  tænkt  saa  meget 
paa.^  Saa'  hun  saaledes  ud?  Hun  var  blond 
og  høj,  og  da  hun  gik  uden  Krinoline,  saa' 
hun  maaske  højere  ud,  end  hun  var.  Det  var 
som  om  der  udstraalede  lutter  Fryd  og  Glæde  fra 
hendes  lyse  Ansigt  og  hendes  prægtige  Smil, 
og  hun  færdedes  imellem  Officererne  med 
sikre  og  rolige  Bevægelser,  i  det  hun  stadig 
holdt  sin  Mand  ved  Armen.  Hun  var  kjørt 
til  Landsbyen,  da  hun  hørte,  der  kom 
Soldater,  uden  at  vide,  at  Sander  var 
imellem  dem. 

»Nej  dog,  er  De  saa  ung,«  sagde  hun,  da 

hun  saa'  Felix,  og  saa  spøgte  hun  let  og  for- 
nøjet med  ham  og  de  andre,  som  hun  uimod- 
staaelig    trak    til    sig    ved  den   mærkværdige, 

sorgløse  Frejdighed,  der  var  over  hende. 

»Det  er  sørgeligt  for  Dem  at  sende  Deres 

Mand  af  sted  til  Dybbøl,«  sagde  en  af  Officererne 
til  hende. 

»Aa,  hvad  -  det  finder  man  sig  i,  jeg 
er  jo  nu  Soldaterkone,  synes  De  maaske  jeg 
hellere  skulde  klynke  og  græde?« 

v.  Kaden  var  især  imponeret  af  hende. 
»Nej?  hun  er  jo  aldeles  mageløs,  den  Jomfru- 
kone,« sagde  han.  »Sikken  et  Humør  hun  har! 
Nu  kan  jeg  s'gu  godt  forstaa,  han  vilde  giftes 
over  Hals  og  Hoved.« 

Imellem  de  Folk,  som  havde  ledsaget 
hende  til  Stedet,  fik  Felix  øje  paa  en  ung 
Pige,  hvis  Ansigt  kiggede  ud  af  et  stort  graat 
Tørklæde,  saa  at  han  kun  saa'  et  Par  mørke 
øjne  og  en  lille  meget  rød  Mund.  Han  mær- 
kede, at  hun  fulgte  ham  med  Øjnene,  og 
hans  unge  Hjærte  bankede,  hver  Gang  deres 
øjne  mødtes,  men  han  turde  ikke  tale  til 
hende.      Tiden    fløj,    man  spiste   og   drak  og 

8* 


116 


talte  i  al  Hast  i  en  underlig  bevæget,  lidt 
forceret  Stemning.  Lidt  efter  lød  Hornsignalet, 
og  Soldaterne  fik  atter  travlt  med  at  komme 
tilvogns. 

Bataillonschefen  kom  hurtig  hen  til  Sander 
og  sagde :  »Vil  De  blive  hos  Deres  Hustru  i 
Dag,  Hr.  Lieutenant?  De  kan  møde  os  i 
Morgen  tidlig  Klokken  tre  i  Faaborg.«  En 
voldsom  Rødme  steg  op  i  Sanders  blege 
Kinder,  men  før  han  kunde  komme  til  at 
svare,  sagde  hun: 

»Tak  Hr.  Kapitajn,  men  nu  er  Afskeden 
næsten  taget,  nej  —  nu  forlade  vi  hinanden 
for  denne  Gang,  ikke  sandt  min  Yen?« 

»Jo,«  svarede  Sander  mekanisk,  »nu  tor- 
lade vi  hinanden.« 

Officererne  tog  Afsked  og  gik  ned  ad 
Bakken,  men  Felix  saa'  sig  om  og  sprang 
saa  i  et  Par  dristige  Skridt  op  imod  den  unge 
Pige  med  det  store  Tørklæde:  »Farvel,«  sagde 
han  og  rakte  hende  Haanden,  og  hun  blev 
blussende  rød  og  stammede:  »Tak,  og  lev  vel.« 

Hvor  hun  er  dejlig!  tænkte  han  og  løb 
ned  forbi  Sander  og  hans  Hustru,  og  han  saa' 
i   Forbifarten,    at   hun    havde  lagt  begge  sine 

nder    paa    hans   Skuldre   og   talte  til  ham 
med  et  muntert  Smil 

Lidt  efter  lød  Hornsignalel  atter,  og  de 
kjørte, 

Det  var  mørk  Nat,  da  de  marcherede  ind 
i  Faaborgs  Gader,   hvor  der  straalede  Lys  fra 

mango  Vinduer,  og  kort  efter  var  alt  ind- 
kvarteret og  i  Ro.  Felix  boede  hos  en  gammel 
Embedsmand,  som  han  ikke  saa'  noget  til, 
men  Datteren,  en  høj  streng  Dame,  der  saa1 
paa  den  unge  Mand  med  opmærksomme  Øjne, 
viste  ham  til  Rette  i  Huset,  og  kort  efter 
sank  han  ned  i  et  Hav  af  Dyner  og  i  et  Hav 
af  Drømme. 

Det  var  første  Gang  i  lang  Tid,  han  laa 
i  en  Seng,  men  han  sov  kun  en  urolig  Søvn. 
Han  hørte  stadig  Lyden  af  de  mange  rum- 
lende Vogne,  og  Lyden  blev  højere  og  højere 
som  Brøl,  ja  som  Brølen  af  skydende  Kanoner 
og  Granater,  der  sprang,  og  i  Skæret  af  dem 
saa'  han  mørke  Øjne  og  røde  Læber,  der 
smilte  og  hviskede:  levvel!  levvel!  —  Saa 
græd  det  omkring  ham,  og  det  var  Sanders 
Hustru,  der  stod  og  græd  og  græd,  —  men 
Sander  greb  rask  et  Horn  og  blæste,    ikke  et 

kvikt  og  flot  Signal,  men  en  stille,  sørgmodig 
Psalme   —   saa    vaagnede   Felix   og  rejste  sig 
og    lyttede.      Det    alvorlige   Signal   lød  endnu 
-   nede  paa  Gaden   —   det  var  Reveillen. 

Kort  efter  stod  han  paa  Stillepladsen  nede 
ved  Havnen. 


vin. 

Da  det  blev  lyst,  vare  de  allerude  langt 
ude  i  lille  Belt,  og  Dampskibet  nærmed< 
med  Transportbaadene  paa  Slæb  hurtig  Ais's 
Kyst.  De  fleste  Officerer  havde  i  den  tidlige 
Morgenstund  søgt  et  Hvilested,  men  Felix 
stod  paa  Dækket  og  stirrede  frem  efter  Land. 
Han  følte  en  Længsel  efter  dette  Sted,  som 
han  dog  nærede  en  uvilkaarlig  Gru  for. 

Den  høje  Premierlieutenant  Staal  —  dun 
Officer,  som  lignede  Karl  den  Tolvte  —  stod 
forude  og  gav  ham  og  nogle  andre  en  For- 
klaring over  Kysten  og  Landet.  Felix  saa' 
med  Beundring  op  til  den  høje  Lieutenant, 
der  nu  lige  saa  stiv,  stram  og  soigneret  i 
sit  Ydre  som  altid,  blev  ført  tilbage  til  dette 
forfærdelige  Sted,  hvorfra  han  lige  var  afløst. 
»Tys,  kan  De  høre  Skuddene?«  spurgte  Staal. 
Nej,  ingen  kunde  høre  noget.  »Ja  vent  lutre 
lidt,  naar  vi  kommer  i  Land.« 

De  lagde  til  ved  Broerne  ved  Hørup  Hav, 

og  efter  nogle  Timers  Marche  vare  de  ude  i  en 
stille  Landsby,  hvor  de  skulde  blive  Natten 
over  for  næste  Morgen  at  marchere  til  Dybbøl. 

Om  Aftenen  stod  Felix  ude  i  Kaalgaarden 
med  en  gammel  Kone,  hos  hvem  han  var 
indkvarteret.  »Kan  De  høre?«  spurgte  hun 
og  hævede  Pegefingeren.  Og  i  den  stille  Aften 
hørte  han  en  hul  dump  Lyd  i  det  Fjærne, 
der  gjentog  sig  uafbrudt,  og  som  han  syntes 
blev  tydeligere  og  tydeligere,  jo  mere  han 
lyttede. 

»Aa  Gu'  ja,«  sukkede  Konen  og  gik  ind. 
men  han  stod  endnu  længe  alene  og  lyttede 
og  lyttede;  det  var  stadig  den  samme  hule 
korte  Brummen  han  hørte,  intet  andet,  og 
endnu,  da  han  laa  i  den  grove  Bondeseng, 
troede  han  at  høre  de  fjærne  Drøn,  der  kom 
ligesom  dybt  nede  fra  Jorden. 

Da  han  sprang  op  næste  Morgen,  og 
Solen  allerede  skinnede  ind  til  ham,  skyndte 
han  sig  med  at  komme  ud  af  det  lille  Karle- 
kammer med  dets  Lergulv  og  mugne  Lugt  af 
Halm.  Det  var  ikke  alene  det  straalende 
Vejr,  der  lokkede  ham,  men  efter  den  stærke 
Søvn  følte  han  en  ubændig  Lyst  til  at  komme 

ted,  til  at  tage  fat,  til  at  være  virksom. 
og  da  der  skulde  stilles  nogle  Timer  tør  Af- 
marchen,   sagde  han  Farvel  til  Konen  o«:  gik 

er  imod  den. store  Gaard,  hvor  Kompagni- 
chefen boede.  Solen  bredte  sig  i  hvid.-  kolde 
Straaler,  hvis  skærende  Lys  laa  overalt  og 
fandt  Vej  overalt.  Nattens  Væde  var  næsten 
fordampet,  og  der  rar  kun  vaadt  endnu  nede 
ved  Foden  af  Hegnenes  bladløse  Buske  og  i 
Bunden  af  det  stive  Græs.  Han  stod  stille 
uden  for  Huset  -  nej,  i  Dag  hørtes  intet  fra 
Dybbøl,  ikke  en  Lyd  hørte  man,  ikke  en  Fugl 
engang,  kun  langt  borte  gøede  en  Hund. 

Der  var  travlt  paa  Brakmarken  ved  Kom- 
pagnichefens Kvarter.  Folkene  bleve  set  efter, 
saa  godt  det  lod  sig  gjøre.  Ved  et  Bord  stod 
en  tyk  Sergent  og  synede  Geværerne,  trak 
gamle  Skud  ud  og  byttede  gamle  Patroner 
om  imod  friske.  Ved  en  Planke,  som  laa  paa 
et  Par  Tønder,  lavede  Kommandersergenten 
Lønningen  til,  og  mange  af  Folkene  havde 
selv  travlt  med  at  ordne  deres  Ting.  Der 
var  Liv,  men  alligevel  en  vis  Stilfærdighed, 
over  det  hele.  Henne  ved  Huset  havde 
Lægen  nok  at  gjøre,  thi  der  havde  meldt  sig 

en  overvældende  Mængde  Syge  denne  Morgen. 
Den  forestaaende  Marche  til  Stillingen  bragte 
Spænding  i  Sindene;  de  følte  sig  utilpas,  de 
vidste  ikke,  hvad  der  var  i  Vejen  med  dem, 
de  maatte  være  syge,  mente  de,  men  efter 
en  kort  Undersøgelse  blev  de  jaget  tilbage 
igjen  næsten  alle  sammen. 

Felix  var  beskæftiget  med  sine  Folk,  da 
der  kom  Bud  efter  ham  fra  Kompagnichefen, 
der  stod  henne  ved  Trappen. 

»Hør  min  Ven,  Du  kan  gaa  forud  til 
Lasarethet  i  Tandslet  med  to  Syge,«  sagde  han 
og  da  han  saa'  et  skuffet  Udtryk  i  hans  Ansigt, 
tilføjede  han:   »ja,  det  er  et  Tillidshverv.« 

»Vel,«     svarede    Felix,    som    dog    havde 
mest  Lyst  til  at  følge  med  Kompagniet,  men 
lidt  efter  var  han  efter  at  have  faaet  nærm 
Ordre    paa    Vej    med    et    Par    stakkels    syge 
Soldater. 

Den  ene  var  en  spinkel  og  gusten  Fyr, 
der  led  af  Koldfeber,  og  som  havde  tilbragt 
megen  Tid  paa  Sygehusene,  han  snakkede 
glat  væk  løs  til  Felix  og  vilde  give  det  Ud- 
seende af,  at  han  nødig  vilde  paa  Lasarethet. 
Han  skammede  stadig  sin  Kammerat  ud,  fordi 

han  ikke  kunde  vinde  med.    Denne  var  en  lille 

er  ►Soldat  med  kort  Hals  og  runde  skuldre; 
hans  Ansigt  blussede  mørkerødt  i  Peber,  Og 
hans  blodsprængte  Øjne  skulede  omkring  som 
en  Tyrs,  ængstelige  og  dog  lige  som  pønsende 
paa  noget  ondt. 

Felix  var  næsten  bange  for  ham  i  hans 
Uhyggelighed,  men  da  han  saa',  at  han  var 
meget  syg,  hjalp  han  ham  paa  alle  Maader 
og  bar  hans  Gevær  og  hans  Tornyster.  Han 
vilde  gjærne  hurtig  afsted,  saa  at  han  i  god 
Tid  kunde  faa  sine  Folk  afleverede  og  saa 
slutte  sig  til  Kompagniet ;  naar  det  mar- 
cherede forbi  Lasarethet. 

»Hvad  fejler  De,  94?«   spurgte  han  ham. 

»Ork.«  svarede  den  anden,  »Doktoren  sa'e, 
han  fik  bestemt  en  Tyfos,  naar  han  kom  i 
Seng.« 

Saa  gik  de  hen  ad  Vejen  i  det  klare 
Vejr.  Da  de  kom  op  paa  en  Bakke,  hørte 
de  tydelig  Skuddene  fra  Dybbøl.  94  gik  og 
brummede:    »A  ka'  itt'  mer,  a  ka'  itt'  mer.« 

»Sikke  no'et  Slu'er;  Du  maa  strænge  Dæj 
an,  maa  Du.«   sagde  den  gustne. 

»Ja  hold  nu  bare  ud  lidt  endnu,  saa  er 
vi  der  snart.  Kom  lad  os  faa  Dem  under 
Armen.« 

Spurvene  pludrede  lystigt  løs  ved  Grøfte- 
kanterne og  sloges  om  Hestegjødningen  paa 
Vejen.  Bum,  bum,  lød  det  inde  fra  Sønder- 
borg, og  94  snakkede  uophørlig.  »Aa  Gu'  i 
Hemlen,  ka'  Do  itt'  løs'  op  faa  me«,  stønnede 
han.  Saa  maatte  de  lægge  ham  lidt  ned,  for 
at  han  kunde  hvile  sig.  Han  var  næsten  ikke 
til  at  faa  afsted  mere,  de  smaa  Øjne  rullede 
i  Hovedet,  og  han  talte  vildt  om  allehaande 
Ting. 

Flere  Kompagnier  var  allerede  marcheret 
forbi  dem,  medens  de  laa  i  en  Grøft,  og  de 
havde  endelig  med  et  lettende  Pust  naaet 
Lasarethet,  da  deres  eget  Kompagni  kom 
marcherende. 

»Du  maa  støde  til  os  ved  Sønderborg«, 
sagde  Kompagnichefen  i  Hast  til  Felix  under 
Forbimarchen.  —  »Aa  den  stakkels  Fyr,  se 
snart  at  faa  ham  til  Ro.« 

Da  Felix  langt  om  længe  havde  faaet  de 
Syge  anbragt,  begav  han  sig  paa  Vej,  og 
alene   som    han   var  faldt  den  ham  nu  meget 

lang.     Hej  højere    hørte    han   Drønene 

foran  sig,  og  Lyden  var  ikke  mere  saa  hul, 
men  Længere  og  mere  haard.  Det  var  lige- 
som han  følte  Lufttrykket  af  dem,  og  han 
tai)t« '  sig  i  allehaande  Tanker,  især  i  Frygten 
for,  at  han  skulde  være  bange.  Spændingen 
klemte  ham  som  med  en  Klo  om  Struben 
trykkede  ham  i  Maven,  og  hans  Hjærte  slog 
snart  hurtigt  og  uroligt,  snart  mat  og  bange. 

Jeg  er  vistnok  ogsaa  selv  syg,  tænkte  han. 
Blot  han  ikke  har  smittet  mig,  jeg  kan  mærke, 
jeg  er  syg,  det  kommer  men'  014-  mere.    Hvoi 
det    banker  i   mit  Hoved,    og   min   Tungi 
ganske  tør   —    — 

Han  hørte  Hestetrav  bag  ved  sig,  den 
nærmeste  af  Rytterne,  en  Oberst,  holdt  sin 
Hest  an  i  Skridt: 

»Hvad  gaar  De  her  og  driver  efter  alene. 
Hvor  er  Deres  Afdeling?«  spurgte  han,  og  da 
Felix  svarede  utydeligt,  at  den  var  forude,  afbrød 
han  ham :  »ja  Sludder  og  Vrøvl  har  vi  nok  af, 
De  maa  s'gu  tage  Benene  med  Dem.  Det  ser 
ikke  godt  ud,  dette  her,  hører  De«;  og  han 
gav  Hesten  Sporerne  uden  at  høre  de  for- 
klarende Ord,  som  Felix  søgte  at  komme  med, 

vendte  sig  blot  om  i  Sadlen  og  raabte:  »jeg 
sagde,  De  skulde  tage  Benene  med  Dem!« 
Et  Øjeblik  efter  var  han  forsvunden  henad 
Vejen  med  de  andre  Ryttere. 

Felix  var  rasende  —  han  troede,  jeg  var  en 
Marodør!  tænkte  han.  Han  glemte  aldeles,  at 
han  for  et  Øjeblik  siden  havde  følt  sig  saa  syg,  og 
med  raske  Skridt  ilede  han  afsted;  han  vilde 
klage,  han  vilde  -  Bum !  —  Bum !  lød  det,  og  han 
kunde  nu  tydelig  høre  Skuddene  og  undertiden 
Granaterne,  naar  de  sprang.  Han  talte  Skud- 
dene, han  lyttede  efter  dem,  og  samtidig  med 
sin  Harme  over  den  haarde  Tiltale,  som  var 
overgaaet  ham,  fyldtes  han  med  en  højtidelig 
Frygt  for  det  ubekjendte,  han  nærmede  sig, 
en  Frygt,  der  virkede  paa  hans  Sjæl  som  paa 
hans  Legeme,  og  som  voxede  med  Larmen 
af  de  springende  Granater  til  en  nervøs 
exalteret  Stemning. 


IX. 

Felix  fandt  sit  Kompagni  tæt  uden  for 
Sønderborg,  hvor  hele  Regimentet  var  samlet 
paa  en  Mark,  men  han  kunde  endnu  ikke 
Byen,  som  laa  nede  bag  en  Bakke.  Kom- 
pagniets Officerer  sad  i  en  Grøft,  han  gik  hen 
og  meldte  sig  til  Tjeneste  og  gav  i  en  irriteret 
Tone  en  Beretning  om  sin  Hændelse  med 
Obersten.  Kompagnichefen  gjorde  kun  et  Par 
spøgende  Bemærkninger  derom,  men  ellers 
tog  ingen  synderlig  Hensyn  til  hans  Med- 
delelser. Han  satte  sig  krænket  ned  i  Grøften, 
tændte  en  Cigar  og  gav  sig  til  at  ryge, 
men  det  smagte  ham  ikke,  —  skjønt  han 
havde  mest  Lyst  til  at  smide  den  igjen,  blev 
han  dog  ved,  da  han  mente,  det  tog  sig 
godt  ud. 

Der  blev  næsten  slet  ikke  talt  imellem 
Officererne.  Det  var  dog  nogle  ubehagelige 
Lyd,  tænkte  han.  Nogle  af  dem  lød  som 
Begyndelsen    til    et    Tordenskrald,    der    slaaer 

ned;  men  han  ventede  efter  hvert  Skrald  for- 
gjæves  Tordenens  langt  hendøende  Rullen. 
Blot  han  dog  ikke  blev  mere  syg,  det  ham- 
rede i  hans  Hoved,  og  hans  Øjne  vare 
saa  hede. 

»Gaar  der  ingen  Granater  herover?« 
spurgte  han  Sander,  der  laa  og  stirrede  op 
mod  den  klare  hvide  Himmel. 

»Det  véd  jeg  saamænd  ikke,«  svarede 
denne  ligegyldigt. 

At  de  dog  alle  kunne  være  saa  rolige !  tænkte 
han.  Han  selv  mærkede  jo  hvorledes  al  Ting  var 
i  Bevægelse  og  Oprør  inden  i  ham.  Men  de 
lader  maaske  kun  saadan,  Du  er  jo  selv 
ganske  rolig  udvendig  og  der  er  vist  ingen, 
som  kan  se  noget  paa  Dig,  maaske  de  andre 
ogsaa  ere  ligesaa  tilmode.  »Er  jeg  bange?« 
spurgte  han  sig  selv.  —  Nej  bange  var  han  ikke, 
men  det  var  jo  dog  saa  underligt,  alt  dette 
her.  Hvorfor  talte  de  ikke  med  hinanden,  de 
andre?  Ja  Sander  tænkte  vel  paa  sin  Kone. 
—  Hvad  skulde  han  nu  tænke  paa?  Paa 
Gud?  Ja  det  vilde  han,  han  vilde  i  sit  stille 
Sind  bede  en  Bøn  om  Forladelse  for  sine 
Synder  og  om  at  han  nu  maatte  bære  sig  rigl 

ad,  aaar  de  kom  i  Oden  og  ikke  være  ban 

og  hvis  -  —  lian  lagde  Cigaren  tra  sig 
søgte  skjult  at  folde  sine  Hænder  under  en 
Flig  af  Kappen,  men  saa  kom  han  til  a1 
hen  paa  Folkene,  af  hvilke  nogle  sad  i  god 
Ro  i  Grøften  og  spiste  Smørrebrød,  tykt  Kim- 
brød med  Pølse,  og  han  følte  pludselig  en 
tærende  Hunger. 

»Jesper!«  raabte  han.  »har  ingen  af  Jer 
set  Jesper?«  og  lidt  efter  kom  Oppasseren 
kluntende  paa  de  ømme  Fødder. 

»Har  Du  noget  Mad?«  spurgte  han,  men 
et  voldsomt  Brag  og  en  stærk  Ramlen  og  Kna- 
gen overdøvede  i  det  samme  hans  Ord. 

»Han  faldt  i  æ  Sønderborg,  troer  a« 
sagde  Jesper  og  kom  frem  med  Kurven.  Felix 
svarede  noget  med  en  tyk  og  utydelig  Stemme 
og  begyndte  med  stor  Omstændelighed  at  pakke 
Kurven  ud,  alt  hvad  der  var  i  den,  og  lagde 
det  derefter  ligesaa  omstændeligt  ned  igjen 
alt  sammen. 

»Ve'  De  saa  itt  ha'  nonet  aa  spis'«  spurg 
Jesper.    Felix,  der  rent  havde  glemt,  hvad  han 
vilde,    tog    nu   et    stykke   Smørrebrød,    men 
da    han   fik  en  Bid,  rullede  det  sig  til  Kugler 

En  Rekrut  fra  M.  & 

i  Munden  og  havde  ingen  Smag.  Han  lagde 
det  fra  sig  igjen  og  spurgte  Sander:  »hvornaar 
skal  vi  afsted?«  Da  denne  ikke  svarede, 
sagde  Højer: 

»Naar  det  begynder  at  blive  mørkt,  det 
har  De  jo  for  Resten  spurgt  om.  Hørte  De 
Granaten?«  Et  overflødigt  Spørgmaal,  da  den 
havde  bragt  dem  alle  til  at  fare  sammen. 

Felix  tog  Brændevinsflasken  og  drak  for 
at  skylle  den  stridige  Bid  ned.  —  Aa  hvor 
det  gjorde  godt!  Han  tog  endnu  en  Snaps. 
Nej,  jeg  vil  ikke  drikke  for  meget,  tænkte  han. 
Ingen  skal  sige  om  mig,  at  jeg  maa  drikke 
for  at  være  modig,  men  han  tog  dog  endnu 
en  dygtig  Slurk,  inden  han  satte  Proppen  paa, 
Aa,  hvor  det  gjorde  godt!  Det  kan  ikke  nytte, 
hvad  man  siger,  Brændevin  er  dog  en  god  Ting, 
især  naar  man  er  syg. 

Han  lagde  nu  først  rigtig  Mærke  til  Om- 
givelserne. Lidt  mere  ind  ad  Sønderborg  til 
stødte  en  bred  Vej  til  den,  han  var  kommen 
ad,  og  her  laa  en  Mølle  paa  en  høj  Banke,  hvor 
fra  der  vajede  et  stort  Flag.  Nej  se  hvor  kjønt, 
tænkte  han.  Noget  oppe  paa  en  Mark  ved  den 
anden  Vej,  saa'  han  nogle  andre  Afdelinger,  der 

ventede  ligesom  de.  Soldaterne  og  deres  Gevær- 
pyramider  stode  skarpe  og  sorte  mod  den 
lyse  Aftenhimmel,  der  havde  en  skær  gul 
Tone,  som  endnu  mere  mod  Øst  lidt  efter  lidt 
gik  over  i  det  dybeste  Blaa.  Sundet  var  skjult 
for  ham  af  Egnen  mod  Vest. 

»Har  De  set  Flaget  dér,  Lieutenant 
Sander?«  sagde  han  og  pegede  op  imod 
Møllen   uden    egentlig  at  mene  noget  dermed. 

»Ja  det  er  Ambulancen.« 

>Naa  saadan.« 

En  ung  Officer  kom  travende  ned  ad 
Vejen  fra  Kjær  By  og  holdt  sin  Hest  an. 
»Goddag,  goddag,«  sagde  han  og  hilste,  »skal 
De  over  i  Aften?«  Nogle  Officerer  fra  de 
andre  Kompagnier  kom  til,  de  fleste  af  dem 
havde  Felix  aldrig  set  før.  De  vilde  høre  nyt 
fra  Adjutanten,  en  lille  Mand  med  et  grimt 
haaret  Ansigt,  der  saa'  frygtelig  træt  ud  og  var 
tilstænket  helt  op  til  Sadlen.  Hesten  lod  Hovedet 
hænge,  og  dens  Aande  stod  i  to  tætte  Straaler 
af  Damp  ud  af  dens  Næsebor.  Adjutanten 
talte  meget  højt  og  snøftede  stærkt,  kun  af 
hans  Svar  kunde  Felix  slutte  sig  til  de  andres 
Spørgsmaal.      »Ja,   ja  vist  —   længe  kan  det 

ikke  vare,  det  kan  De  være  rolig  for  —    saa? 

—  nej  det  tror  jeg  ikke  —  blot  De  maa  komme 
fra  det  —  hvad  behager?  død?  nej  det  er  i 
højre  Knæ  —  men  K.  er  død  igaar  paa 
Augustenborg.  —  Ja  farvel,  jeg  maa  afsted, 
hyp!«  sagde  han,  og  med  en  ubekymret  Mine 
red  han  videre  ind  ad  Sønderborg  til. 

»Herregud«,  hørte  han  Kompagnichefen 
sige,  »er  han  død,  det  var  saadan  en  rar 
Mand.« 

Felix  blev  atter  lidt  beklemt,  de  talte 
her  om  Liv  og  Død  som  om  dagligdags  Ting. 
Hvis   jeg   nu  ogsaa  bliver  skudt,   tænkte  han, 

—  hvor  De  saa  vil  blive  bedrøvede  hjemme  og 
græde.  Mon  de  ser  det  i  Aviserne  først  eller 
faaer  det  at  vide  paa  anden  Maade?  Og  han 
tænkte  paa  hver  enkelt  af  sine  Kjære  der 
hjemme  og  paa  sin  lille  Søster,  som  skulde 
gaa  i  Sorg  og  ikke  forstaa  hvorfor,  —  og  paa 
sin  Begravelse,  og  paa  Præsten,  som  holdt 
Tale  ved  hans  Kiste.  »Denne  unge  Mand« 
vilde  han  sige  »som  er  falden  for  Fædreland- 
og  disse  Ord  »falden  for  Fædrelandet«  blev 
han  ved  at  gjentage  for  sig  selv,  indtil  han 
saa'  Kompagnichefen    komme  hen  imod  ham. 

Hvis  han  kommer  hen  og  taler  til  mig, 
falder  jeg  for  Fædrelandet,  sagde  han  til  sig  selv 
i  overtroisk  Frygt,  da  Kompagnichefen  nærmede 
sig,  -  og  ved  hvert  af  lians  skridt  blev  han 
mere  og  more  frygtelig  angest.  Jo  han  kommer, 
han  kommer,  han  kommer,  tænkte  han  fuld  af 
Skræk  —  men  saa  blev  Kompagnichefen  stand- 
set, og  Felix  listede  sig  bort  fra  detSted,  hvor 
han  stod,  for  at  det  Varsel,  han  havde  faget, 
ikke  skulde  gaa  i  Opfyldelse.  Saa  bebrejdede 
han  sig  sit  Snyderi.  Men  Herregud,  naar  man 
kan  redde  Livet,  tænkte  han  halvt  i  Spøg, 
idet  han  gjorde  Nar  af  sig  selv. 

Ilde  tilmode  og  trykket  satte  han  sig 
hen  til  de  andre,  han  følte  godt,  at  han  ikke 
var  bange,  men  Spændingen,  Uvisheden,  det 
truende  ubekj endte  gjorde  ham  nervøs. 

»Hvad  er  Klokken?«  spurgte  han,  og  atter 
svarede  Højer  »henad  sex«  og  tilføjede  lidt 
efter:   »er  De  ikke  rask?« 

»Jeg?«  svarede  Felix,  der  ingen  Ro  havde 
paa  sig  og  nu  igjen  rejste  sig  op.  »Jo  jeg  har 
det  meget  godt.«  Højer  saa'  paa  ham  med 
et  dvælende  Blik,  snørede  Munden  sammen  i 
et  skjælmsk  Smil  og  spurgte,  »hvor  vil  De  hen?« 

»Aa  hen  til  Folkene,«  svarede  han  og 
mærkede  godt,  at  Højers  Blik  fulgte  ham,  da 
han  gik.     Folkene  sad  stadig  og  spiste. 

»Naa  Tulstrup,«  sagde  han  med  forceret 
Munterhed  til  en  af  dem,  »nu  skal  vi  nok 
snart  af  sted,  er  De  saa  glad.« 

»Frem  og  tilhaves  æ'  li'e  langt,«  svarede 
den  store  Soldat. 

Felix  sagde  ikke  mere.  »De  er  vistnok 
ogsaa  forknytte,«  tænkte  han  og  følte  sig 
lige  som  trøstet  derved.  Saa  hørte  han 
pludselig  Sang  og  saa'  Bataillonerne,  som 
havde  holdt  Hvil  oppe  paa  Bakken,  komme 
marcherende.  Den  mørke  Kolonne  snoede 
sig  efter  Vejens  Bugtninger  ind  ad  Sønder- 
borg til.  Soldaterne  sang:  stolt  med  oprejst 
Pande,  frejdig  skal  Du  stande  osv.  Han 
kunde  ikke  skjelne  Officererne  og  havde  ikke 
Lyst  til  at  gaa  nærmere,  da  han  dog  ingen 
kj endte  af  dem,  men  Synet  af  den  store 
Masse  Mennesker  gjorde  ham  godt  og  gød 
ham  Varme  i  Blodet.  Hør  hvor  de  synge,  vi 
er  dog  mange  alligevel  —  hvilken  Vrimmel! 
Han  hørte  Officererne  raabe :  slut  op !  slut  op ! 
hvor    der    hist   og    her    var  taget   for    megen 


135 


Afstand   i  Kolonnen,     og    Soldaterne    slutt 
saa  op  i  Løb,  saa  Tornystrene  hoppede  op  og 
ned  paa  Ryggen  af  dem. 

Da  han  vendte  sig  om,  saa'  han  Offl 
rerne  fra  hele  Bataillonen  staa  samlede  i  en 
Klynge,  og  da  han  gik  derhen,  mærkede  han, 
at  hans  Fødder  vare  kolde  og  ligesom  vaade, 
og  at  han  var  hed  i  Hovedet,  saj  Kinderne 
brændte. 

Han  kom  hen  til  Officererne  samtidig  med, 
at  et  af  de  høje,  skrattende  Knald  igjen  lod 
sig  høre.  Inde  i  Klyngen  stod  en  ældre  Offi- 
cer, en  lille  Mand  med  et  stort,  brunt  Skjæg, 
og  forklarede,  idet  han  slog  ud  med  sin  Ride- 
pidsk:  »Nej,  jeg  forsikrer  Dem,  de  har 
ikke  i  lang  Tid  skudt  saa  lidt  som  i  Dag, 
gjennemgaaende  kun  et  Par  Skud  i  Minuttet; 
men  de  Sataner  véd,  naar  vi  løser  af,  og  saa 
skyder  de  fra  Broager  paa  Broerne.  Ja,  naar 
De  er  færdig«,  sagde  han  til  Bataillonschefen, 
»saa  vær  saa  artig.«  —  Der  blev  givet  nogle 
Ordrer,  og  der  blev  traadt  til  Gevær. 

Felix  fløj  hen  til  sin  Halvdeling.  Alt 
var   i   Orden,    kun  et    Par    »Forglemmigejer« 

havde  faaet  Støvlerne  af  igjen  og  taget  Træ- 
skoene paa. 

»Ja  men  det  er  dog  alt  for  galt!«  raabte 
Felix,   »det  gaaer  jo  ikke  an.« 

»Hvad  er  der?«  spurgte  Kompagnichefen, 
og  da  han  hørte  Aarsagen  til  den  unge  Mands 
Vrede,  sagde  han:  »Aa  Skidt,  lad  dem  gaa, 
det  er  jo  .snart  mørkt.«  Surmulende  gik  Felix 
hen  paa  sin  Plads. 

Da  de  vare  komne  lidt  forbi  det  Sted,  hvor 
Vejene  stødte  sammen ,  kunde  Felix  se  Sun- 
det og  Broerne,  som  førte  over  til  Stillingen. 
Men  intet  der  ovre  saa'  mærkeligt  ud,  Skan- 
serne kunde  ikke  ses,  men  kun  den  høje, 
stejle  Skrænt  neden  for  Brohovedet  og  nogle 
Telte  til  venstre  for  Broerne,  som  i  den  klare 
Luft  saa'  skinnende  hvide  og  pyntelige  ud. 
Drønene  vare  endnu  dumpe  og  hule,  men 
engang  imellem  saa'  han  pludselig  højt  oppe 
i  Luften  en  lille  gulgraa  og  tyk  Røgsky  og 
hørte  derefter  et  lille  Skrald,  der  mindede 
ham  om  en  Raket,  der  udfolder  sig. 

»Det  er  Granater,  som  springer  i  Luften«, 
sagde  Kompagnichefen,  »det  er  for  at  gjøre 
Marchen   over  Broen  vanskelig.« 

Sat  i  Stemning  af  de   foran  marcherende 
Afdelinger  gav  Folkene  sig  til  at  synge,  mest 

vel  for  at  overdøve  deres  Uro,  men  da   Vejen 

yndte  at  sænke  sig  ned  imod  Byens  n 
Tage  og  mange  hvide  Ruiner,  døde  Sangen 
efterhaanden  hen,  og  inde  ved  Byen  stod  d 
uden  Regimentsadjutanten  og  sagde  med  sin 
dybe  Stemme  til  Kompagnichefen,  at  alt  skulde 
være  stille,  samt  noget  om,  at  Broerne  ikke 
maatte  passeres  i  Trit.  Det  gik  rask  fremad 
helt  ned  til  Byen,  men  i  Steden  for  at  følge 
Gaden,  som  temmelig  ryddelig  laa  for  dem, 
blev  der  gjort  en  Svingning,  og  over  Murbrok- 
ker, Sten  og  Kalk  maatte  de  stolpre  frem 
imellem  Ruiner,  igjennem  en  Gade,  som  var 
banet  ved  Ildebrande  og  Nedrivning  af  Huse. 
Dér  stod  en  Skorsten  endnu  og  dér  dinglede 
et  Vindu,  dér  et  Skilt  paa  sit  Hængsel.  Oppe 
i  et  Hus,  hvor  kun  den  ene  Væg  var  faldet 
ned  og  nogle  Jærnankere  strakte  deres  skelet- 
agtige Arme  frem,  hang  Tapeterne  i  Pjalter 
sværtede  af  Røg,  en  gammel  Lænestol  stod 
endnu  paa  sin  Plads  ved  Siden  af  Kakkel- 
ovnen. 

Der  blev  gjort  Holdt  foran.  De  kunde  intet 
se  for  et  stort  Hus,  som  spærrede  Udsigten 
foran  dem.  »Hvorfor  staar  vi  stille?«  sagde 
Kompagnichefen  og  gik  frem  foran.  Felix 
fulgte  ham.  Da  de  kom  nærmere,  kunde 
de  se,  at  Vejen  gik  uden  om  til  venstre 
af  den  store  Bygning,  men  alle  Soldaterne 
saa'  til  den  modsatte  Side.  Hvad  mon  der 
var  i  Vejen?  Det  var  nogle  saarede,  som 
blev  baaret  bort.  Der  var  tre  Baarer .  de 
to  forreste  kom  hurtigt  afsted  og  var  ved  at 
dreje  ned  tilvenstre;  han  saa'  kun  utydeligt 
de  Legemer,  som  laa  udstrakte  paa  dem; 
en  af  de  Saarede  rakte  Armen  ud  og  vinkede 
hilsende.  Den  tredje  Baare  havde  gjort  Holdt 
længere  tilbage  og  var  omringet  af  Soldater, 
som  alle  snakkede  højt  og  i  Munden  paa  hin- 
anden, men  ud  fra  Stimlen  lød  der  Skrig  og 
Stønnen,  og  da  Felix  kiggede  ind  imellem 
Folkene,  saa'  han  en  Soldat,  der  med  Hænderne 
fast  knuget  om  Baarens  Stænger,  laa  og 
udstødte  hvinende  Skrig  med  højt  opspærret 
Mund,  saa  at  han  kunde  se  ham  langt  ned  i 
Halsen,  og  den   lange   stive   Tunge,    som  var 

blaaagtig    hvid.      Den   Saaredes    Ben   var    en 

ubestemmelig  Masse  af  trevlet  lyseblaat  Tøj 
og  sort  Blod  eller  Kjød.  Et  Par  Mand  vilde 
give  ham  Vand. 

»Frem  med  den  Baare!«  raabte  Kompagni- 
chefen. »Naa  tag  fat!«  Den  ene  af  Ambulance- 
soldaterne svarede  noget,  idet  lian  bukkede  sig 
for  atter  at  løfte  Baaren. 

»Naa,  nu  rask  afsted!«  raabte  han  atter  og 
stødte  sin  Stok  imod  Jorden.  Fremad !  hed  det  i 
det  samme  foran.  »Fremad !«  raabte  Kompagni- 
chefen. 

Felix  gik  ganske  bleg  og  stille  foran 
Kompagniet.  Han  hørte  ikke  andet  end  de 
grufulde  Skrig  henne  fra  Baaren,  der  allerede 
var  kommen  et  langt  Stykke  bort. 

Kompagnichefen  var  vred  over,  at  de 
Saarede  bleve  bragte  samme  Vej  som  Trop- 
perne marcherede. 

»Det  skal  nok  tage  Pippet  fra  os,  —  var 
det  slemt?«  spurgte  han  Felix.  »Kom  og  tag 
en  Slurk,  drik  Du  kun,«  og  rakte  ham  sin 
lille  Kognaksflaske.  Felix,  som  havde  en 
Følelse  af  Kvalme,  blev  oplivet  af  den  stærke 

Drik  og  marcherede  rask  til.  Han  tænkte 
paa  en  druknet  Bagersvend,  han  engang  for 
mange  Aar  siden  havde  set  ude  ved  Taar- 
bæk og  overtalte  sig  selv  til  at  tro,  at  denne 
havde  set  meget  værre  ud. 


X. 

Kort  efter  vare  de  ved  Broen.  Saa  hur- 
tigt Benene  kunde  flytte  sig,  kom  Soldaterne 
over.  Deres  Skridt  lød  hult  paa  den  gyngei 
Pontonbro.  Da  de  vare  midt  paa  den,  sprang 
en  Granat  i  Luften.  De  saa'  alle  op  imod  den, 
idet  de  forreste  uvilkaarlig  gav  sig  til  at  løbe 
med  nogle  forvirrede  Raab  og  de  bageste  holdt 
sig  tilbage,  saa  at  der  et  Øjeblik  blev  et  tomt- 
Rum  omtrent  midt  paa  Broen,  men  Granat  - 
stumperne  plaskede  ned  i  Vandet  helt  ovre 
ved  den  anden  Bro. 

Da  de  vare  komne  over  og  ind  under 
den  høje  Skrænt,  følte  de  sig  atter  trygge. 
De  marcherede  et  Stykke  langs  Stranden 
og  lidt  efter  op  ad  en  Skraaning,  hvor  der 
paa  en  næsten  nøgen  Brakmark  blev  kom- 
manderet »Holdt«  og  »Fald  ned«.  Felix  op- 
dagede først  nu,  at  Kompagniet  var  alene,  og 
fik  at  vide,  at  de  skulde  blive  der,  til  det  blev  hel 

mørkt ;  tør  maatte  de  ikke  komme  ud  i  Løbe- 
gravene for  at  afløse. 

Han  kunde  ikke  forstaa,  at  han  nu  be- 
fandt sig  i  »Dybbølstillingen«.  Hvor  var 
Skanserne?  Det  var  jo  Marker  alt  sammen, 
og  da  han  gik  lidt  op  ad  Bakken,  saa'  han 
kun,  at  denne  hævede  sig  højere  og  højere, 
især  mod  sydvest,  men  det  var  allerede  for 
mørkt  til  rigtig  at  skjelne  noget.  Solen  var 
nede  bag  Højderne,  og  et  klart  Tusmørke 
strakte  sig  dækkende  ud  over  Jorden.  Engang 
imellem  hørtes  langt  ude  fra  den  anden  Side 
af  den  vældige  Bakke,  som  de  laa  paa,  og 
som  nu  i  Mørket  saa'  ud  som  et  højt  sort 
Bjærg,  et  Knald,  dumpt  og  uden  Gjenlyd,  og 
lidt  efter  kom  Granaten  farende  i  Luften  med 
hæsblæsende  Hast,  hvæsende  i  en  urimelig 
graadig  II,  idet  den  kløvede  Luften  foran 
sig  og  efterlod  en  kort  Ildhale,  der  paa 
den  mørke  Himmel  atter  mindede  om  Fyr- 
værkeri. Alles  øjne  fulgte  Granaternes  Baner, 
og  deres  Ansigter  drejede  sig  langsomt  efter 
dem,  indtil  de  hørte  dem  springe  i  Jorden 
et  eller  andet  Sted  langt  borte  med  en  skrat- 
tende, skurrende  Lyd.    Folkene  sad  paa  Jorden 

med  Geværet  i  Armen,  den  ene  Deling  bag 
den  anden.  Man  harte  ikke  en  Lyd  fra  dem. 
Lidt   længere    nede    imod    Sundet     skimtede 

man  et  af  de  andre  Kompagnier,  der  som 
en  ubevægelig  Masse  laa  paa  Skraaningen  og 
ventede. 

Himlens  Stjærner  stode  blege  og  for- 
skræmte omkring  Maanens  hvide  Sølvlygte, 
men  længere  borte  blinkede  de  med  livlig  Tindren 
i  det  blaasorte  Mørke;  dybt  nede  skimtedes 
Sundets  Bølger  og  i  mørke  Skygger  Kysten 
derovre.  Granaternes  larmende  Færd  lød 
dobbel  forfærdelig  i  den  store  Stilhed,  en  øde 
Stilhed,  der  i  Pavserne  fremhævede  enhver 
Lyd.  En  Vogn  slæbte  sig  tungt  afsted  nede 
ved  Stranden,  man  hørte  Kuskens  Hyp  og 
Smækken  med  Tungen  og  Hjulene,  der  kna- 
sende skar  ned  i  det  dybe  Sand.  Saa  et  højt 
kort  Knald,  klarere  end  forhen,  og  raslende 
og  kogende  kom  Projektilet  flyvende,  indtil 
det  med  et  afbrudt  Smæld  smækkede  ned 
oppe  paa  Bakkens  Top  ovenfor  Kompagniet. 

»Det  var  nok  i  en  af  Skanserne,«  sagde 
en  af  Officererne. 

»Ja,  men   den  sprang  ikke,«    svarede    en 

anden.    Skjønt  de  talte  dæmpet,  lød  deres  Ord 
dog  meget  lydt;  en  Soldat  gabede  højt. 

Officererne  sad  paa  Jorden,  kun  Kompagni- 
chefen gik  om  imellem  Folkene  og  talte  ganske 
sagte  med  dem.  Der  var  den  besynderligste 
Stemning  over  dem,  en  stærk  Spænding,  men 
Ro  overalt,  og  de  sad  tættere  op  ad  hinanden 
end  ellers.  Højer  var  den  eneste,  som  røg 
Tobak,  men  imod  Sædvane  røg  han  i  Dag  en 
Cigar.  Engang  imellem  tog  han  sit  Uhr  og 
og  oplyste  den  lille  Skive  ved  Hjælp  af  den 
brændende  Cigar.  Endelig  rejste  han  sig  op 
og  gik  hen  til  Kompagnichefen  og  talte  med 
ham.  Og  uden  at  kommandere,  men  med 
sin  sædvanlige  Stemme  sagde  denne:  »Træd 
an.«  Man  hørte  kun  en  sagte  Klirren  af 
Folkenes  Vaaben,  da  de  rejste  sig,  og  saa 
gik  det  fremad  og  op  ad  Banken.  Kom- 
pagnichefen og  Højer  gik  saa  langt  foran. 
at  de  med  Nød  og  næppe  kunde  ses  af  de 
andre.  Granaterne  blev  ikke  mere  iagttagne 
saa  opmærksomt ;  man  længtes  efter  at 
komme  til  Stedet,  og  alle  saa'  frem  i  Mørket 
med  stirrende  Blik,  saa  at  det  næsten  gjorde 
ondt  i  øjnene.     De  kom  ud   paa  en  Vej,    der 

drejede   til  højre,    og  Kompagniet   fulgte  den. 
Lige  foran   Laa    <in  stor  Bræddebarakke,  -hvis 

Planker  lyste  i  Mørket,  og  netop  da  de  li;» 
naaet  den,  lød  et  kort  Sekund  en  Granats 
hylende  Larm  og  saa:  —  et  splintrende  Brag, 
et  døvende  Skrald,  —  et  klart  lyst  Skjær. 
Alle  som  én  kastede  de  sig  ned  eller  sank 
dybt  i  Knæ,  medens  Sten  og  Jord,  Brædde- 
stumper  og  Splinter  raslede  ned  over  dem. 
Granaten  var  gaaet  igjennem  Hytten,  lige  over 
Kolonnen,  og  sprunget  tæt  ved  Vejen.  Efter  et 
Øjebliks  lydløse  Tavshed  hørte  man  Kompagni- 
chefens Stemme  foran  i  Mørket:  »Er  der  noget 
i  Vejen?«  Ingen  svarede,  men  idet  Marchen 
fortsattes,  hørtes  en  stærk  Jamren  bag  i  Ko- 
lonnen. Sander  løb  tilbage,  og  der  var  For- 
virring bagved.  Først  senere  fik  Felix  at 
vide,  at  nogle  af  Folkene  vare  blevne  saarede. 
Han  følte  ingen  Frygt  mere,  og  da  Granaten 
sprang,  havde  han  heller  ikke  været  bange, 
men  kun  følt  Længsel  efter  at  komme  til 
Skansen. 

Han    saa'    pludselig,    at    Kompagnichefen 
stod    og   talte    med   en   fremmed   Officer,    der 

En  Rekrut  Ira  64.  10 

var  dukket  op  i  Mørket,  og  da  han  naaede 
hen  til  ham,  raabte  han:  »Vi  skal  tilvenstre 
og  saa  ligeud,  en  Deling  ad  Gangen  —  nu 
fremad!«  Felix  løb  af  sted  i  Mørket,  over 
knudret,  hullet  Jord,  først  ned  i  en  Grav,  saa 
op  igjen  over  en  lille  Vold,  saa  frem  over 
et  fladt  Stykke;  han  hørte  Folkene  komme 
efter  sig  over  Grøfter  og  Huller,  indtil  han 
forvirret  og  forpustet  faldt  ned  bag  en  Jord- 
dynge, der  var  et  Par  Alen  høj.  Nogle  Soldater, 
som  laa  der,  da  han  kom,  forsvandt  paa  et 
Eaab:  »Nu  rask!«  Der  sprang  et  Par  Gra- 
nater ikke  langt  fra  ham,  men  han  havde 
ikke  Sans  derfor.  —  Afløsningen  var  gaaet 
for  sig.  De  vare  i  Løbegravene  imellem  Skan- 
serne. 

Da  han  saa'  sig  om  efter  Kompagniet, 
kunde  han  kun  se  nogle  enkelte  Folk  i  Nær- 
heden af  sig.  Pless  var  imellem  dem  og 
da  denne  sagde,  at  han  ikke  vidste,  hvor 
de  andre  var,  kunde  han  skimte  hans  store 
tandløse  Mund.  Volden  eller  Jorddyngen,  de 
trykkede  sig  opad,  var  Løbegravens  sammen- 
skudte Brystværn.     Felix  stak  Hovedet  op  og 

ud    over   Egnen,   som  i  den  stille  klare 

Nat  laa  i  roligt  Mørke.  Det  lyste  derude  i 
dette  Mørke  med  et  lille  bitte  Glimt,  »Dæk!« 
blev  der  raabt  oppe  i  Skansen,  saa  el  dybt, 
kort  Knald,  og  han  puttede  sig  ned  Lgjen  for  den 
kommende  Granat,  der  ligesom  fraadede  i  sata- 
nisk Raseri.  Næppe  var  den  slaaet  ned  i 
Skansen,  som  høj  og  sort  ragede  op  til  højre, 
før  endnu  én  og  atter  én  og  endnu  én  for 
ned,  ned  over  dem  og  atter  ned.  Han  var 
aldeles  fortumlet  og  foi  virret.  Hvor  var  de 
andre?  Var  de  slaaede  ihjel?  Han  vilde  r< 
sig  og  gaa,  men  Pless  kom  krybende  hen  til 
ham  ou-  sagde:  »bliv  bare  liggende.«  En 
Granat  slog  i  det  samme  ned  og  sprang 
paa  skansens  ydre  Skraaning  med  et  knusende 
Brag,  der  fulgtes  af  nogle  hvinende  Skrig  inde 
i  Skansen,  medens  Sten  og  Jordklumper  med 
smaa  trillende  Lyd  raslede  ned  i  Graven. 

Felix  mærkede  en  kvælende  Fornemmelse 
nede  i  Halsen.  Nu  kommer  Turen  snart  til  os, 
tænkte  han  —  nu  kommer  Turen  snart  til  os,  — 
hvor  er  de  andre  dog  henne  —  de  fulgte  mig  dog 
alle  sammen,  da  jeg  løb  herud  —  de  kan  dog 
ikke  være  skudt  alle  sammen.      »Pless.    hvor 

er  de  andre?«  raabte  han  højt.  »Hører  De 
ikke,  hvad  jeg  siger,  hvor  er  de  andre?« 

»De  er  bagved,«  sagde  en  rolig  Stemme, 
og  han  saa'  pludselig  Kompagnichefen  ved 
Siden  af  sig.  »I  er  kommen  for  langt,«  sagde 
denne  og  gik  nu  rolig  om  og  ordnede  Folkene 
i  Løbegraven,  udstillede  et  Par  Udkigsposter 
og  sendte  de  andre  tilbage.  Engang  imellem 
raabte  han  højt:  »Dæk!«,  idet  han  stadig 
holdt  Øje  med  Blinkene  fra  Fjendens  Batte- 
rier, og  saa  snart  Granaten  var  slaaet  ned  og 
var  sprunget  eller  fløjet  videre  højt  over  dem, 
rejste  han  sig  og  fortsatte  sit  Arbejde. 

»Nej  se  der!«  sagde  han,  da  de  hørte 
Knald  fra  en  hel  ny  Retning,  inde  fra  Als, 
og  højt  oppe  over  deres  Hoveder  fløj  en  Granat 
med  en  endnu  mere  lysende  Straale  efter  sig 
end  de  andre  og  borede  sig  skurende  gjennem 
Luften  ud  i  Natten  i  den  Retning,  hvorfra 
Glimtene  kom  fra  de  tyske  Kanoner.  Og 
endnu  en  fulgte,  og  endnu  en. 

»Det  er  vore  egne,«  sagde  Kompagni- 
chefen,  »det  er  de  riflede  Feltkanoner  fra  Als.« 

»Dæ'  ka'  je'  li'e,  a'  de  svarer  dæ'  Rakker- 
pak,«   sagde  en  Mand,    der  stod   som  Udkigs- 

post.  Der  blev  en  lille  Pavse  i  Preussernes 
dning,  og  da  den  atter  begyndte,  gik 
Granaterne  i  smukke  Buer  højt  over  dem, 
idet  de  besvarede  vore  Kanoners  generende 
Indgriben  i  Beskydningen  af  Skanserne. 

»Naa  kom  nu,«  sagde  Kompagnichefen, 
efter  at  lian  var  færdig,  og  løb  tilbage.  Felix 
begyndte  at  krybe,  men  rejste  sig  strax  og 
løb  efter  ham.  Han  var  næppe  kommen  et 
Par  Skridt,  før  han  i  en  Fordybning  i  Jorden 
—  en  lang  Rende  eller  Grav  —  stødte  paa 
nogle  af  Folkene,  som  laa  sammenkrøbne 
med  Geværerne  i  Armen.  Længere  henne  i 
et  andet  Hul  laa  der  endnu  tiere.  Han  skim- 
tede et  Lys,  der  ligesom  kom  op  af  Jorden, 
og  gjenkjendte  Kompagnichefens  Lygte;  nede 
i  en  rummelig  Hule,  der  var  gravet  dybt 
ind  i  Jorden,  fandt  han  saa  ham  og  Kompag- 
niets andre  Officerer. 

Det  var  en  lang,  lang  skrækkelig  Nat. 
Den  uafbrudte  Skydning  og  Granaternes  uhygge- 
lige Springen  holdt  dem  vaagne  og  vagt- 
somme, idet  de  lyttede,  om  der  ikke  fulgte 
Skrig  eller  Jamren  af  Saarede  efter.  Tilsidst 
overmandede  Søvnen  de  andre,    og  Felix  blev 

kjed  af  at  sidde  nede  i  Jordhullet,  især  efter 
at  Lyset  i  Lygten  var  brændt  ned,  saa  at  han 
ikke  mere  havde  noget  at  sidde  og  stirre  paa. 
Han  listede  sig  ud.  og  skrævende  over  de 
sovende  Skikkelser  krøb  han  hen  til  Bankettet 
og  saa'  ud  over  Egnen. 

Han  lænede  sig  mod  Brystværnet  og  hørte 
paa  Spadens  Slag  i  Jorden  oppe  i  Skansen. 
Hver  Gang  der  blev  raabt  »Dæk«,  standsede 
Arbejdet  deroppe,  og  han  bukkede  sig  saa  og 
trykkede  sig  ind  i  Volden,  der  af  de  tidligere 
Be vogtere  var  bleven  udgravet  med  Huller  til 
dette  Øjemed.  Det  er  altsaa  Slesvigs  Jord, 
Du  staaer  paa,  tænkte  han,  og  mange  skjønne 
Ord  og  mange  Fraser,  som  vare  sagte  og 
sungne  om  det  ulykkelige  Land,  steg  frem  i 
hans  Sind.  Og  saaledes  som  det  var  gaæt 
ham  i  Fredericia,  gik  det  ham  nu  ogsaa  her. 
Saaledes  havde  han  ikke  tænkt  sig  Krigen. 
Hverken  her  eller  der  var  der  jo  nogen  egentlig 
Kamp.  Ja,  her  var  der  jo  Fare  nok.  mere 
end  nok,  men  ogsaa  her  maatte  han  staa 
uvirksom,  og  der  gaves  ham  ingen  Lejlighed 
til  at  vise,  hvor  det  brændte  i  ham  efter  at 
forsvare,    efter    at    kæmpe   for  sit  Fædreland, 

saaledes  som  del  fra  Barnsben  var  bleven  ham 
fortalt,  at  det  var  Manddommens  Pligt.  Han 
faldt  i  dybe  Tanker,  idet  han  stirrede  ud  over 
den  berømte  Valplads.  Men  de  advaren 
Raab  ou'  den  uophørlige  Skydning  gav  ham 
Ingen  Ro.  Saa  søgte  han  at  komme  i  Snak 
med  Udkigsposten.  Det  var  en  af  Porstærk- 
ningsmændene,  som  nu  stod  støt  i  sine  Træ- 
sko tæt  ved  ham  og  passede  paa  Granaterne, 
naar  de  som  glubende  Rovfugle  kom  farende 
efter  Bytte. 

»Her  er  ikke  rart    ar  være,«    sagde   han, 
»Næj,«  svarede  .Manden. 
»Det   var    bedre    at    være   hjemme   i    sin 
lune  Seng,  ikke  sandt?«  vedblev  Felix  og  søgte 
at  anslaa  en  gemytlig  Tone,   men  da  Manden 
ikke  svarede,  spurgte  han:   »Er  De  gift?« 
»Ja,  wæl  æ'  a  gift,  a  haar  trej  Bøen.« 
»Herregud,  hvordan  gaaer  det  saa  hjemme  ?« 
»Ja,    a   truer   nok,«    sagde  Manden  rolig, 
idet    han    kiggede   op  imod  et  Projektil,    som 
}    sig    afsted   med   en  rødlig   osende  Tande 
efter  sig,    »a  truer  nok,    at   a  haar  dæ'  bæjer 
her,  end  som  de  haar'et  hjæmm'.« 

»Er  det  saa  daarligt  derhjemme?« 
»Ja  wal  æ'et  dæ,  -  men  a  ska'  si'e  vos, 
a   huor  skidt   dæ'   æ'   her,    will'et   dow   wær' 
møje  wær'  it'  at  vær'   her.   —   Dæk!«    raabte 
han  i  det  samme  højt  og  bukkede  sig  ned. 

Da  Felix  rejste  sig,  saa'  han  Sander  ved 
Siden  af  sig.  Denne  kunde  heller  ikke  sove 
og  satte  sig  nu  hos  Felix  og  gav  sine 
Tanker  Luft  i  sine  sædvanlige  stærke  Ud- 
talelser. Han  talte  om  vore  Pligter  mod 
Gud  og  Fædrelandet,  og  om  at  vi  maatte 
være  beredte  til  at  ofre  alt  for  dette: 
Liv,  Kjærlighed  og  Lykke.  Felix  svarede 
ikke.  Ordene  fandt  ikke  Gjenklang  hos 
ham.  Han  tænkte  paa  Soldaten  i  Træskoene, 
paa  hans  Kone  og  Børn,  og  paa  Sanders  Hustru 
derovre  paa  Fyen.  Var  hun  mon  ogsaa  be- 
redt til  at  ofre  Kj ærlighed  og  Lykke  og  ham, 
der  var  alt  for  hende  ?  Han  fulgte  med  Øjnene 
en  Granat,  som  kom  brølende  og  hoverende 
og  da  der  blev  raabt  »Dæk*,  og  de  andre 
kastede  sig  ned  bag  Volden,  blev  han  staaende 
oprejst,  saa'  med  roligt  Blik,  at  den  sprang 
tæt    ved    dem,    og    hørte    Stumperne    svirre 

omkring    med    mange    Slags    Lyd,    pibende, 
brummende,    klagende.       »Pyt,«    sagde    han 

næsten  højt  med  Træskomandens  Ord:     »Det 
vilde    dog    være    meget   værre    ikke    at  være 
her« ,    og   han   gik    hen   i   Hulen    og    sov    til 
en  skinnede  ned  til  ham. 


XI. 

»Du  er  sovet  fra  det  varme  01,  min 
Dreng;  men  jeg  tænkte,  Du  havde  bedre  af 
Søvn«,  sagde  Kompagnichefen  ind  i  Hulen. 
Felix  sprang  op,  kravlede  hen  til  Aabningen 
og  saa'  ud.  Det  var  højlys  Dag,  og  som  han 
laa  der  paa  Maven  med  den  halve  Krop  uden- 
for i  den  friske  Luft,  hørte  han  noget  borte 
Dugmagerens  Psalmesang,  dæmpet  og  kvalt 
som  fra  en  Kryptkirke. 

Skydningen  blev  mindre  om  Dagen,  naar 
Kanonerne  paa  Als  tav.  De  flk  nu  alle  bedre 
Lejlighed  til  at  orientere  sig,  ubekjendte  med 
Forholdene  som  de  vare.  Saaledes  saa'  alt- 
saa  Løbegravene  ud  og  skanserne!  Store  og 
smaa  Grushobe,  uordentlig  imellem  hinanden, 
hist  og  her  Levninger  af  Ingeniørernes  kor- 
rekte Anlæg,  men  det  meste  styrtet  sammen. 

hobet    over   og  hinanden,    skudt    o] 

Jorden  oprodet,  furet  ogpløjet  af  Projektilerne, 

Huller  og  ITul< t.  Smaavolde  paa  Ki 

tværs,   udtænkte  og  udførte  af  Besætningerne 

for  at  skaft'«'  Dækning,  Dynge  vedDynge,  som 

om    et    Kæmpedyr   i   en    ubændig   Dødskamp 

havde  flænget  og  flænset  omkring  sig. 

Nu  saa'  de  først,  hvor  dumt  de  om  Nat- 
ten havde  søgt  Dækning,  hvor  ingen  Dækning 
var.  og  i  Dagens  Løb  lærte  de  med  forbavse] 
Hurtighed  at  vænne  sig  til  Granaterne.  Lidt 
efter  lidt  forsvandt  hos  de  Qeste  den  betagende 
dsel;  de  kastede  sig  ikke  mere  fladt  ned 
paa  Jorden  for  ligesom  at  bønfalde  den 
om    at    optage    dem    i    sit    Skød    og    skjule 

dække  dem  mod  de  forfærdelige,  ubøn- 
hørlige Jærnklumper.  De  søgte  Dækning,  naar 
Raabet  lød,  men  mere  sindigt  og  langsomt 
end  før,  ja  de  opgav  det  næsten  aldeles.  De 
lærte  hurtig  Ilden  at  kjende  fra  Fjendens  Bat- 
terier og  stod  tit  og  saa'  ud  imod  de  hvide 
Glimt    derude    fra    og    paa  Røgen,    der  tungt 

langsomt  tabte  sig  i  den  klare  Luft,  En 
slov,  resigneret  Følelse   beherskede  dem    alle, 

og  der  blev  ikke  sagt  mange  Ord  rundt  om- 
kring i  Hulerne  og  Gruberne. 

Om  Natten  blev  der  arbejdet  i  Skanserne 
paa  at  bøde  den  Skade,  som  Granaterne  havde 
foraarsaget,  men  om  Dagen  herskede  der  en 
fuldstændig  Uvirksomhed  i  Stillingen,  da  Fjen- 
dens Kanoner  med  stor  Hurtighed  strax  blev 
rettede  mod  ethvert  JÆaal,  der  kom  til  Syne. 
Fjendens  Ild  blev  ikke  besvaret,  cle  fleste  Ka- 
noner vare  skudte  sønder  og  ødelagte,  og  som 
tavse  Lig  efter  et  virksomt  Liv  vare  de  blevne 
nedgravede  i  Jorden.  De  faa  brugelige  vare 
ikke  Kampen  voxne,  og  den  Skanse ,  som 
vovede  at  sende  et  Skud  imod  Fjenden,  blev 
strax  efter  overdænget  af  hans  Ild,  som  den 
havde  lokket  til  sig.  Tavse  stode  Kanonerne  paa 
deres  skrøbelige  Underlag,  ladte  med  Kardæt- 
sker  for  i  Stormens  øjeblik  at  gjøre  deres 
sidste  Pligt,  stumme  ventede  de  den  uundgaae- 
lige  Skæbne,  som  truede  den  danske  Hær  og 
med  hvert  Øjeblik  nænnede  sig,  sikkert,  og  uaf- 
vendeligt  med  sin  knusende  Afgjørelse.    — 

Henad  Aften  var  Felix  krøbet  ud  at  Hulen 
for  at  strække  Lemmerne;  det  lakkede  mod 
Solnedgang,    og   det    luftede    køligt.     Der   var 


L57 


ikke  længe  til  del  øjeblik,  da  Kompagniet 
skulde  afløses  for  i  del  følgende  Døgn  at  være 
Besætning  i  en  af  Skanserne.  Han  stod  med 
sit  Kort  i  Haanden  veå  Brystværnet  for  at 
finde  deSteder,  som  efterhaanden  vare  blevne 
berømte.  Der  laa  Ragebøl  Skov  ude,  og  foran 
den  maatte  der  være  et  Batteri ,  thi  dur  kom 
Granater  derude  fra,  men  de  fleste  Skud  kom 
ude  i  Retning  fra  Dybbøl  Kirke,  hvor  Fjenden 
havde  sine  bedste  Batterier.  Men  saare  besvær- 
ligt var  det  at  orientere  sig  i  Terrænet,  thi  Skyd- 
ningen var  bleven  livligere  tienad  Aften,  og 
Felix  dukkede  sig  trevent,  naar  det  fra  Udkigs- 
posten hed:  »Avnbjeig  dæk«  eller  »Dybbøl 
dæk«.  Det  var  tydeligt,  at  der  blev  skudt 
med  Granater  efter  enkelte  Personer. 

Da  en  Luftning  pludselig  tog  Kortet  fra 
ham,  saa  at  det  fløj  ned  i  Graven  foran  ham, 
svang  han  sig  op  over  Brystværnet  og  ned  i 
Graven  for  at  faa  det  igjen.  Men  inden  han 
endnu  havde  faaet  Tid  til  at  tænke  paa,  hvor- 
ledes han  skulde  komme  op  igjen,  for  en 
Granat  brølende  tæt  hen  over  ham,  slog  med 
et  højt  Pladsk  ind  i  Brystværnet  og  blev 
siddende    uden    at    springe.      I   et  Nu   sprang 

han  op,  men  var  næppe  kommen  ned  paa 
Bankettet,  før  Kompagnichefen  for  imod  ham 
og  slog  ham  til  Jorden  med  et  haardt  Tag  i 
hans  Skulder  og  kastede  sig  over  ham.  I  det 
samme  sprang  Granaten  med  et  hæst  Skrald, 
rev  Bunker  af  Jord  og  Grus  løs  og  efterlod 
et  bredt,  dybt  Hul.  Kompagnichefen  rejste 
sig  med  et  Sæt,  saa  at  den  smuldrede  Jord 
trillede  ned  ad  hans  Kappe,  og  med  et  af 
Vrede  blegt  Ansigt  overvældede  han  Felix 
med  Bebrejdelser,  som  denne  i  Begyndelsen 
ikke  forstod. 

»Ikke  alene  Deres  eget  Liv  udsætter  De, 
men  alle  dem,  der  er  omkring  Dem!  Skal 
det  være  Raskhed?  Drengeagtighed  og  dum 
Dristighed  er  det«,  sagde  han  og  han  vendte  ham 
Ryggen  og  gik,  idet  han  blev  ved  at  skænde. 

Felix,  som  havde  ligget  paa  Jorden,  for- 
virret af  Stødet,  af  sin  Chefs  Vrede  og  af 
Granatens  Sprængning,  rejste  sig  op  og 
rystede  Jorden  af  sig,  ulykkelig  og  flau. 
Han  havde  ikke  tænkt  paa  andet  end  paa  at 
faa  sit  Kort,  ligesaa  sorgløs  som  et  Barn 
bukker  sig  efter  sin  Boldt,  dei  er  trillet  fra 
det.      Han    satte    sig    forknyt     med    Ryggen 

til  Volden.  Ned  i  Hullet  vilde  han  ikke  gaa 
for  ikke  at  faa  flere  Bebrejdelser,  Del  var  ble- 
ven næsten  mørkt,  og  Afløsningens  Time  nær- 
mede    sig,     da    han    hørte     Kompagnichefen 

kalde  paa  sig,  og  han  skyndte  sig  saa  hen  til 
ham,  der  uden  at  sige  et  Ord  trak  ham  ned 
i  Hulen,  hvor  Spritkedlen  stod  og  spruttede, 
hvor  Theen,  som  de  skænkede  i  Kopper 
og  Glas,  duftede  ham  imøde.  Da  saa  det  andet 
Bryg  blev  gjort  kraftigt  med  Kognak,  rakte 
Kompagnichefen  sin  Kop  henimod  den  lille 
gule  Syltekrukke,  som  Felix  drak  af,  og  sagde : 
»Skaal,  min  Dreng«,  men  denne,  der  havde 
siddet  tavs  hele  Tiden,  vendte  sig  om  for  at 
skjule,  at  han  fik  Taarer  i  øjnene.  De  andre 
spurgte:  »Hvad  er'et,  er  det  Fødselsdag?« 
men  Kompagnichefen  svarede,  at  det  var 
noget,  som  de  to  havde  imellem  sig.  »Ja, 
det  er  en  rigtig  Kjæledægge,  De  der  har  faaet 
Dem«,  sagde  Højer  med  sit  godmodige  Smil 
og  tændte  sin  evige  Pibe. 

»Hvad  er  det?«  sagde  han  pludselig; 
»Geværild!«  raabte  han.  »De  stormer,  min 
Salighed!« 

De   for    alle   ud,   og  kort   efter    stod   det 

meste  af  Kompagniet  i  Løbegraven  bag  det 
halvt  nedskudte  Brystværn.  Der  lød  næsten 
ingen  Ordre,  ingen  Kommando.  Men  foran 
laa  Egnen  ganske  rolig  i  Tusmørkets  Dunkel- 
hed. Henne  fra  Stillingens  venstre  Fløj  hør- 
tes et  Øjeblik  en  fjærn  Raslen  eller  Skratten 
af  Geværild,  der  kort  efter  hørte  helt  op. 
»Dæk!«  blev  der  saa  raabt  fra  Skansen,  og 
alle  forsvandt  i  Jorden.  —  Der  var  intet  usæd- 
vanligt mere  at  se  eller  høre. 

»Blind  Aliarm!«  sagde  Sander  ligesom 
bittert. 

Afløsningen,  som  var  noget  forsinket,  gik 
kort  efter  for  sig  med  samme  Hast  som 
Aftenen  forud,  men  Felix  var  nu  mere  erfaren 
og  førte  sine  Folk  med  temmelig  Ro  over  den 
næsten  helt  sønderskudte  Trækbro  ind  i  Skan- 
sen, hvor  Natten  skulde  tilbringes.  I  samme 
Nu  som  de  var  kommet  ind  i  Skansen, 
spredtes  de  alle  til  højre  og  venstre  og 
forsvandt  i  Mørket  bag  Bunker  og  i  Huller, 
som  om  en  Stormvind  havde  fejet  dem  bort. 
Folkene  fra  de  andre  Delinger  gjorde  det 
samme.  Som  ved  Hexeri  vedblev  Skansen 
at  være  tom. 


161 


»Lad  dem  blot  dække  sig<  ,  sagde  en 
Stemme  bagved  ham,  og  han  saa*  da  Kompagni- 
chefen, som  sad  i  en  Fordybning  i  en  Trav< 
De  høje  Jorddynger  —  thi  Volde  kunde  de  ikke 
mere  kaldes  i  deres  ødelagte ,  halvt  nedskudte 
Tilstand  —  gjorde  Skansens  Indre  temmelig 
mørk.  Det  store  Blokhus  var  splintret,  Tra- 
verserne ødelagte,  Palisaderne  rundt  omkring 
sammenfaldne. 

En  Mand  kom  ud  af  Krudtmagasinets  Dør 
lige  over  for  dem.  Da  der  blev  raabt :  »Dæk!« 
kom  han  i  kluntet  Løb  hen  imod  Traversen 
og  puttede  sig  ned,  og  først  da  Granaten  var 
sprungen,  kom  han  hen  til  dem.  Det  var  en 
gammel  Fyrværker  med  et  langt,  hvidt  Skjæg, 
der  gjorde  ham  let  kjendelig  i  Mørket;  han 
haltede  stærkt  og  spiste  af  en  Pakke  Smørre- 
brød, som  han  havde  i  Haanden. 

»Er  det  Kompagnikommandøren?«  spurgte 
han. 

»Javel,« 

»Jeg  maa  have  lidt  Mandskab  til  at  fylde 
Sandsække.« 

»Er  det  nødvendigt?« 

En  Rekrut  fra  64.  11 


162 


»Brystværnet  og  Skydeskaarene  ere  helt 
faldne  sammen.« 

»Dæk!«  blev  der  raabt,  men  den  Gamle 
fulgte  Granaten,  der  i  hamrende  Stød  hastede 
hen  over  dem,  med  et  langsomt  Blik  og  tyg- 
gede roligt  videre.  Felix  fik  Ordre  til  at 
udtage  Folk  til  Arbejdet  og  gik  med  Fyr- 
værkeren. 

Folkene  laa  i  tæt  sammenpakkede  smaa 
Hobe  puttede  ned  rundt  omkring.  Han  kunde 
ikke  faa  dem  op,  de  lystrede  ham  ikke.  Han 
skammede  sig  for  den  fremmede  Mand  og 
sagde  nogle  Ord  til  ham  derom,  men  denne  lod 
fuldstændig  ligegyldig  ved  det  hele,  og  Felix, 
der  før  havde  undret  sig  over,  at  han  havde 
talt  til  Chefen  uden  at  gjøre  Honnør  og  med 
Munden  fuld  af  Mad,  ærgrede  sig  nu  over  hans 
passive  Holdning  og  over  hans  Ro. 

»Ja  skal  der  arbejdes,  saa  maa  det  jo 
gjøres,«  sagde  han  ivrig.  »Vil  I  op  med  jer! 
Naa,  for  Pokker,  saa  rejs  jer  dog !  —  ja,  saa  hen- 
ter jegPremierlieutenanten«,  og  han  vilde  alle- 
rede til  at  gaa.  De  forreste  kom  da  endelig 
op,  saa  fulgte  et  Par  andre.  Den  Gamle  gav 
nogle  Anvisninger  og  viste,  hvor  der  laa  spader 

tomme  Sække.  Felix,  der  var  ivrig  efter 
at  gjøre  Nytte,  fik  Folkene  med  &ig,  og  uden 
at  bryde  sig  om  Fjendens  Qd  arbejdede  de  nu 
rask  væk,  idet  de  knap  gad  røge  Dækning, 
naar  de  hørte  Udkigsmandens  Raab.  Flere  smed 
endogsaa  Kappen,  og  blandt  dem,  der  tog  b< 
fat,  var  den  gamle  Porstærkningsmand  med 
Træskoene,  som  med  lange  Uldstrømper  uden 
paa  Buxerne  og  i  sin  islandske  Trøje  sled 
sammen  med  Fløjmanden  og  Pless,  saa  Sve- 
den haglede  af  dem,  og  den  sidste  rev  Vittig- 
heder af  sig,  hver  Gang  Granaterne  var  borte. 

Aa,  tænkte  Felix,  Sander  har  Ret.  Hvor- 
for gjør  vi  dog  ikke  Udfald  med  saadanne 
Folk,  her  kan  jo  dog  ikke  tabes  noget.  Han 
tog  selv  Haand  i  Arbejdet,  dels  for  at  op- 
muntre de  andre,  dels  af  ren  fysisk  Trang  til 
at  bruge  sit  Legeme. 

»Ska'  vi  fløtt'  fler'  Sækk'  op  po  æ  Sky' 
skoer?«  spurgte  han  med  Træskoene,  der  kom 
tilbage  med  et  Par  Mand,  som  havde  baaret 
Sække  derhen. 

Lige  som  Felix  vilde  svare,  raabtes  der 
»Dæk!«  Han  bukkede  ned  sig  bag  et  Par 
Faskiner,  og  saa :  en  susende,  hvæsende  Lyd, 

et  Lysskær,  et  bragende  Skrald,  et  øjebliks 
Stilhed,  medens  Jordklumper  og  Grus  piske- 
des omkring,  derpaa  korte  Smæk  i  Jorden 
og  igjennem  Stilheden  nogle  Skrig  og  en 
ynkelig  Stønnen. 

»Ambulancen !«  raabte  en  høj,  klar  Stemme. 
Felix  rejste  sig  med  Svaret  til  Træskomanden 
paa  Læberne,  men  han  fik  ikke  svaret  —  en 
underlig  uformelig  Masse  af  Blod  og  Jord  var 
Resterne  af  Forglemmigejens  Legeme. 

Arbejdet  blev  opgivet  paa  Grund  af  den 
stærke  Ild,  og  sammenkrøbne  sad  de  og  sov 
eller  halvsov,  forvaagede  og  trætte.  De  Saa- 
rede  vare  blevne  bragt  bort  tilligemed  det 
døde  Legeme,  og  et  Par  Spader  Jord  blev 
slaaet  hen  over  Blodpølen.  I  Løbet  af  de 
følgende  Timer  blev  endnu  et  Par  Mand 
saarede  af  de  springende  Jærnstykker.  Halvt 
gravet  ind  i  en  Travers  sad  Kompagnichefen, 
lænet  tilbage,  som  om  han  sov,  sammen  med 
de  andre  Officerer.  Højer  rejste  sig  af  og  til 
og  gik  op  paa  en  høj  Travers  og  saa'  sig 
rolig  om.  Han  inspicerede  Udkigsposterne  og 
sørgede    for    deres   Afløsning,    og  Felix    hørte 

ham  flere  Gang  :  »Tys,  er  det  Geværild ?< 

idet  han  stadig  saa'  ud  over  Egnen  og  over  imod 
venstre  Fløj.  Men  i  de  faa  Pavser  tinder 
Skydningen  var  der  intet  at  høre;  kunStilhed 
ralt  i  den  mørke  Nat.  Engang  imellem 
hørte  de  Stemmer  derude:  det  var  Preusserne, 
som  talte  i  deres  Skyttegrave.  Saa  satte  de 
sig  hen  igjen. 

»Skal  De  ikke  sove?«   spurgte  Højer. 

»Nej,  jeg  kan  ikke.    —   Kan  De?« 

»Jo,  jeg  kunde  nok,  for  jeg  er  dødtræt, 
men  jeg  vil  ikke«,  og  efter  en  lille  Pavse  til- 
føjede han:  »Jeg  vil  ikke  rammes,  mens  jeg 
sover.« 

\i  sad  de  der,  de  frøs  ikke  i  den  kolde 
Nat,  de  tørstede  og  hungrede  ikke,  og  Højer 
tændte  ikke  engang  sin  Pibe,   da  den  gik  ud. 

Store  Skyer  havde  efterhaanden  samlet 
i  Vest  og  sænkede  sig  nu  henad  Morgen- 
stunden ned  over  Jorden  i  en  tæt  og  klam 
Taage.  Fjendens  Skydning  holdt  inde  og 
Aisbatterierne  tav.  Ved  Daggry  skulde  Be- 
sætningen forlade  skansen  og  søge  bedre 
Dækning  bag  ved  denne.    Kun  Udkigsposterne 

skulde  blive  tilbage.  Nu  nærmede  Tiden  sig; 
det  blev  lysere  bag  det  graa  Taagetæppe,  som 
hang  i  Luften.  Kompagnichefen  rejste  sig  og 
strakte  Lemmerne.  »Hvad  er  det.  har  jeg 
sovet,  hvorfor  skyder  De  ikke?  Sikken  en 
Taage,«  sagde  han,  da  han  gik  hen  til  Bryst- 
værnet med  de  andre  Officerer. 

»Det  gaar  ikke  an  at  forlade  Skansen  i 
denne  Taage«,  vedblev  han.  »Den  kan  altfor 
godt  benyttes  til  Angreb.« 

»Den  varer  itt'  læng'«  sagde  Udkigsposten, 
men  til  alles  Skuffelse  maatte  de  dog  vente 
nogen  Tid,  saa  lettede  den  virkelig  lidt  efter 
lidt,  —  og  bag  ved  Taagen  stod  Solen,  smilte 
gladelig  ud  over  den  fugtige  Jord  og  bredte 
sine  varmende  Straaler  ud  over  Venner  og 
Fjender.  Lærkerne  svang  sig  op  i  den  samme 
Luft,  der  endnu  var  ligesom  hed  af  Grana- 
ternes glødende  Færden,  og  sang  saa  frejdigt, 
at  Felix  følte,  at  Livet  havde  andet  tilovers 
for  ham  end  Krig  og  Død  og  Blod  og  Elendig- 
hed.   —   Der  var  Foraar  i  Luften. 

Kort  efter  var  Skansen  forladt,  og  i  den 
graalige    Jord    bagved,    der    var  undermineret 

af  Huller  og  Graber,   fandt  Folkene   sig  snart 
tilrette.     Han   stod  ved   den    skrøbelige    Bro, 
da    de    løb   over    den,  og    han  lagde  nu  først 
Mærke  til,   at   deres   Ansigter    vare    blegi 
forandrede. 


XII. 

Da  han  selv  løb  hen  for  at  søge  sin 
Plads,  hørte  han  et  Raab  efter  sig,  og  en 
Granat  strøg  hvinende  hen  over  ham,  slog 
ned  og  sprang.  Han  hørte  nogle  Skrig,  men 
da  han  kom  hen  til  Udgravningerne,  var 
alt  roligt.  Saa  stak  Fløjmanden  sit  skjæggede 
Ansigt  op  af  Jorden  næsten  lige  ved  hans 
Fødder  og  pegede  over  mod  en  Jordbunke. 
»Det  var  der  henne,«  sagde  han.  Felix  gik 
derhen.  Han  saa'  en  splintret  Geværkolbe 
paa  Jorden  og  to  Soldater,  der  laa  ganske 
stille,  den  ene  af  dem  var  blodig,  og  da  han 
tog  den  anden  i  Skulderen,  faldt  hans  Hoved 
tilbage.  —  De  var  døde  begge  to.  Han  meldte 
det  roligt  til  Kompagnichefen,  der  bad  Højer 
om  at  skrive  deres  Navne  op  og  faa  fat  i  Am- 
bulancen, naar  den  kom  tilbage. 

Hen  ad  Formiddagen  kom  et  Par  inspi- 
cerende Officerer  til  Kompagniet.  Det  var  en 
Kapitajn,    der    havde    en    overordnet    Plads    i 

Dybbølstillingen,  og-  hans  Adjutant.  Kapitajnen 
varen  lille  trivelig  Mand  med  en  stor  ubarberet 
Dobbelthage, 

»Aa,«  sagde  han,  idet  han  stak  Hovedet 
ind  i  Kompagnichefens  Hule,  »her  har  De  det 
rigtig  godt,  lad  mig  slippe  Lidt  ind.« 

»Ja  kom,  kom,«  sagde  Kompagnichefen, 
der  var  glad  ved  at  kunne  faa  lidt  at  vide 
om,  hvad  der  foregik  omkring  dem  ude  i 
Verden.  De  havde  undertiden  haft  en  Pølelse 
af,  at  de  vare  ladte  tilbage  ganske  alene;  nu 
kunde  de  endelig  faa  noget  at  vide. 

»Kjære,«  sagde  den  tykke  Kapitajn,  »her 
har  De  det  jo  dejligt.  Jo  Tak,«  sagde  han, 
da  der  blev  budt  ham  en  .Snaps,  »jeg  er 
saa  udaset,  aa,  ah!    -    Tak  for  en  Bid  Brød!« 

Adjutanten,  som  ogsaa  havde  klemt  sig 
ind,  -  der  var  til  Nød  Plads  til  fem  Men- 
nesker, —  var  en  høj  svær  Mand  med  begsort 
Haar  og  etFuldskjæg,  som  bedækkede  det  meste 
af  hans  brune  Ansigt.  Hans  sorte  øjne  lynede 
livligt,  naar  han  talte,  og  naar  han  lo,  glim- 
tede de  store  kraftige  Tænder  under  den  væl- 
dige    Mart,      Det    var    en    Holstener,    og    han 

snurrede    paa   Konsonanterne,    saa    hans  Tale 
lød  som  smaa  Trommehvirvler. 

»Harr  De  værret  i  Skantsen  i  Nat?«  sagde 
han,  »Død  ok  Pine,  frra  den  trættende  harr 
vi  trmkket  alt  ut  derfrra.  Af  hvem  harr  De 
faaet  Orrdre?« 

De  fik  at  vide,  at  Situationen  nu  var 
saaledes,  at  man  hver  Dag  kunde  vente,  at 
Fjenden  vilde  storme.  Hans  Forposter  stod 
sine  Steder  kun  60  —  70  Skridt  fra  vore. 

»Vi  er  hans  sikkre  Bytte,  der  er  ikke 
mere  at  gjøre,  undtagen  ét :  vi  burde  gaa  vor 
Vej  og  skaane  alle  de  mange  Menneskeliv; 
men  nej,«  sagde  Kapitajnen  bittert,  »der  skal 
ofres  mere  endnu.« 

»Hvorfor  saa  ikke  hellere  bryde  ud  med 
hele  Hæren,  gjøre  et  Udfald,  nu  da  han  mindst 
venter  det,«  sagde  Sander,  hvis  blege  Ansigt 
lyste  i  Hulens  Baggrund. 

»Aa  kjære  De,  —  véd  De  hvad  et  Udfald 
er?  Og  hvorfra  vil  De  falde  ud?  -  Fra  disse 
Grusdynger?  Hvorledes  skulle  vi  faa  ryddet 
Plads  for  de  Tusender,  som  skulde  ud.  uden 
paa  en  Gang  at  blive  masede  til  Bollede. jg. 
Nej,  unge  Mand,  De  kan  tro  mig,   Dybbøl  maa 

falde  og  nu   er  Dagene  talte.    -  Hei  er  ingen 
Ting  at  gjøre. 

Han  tog  Brillerne   af   med   en   træt  Min*'. 
pudsede   deres  Glas,    medens   han  blændet 

sig  omkring.  »Ja,  nu  maa  vi  afst< 
de  han.  »Jeg  skal  have  en  Melding  op  til 
Møllen.  Blot  jeg  kunde  blive  her:  her  er 
godt.«  Adjutanten  tilbød  at  gaa,  men  det  vilde 
den  anden  paa  ingen  Maade  tillade.  »Nej,  lad 
os  faa  en  paalidelig  Mand  her,  saa  kan  vi  tage 
os  en  lille  Lur,«  foreslog  han.  »Vi  har  ikke 
sovet  siden  iforgaars.« 

»Maa  jeg  gaa,«  sagde  Felix,  idet  han  i 
sin  liggende  Stilling  tog  Haanden  til  Huen. 

»Nej  vist  ikke  nej,«  sagde  Kompagni- 
chefen, »jeg  kan  ikke  undvære  mine  Officerer  — 
nej  De  heller  ikke,  »Sander,    paa  ingen  Maade. 

»De  er  altsaa  endnu  vred  paa  mig  fra 
i  Gaar,  Hr.  Premierlieutenant,«  hviskede  Felix 
til  ham,   »De  stoler  ikke  mere  paa  mig.« 

»Err    De    Officer?«     spurgte    Adjutanten. 
X«  I   Aspirrant,    ser  jeg.      Kan  han  ikke  gaa? 
Den  unge  Mand  kan  være  der  i  et  Rruff.« 

Felix  kravlede  ud,  og  inden  Kompagni- 
chefen rigtig  fik  lagt  sig  imellem,    havde  han 

faaet  et  Brev  i  Haanden.  »Also,  barre  ligeut7 
til  Møllen ,  forschtor  De,  saa  afleverrer  De 
Setlen  og  kommer  herr.« 

»Ja  vel,  Hr.  Premierlieutenant,«  svarede 
Felix  fornøjet  og  løb. 

Over  Mudder  og  Snavs  havde  den  lette 
Nattefrost  lagt  en  tør  Skal,  som  kunde  bære, 
men  nu  da  Solen  var  kommen  frem,  var  Jor- 
den bleven  til  et  blødt,  tommetykt  Dynd.  Han 
skred  frem  over  dette  Jordsmon,  idet  han,  uagtet 
hans  lange  Støvler  i  Forvejen  vare  graa  af  Støv 
og  Snavs,  undgik  de  smudsigste  Steder.  Med 
Velbehag  indaandede  han  den  friske  foraars- 
svangre  Luft,  det  var  ham  en  Nydelse  at 
komme  i  Bevægelse,  og  han  var  stolt  over  at 
være  sendt  i  et  vigtigt  Ærende,  et  Tillids- 
hverv. Med  Huen  paa  Snur  over  det  lyse 
Haar,  med  Læberne  halvt  aabne,  idet  han 
aandede  let,  skred  han  frem,  og  hvor  Ter- 
rænet var  mindre  oprevet  og  gjennemrodrt. 
gik  han  rask  til,  saa  han  hurtig  blev  varm. 
Han  stod  da  stille,  spændte  Sablen  af  for 
at  faa  Kappen  op,  og  da  han  havde  faaet 
(U  hænget  lagt  om  Livet,  lod  lian  den  frit 
flagre  om  sig. 

Til   den  lyksalige  Pølelse  af  Sundhed 
Ungdom    kom    en    barnlig    Selvbevidsthed 

Glæde  over,  at  han  saa'  flot  og  rask  ud;  han 
lod  Sablen  slæbe  klirrende  efter  sig  og  fryd- 

ved  denne  Lyd.  Dybbøl  Mølle  stod  foran 
ham  uden  Hat  og  uden  Vinger,  den,  som 
saa  længe  havde  trodset  Fjendens  Granater. 
Til  højiv  hævede  det  sønderrevne  Terræn 
op  til  Skanser  og  Løbegrave,  og  paa  den 
anden  Side  strakte  Landet  sig  ned  mod  Als- 
sund,  men  saa  jævnt,  at  han  ikke  kunde  se 
andet  end  de  store  tomme  Marker,  og  langt 
nede  nogle  Tropper  bag  Hegnene,  men  dér, 
hvor  han  nu  gik,  syntes  alt  ham  øde  og 
forladt. 

Foran  ham,  henne  ved  et  Gjærde,  laa 
noget,  som  han  først  troede  var  et  Men- 
neske ,  men  da  han  kom  derhen,  saa'  han, 
at  det  var  Liget  af  en  Hest,  som  var  halvt  be- 
dækket med  Jord.  Øjnene  hang  blaa  og  brustne 
langt  ud  af  Hovedet,  af  hvilket  den  nederste 
Del  var  borte.  Han  blev  staaende  lidt  fra  den, 
søgte  med  Sablen  at  faa  Mudderet  af  sine 
Støvler  og  blev  derved  opmærksom  paa  det 
tynde  visne   Græs  ved    Gjærdets  Fod;    og   da 

han  saa  skrabede  Mulden  bort,  saa'  han  nogle 
lysegrønne  Spirer.  —  »Foraar!«  sagde  han  til  sig 
selv,  og  han  lyttede  nu,  medens  han  gik 
videre,  med  dobbelt  Opmærksomhed  til  Lær- 
kernes travle  og  iltre  Sang,  som  kun  engang 
imellem  blev  afbrudt  af  en  susende  Granat. 

Alt,  hvad  han  havde  hørt  for  lidt  siden, 
forekom  ham  nu  næsten  utroligt.  Han  kunde  i 
øjeblikket  ikke  tænke  sig,  at  Fjenden  stod 
paa  Lur  saa  kort  fra  ham,  og  at  al  denne  Ro 
og  Friskhed  kunde  vexle  om  til  Kamp,  til 
Larm  og  Skrig  og  Skud  og  blodig  Elendighed. 
Hans  unge  Hjærte  svulmede  i  Foraarsfornem- 
melser,  og  hans  Tanker  svang  sig  bort  til 
lysegrønne  Skove  med  hvide  Blomster  i  den 
grønne  Bund,  til  unge,  glade  Piger,  smukke, 
leende   —   til  alle  dem,  som  —    —    — 

»Hov  —  hvor  skal  De  hen?«  raabte  en 
Stemme  pludselig.  Bag  en  lille  Stump  af  en 
Palisaderække  og  helt  nede  ved  Foden  af  denne 
saa' Felix  nogle  Hoveder,  som  kiggede  efter  ham. 
Han  var  naaet  hen  bag  den  næste  Skanse, 
hvis  Besætning  ogsaa  var  trukken  tilbage  og 
laa  i  Grusdyngerne.  I  en  Hytte,  som  var 
langt  bekvemmere  end  det  Hul,  de  havde  ved 

lians  Kompagni,   sad  flere  Officerer  ai  Batail- 

lonen.     Kapitajn  Knudsen  hvilede   i   sin  fulde 

ngde. med  Hovedet  saa  lavt,   a1  hans  lange 

Fipskjæg  stod  lige  op  i  Vejret  v.  Kaden 
Reinhardt  sad  ved  »Siden  af  hinanden,  og 
det  saa'  ud,  som  om  den  tørste  havde  over- 
taget Undervisningen  i  Engelsk,  thi  de  havde 
Bogen  liggende  imellem  sig. 

Felix  fortalte  med  en  vis  Selvfølelse  om 
sit  Hverv,  og  v.  Kaden,  som  var  ivrig  beskjæf- 
tiget  med,  hvad  han  kaldte  sit  Morgentoilette, 
der  bestod  i,  at  han  snoede  sit  lange  hængende 
Overskjæg  op  til  øjnene  i  to  tynde  Kroge, 
kaldte  ham  en  »værdig  Søn  af  Mars«.  M«n 
Mars's  værdige  søn  trykkede  sig  dog  længere 
ind  i  Hytten,  da  en  Granat  sprang  i  Nærheden. 
Det  var  ham  paafaldende,  hvor  de  derinde 
saa'  blege  og  trætte  ud.  Han  tænkte  først 
nu  paa,  hvor  forsømt  og  smudsig  han  selv, 
efter  de  andre  at  dømme,  maatte  se  ud,  og 
han  spurgte  dem,  om  de  ikke  havde  Vand  til 
at  vaske  sig  i.  De  saa'  lidt  forbavsede  paa 
ham,  og  der  blev  en  lille  Pavse,  men  tilsidst 
jde  en  Offieer,  han  ikke  kjendte,  med  en 
gnaven    stemme:    »De    har    vel    nylig   læst   i 

Skolen  om,  at  Romerne  prydede  sig  til  Kampen, 
hva'?  Men  Preusserne  vil  næppe  have  Sans 
for,  om  vi  have  rene  Skjorter  paa  eller  pud- 
sede Negle.  De  vil  tælle  vore  Lig,  vil  de, 
hvis  de  ellers  kan  overkomme  det,  og  Fanden 
ta'e  mig  ikke  se  paa,  om  vi  er  smukke  eller 
grimme.« 

Felix  blev  rasende  over  den  Maade,  han 
blev  tiltalt  paa,  sagde  kort  farvel  og  gik. 
Reinhardt  fulgte  ham  ud. 

»Igaar  Aftes  angreb  Fjenden  lige  til  venstre 
af  os.    Hørte  I  det?«   spurgte  han. 

»Ja,  vi  hørte  Geværild.   Faldt  der  mange?« 

»Ja  det  véd  jeg  ikke,  men  X  og  X,«  — 
han  nævnede  nogle  Officerer  —  »ere  skudte. 
Véd  De,  at  Staal  er  falden?« 

»Staal!«  raabte  Felix. 

»Der  sprang  en  Granat  i  et  Hul,  hvor 
Kompagniets  Officerer  sad,  den  gik  tværs 
igjennem  ham,  og  Kapitajn  K.  blev  saaret; 
de  andre  slap.  —  Se  jeg  har  ogsaa  faaet  en 
Rift.«  sagde  han  og  viste  ham  sin  indbundne 
højre  Haand,  som  han  havde  holdt  inde  paa 
Brystet  under  Kappen. 

»Det  er  forfærdeligt,«  sagde  Felix. 

Aa.  det  kan  jo  ikke  vare  saa  lænj 
Fjendens  Forposter  staa  ikke  L00  Alen  fra  08, 
vi  har  Mas  nok  med  at  holde  Folkene  fra 
at  snakke  med  dem,  —  de  der  henne  har  jo 
ikke  tabt  Humøret  endnu,«  tilføjede  lian.  da 
de  hørte  Latter  i  Retning  af,  hvor  Folkene 
laa.  »Man  siger,  der  bliver  sluttet  Våben- 
stilstand med  det  allerførste,«   vedblev  han. 

»Og  hvad  saa?« 

»Ja  hvad  saa,  saa  kommer  vi  vel  levende 
fra  dette  her,    og  det   er  jo  dog  altid  noget.« 

De  stod  lidt  endnu,  saa  trykkede  de  hin- 
anden fast  i  Haanden  før  de  skiltes. 

Lidt  fra  ham  laa  Møllen  paa  den  anden 
Siden  af  den  brede  Chaussée.  Han  skulde 
bringe  en  Melding  til  en  Oberst,  som  havde 
sin  Plads  der.  Meddelelsen  om,  at  Staal  var 
dræbt,  havde  grebet  ham  dybt;  han  skulde 
aldrig  mere  se  den  stolte  Officer  —  og  saa 
tænke  sig,  at  det  kommer  saa  pludseligt,  naar 
man  mindst  aner  det!  Mon  jeg  kommer 
levende  tilbage?  Hvad  vilde  jeg  ogsaa  ind- 
lade  mig  paa  denne  Tur  for?  Af  Forfænge- 
lighed —  for  at  vise  mig.  Ja,  ja,  ikke  for  andet. 
Mon    Gud    vil    straffe    mig    derfor?      Men    dog 

Eta  Rekrut  fra  B4.  1*^ 

vel  ikke  med  Døden.  Nej  nej;  det  var  for 
haardt.  Ikke  sandt.  Du  gode  Gud,  jeg  skal 
ikke  dø,  jeg  er  saa  ung  —    — 

Da  han  saa'  nogle  Ingeniører,  som,  uagtet 
det  var  Dag,  arbejdede  ved  den  tilbagetrukne 
Linie,  blev  han  skamfuld,  som  om  de  kunde 
have  hørt  hans  Tanker. 

Paa  en  Skraaning  ned  mod  Vejens  Grøft 
laa  Ligene  af  to  Soldater  lidt  fra  hinanden; 
paa  den  ene  var  Hovedet  knust,  hans  Hue, 
der  var  fuld  af  Blod  og  Hjærne,  laa  i  Nærheden 
af  ham.  Den  anden  havde  man  vistnok  været  i 
Færd  med  at  forbinde,  da  der  laa  en  hel  Rulle 
Bandage  ved  ham,  og  da  han  var  halvt 
afklædt,  saa'  han  den  oprevne  Mave,  hvor- 
fra Tarme  og  Blod  var  drevet  ud,  og 
som  i  brune  levrede  Parver  stak  stærkt  al 
imod  Huden,  der  var  graa  som  Kit.  Han  var 
blevet  dræbt  paa  det  Sted,  han  laa ;  thi  paa 
en  lille  Busk  oven  over  ham  hang  der  lasede 
Trevler  af  Tøj  og  nogle  røde  Smaapletter  — 
Kjød,  som  var  sprøjtet  omkring  paa  Grenene. 

Felix  stønnede  højt  ved  Synet  af  Ligene, 
men  gik  videre  hen  imod  Møllen.  »Hvem  der!« 
ra&bte  en  Soldat  nede  i  et  Hul.    Han  spurgte 

om  Obersten.  ►Her,«  sagde  Soldaten.  Læn- 
inde  i  Hulen  sad  en  Premierlieute- 
nant  med  lakerede  Ridestøvler  ved  et  lille 
Bord,  som  vistnok  hørte  til  Møllen,  og  skrev 
i  en  lille  Bog. 

»Der  er  godt,«  sagde  han  og  rakte  ligan- 
den nd.  Han  aabnede  Konvolutten.  »Er  der 
mere?«  spurgte  han.  »Hvad  nyt?«  Felix 
stod  med  Haanden  til  Huen  og*  fortalte, 
hvad  han  vidste.  »Det  er  godt,«  gjen- 
tog  den  anden,  »hvad  er  Klokken?  Mod- 
taget Klokken,«  skrev  han  uden  paa  Konvo- 
lutten, »hvad  var  det  nu  den  var  -  sex, 
værs'go',    vil   de  aflevere  den,«    og  han  satte 

atter  ril  at  skrive  i  sin  Notitsbog. 

Felix  gik.  Det  var  kort  Besked,  saa  fik 
han  altsaa  slet  ikke  talt  med  Obersten  selv, 
han  havde  glædet  sig  dertil  og  havde  tænkt 
sig,  at  denne  vilde  klappe  ham  paa  Skul- 
deren og  sige  ham  et  Par  anerkjendende  l  >rd, 
spørge  om  hans  Navn  og  saadan  noget,  — 
og  hvis  saa  en  Granat  var  slaaet  ned.  vilde 
han  -  Felix  —  staa  med  Haanden  til  Huen 
uden  at  røre  sig,  medens  de  andre  styltede 
ned  og  dækkede  sig. 

12* 

Det  begyndte  at  blive  mørkt,  og  han 
skyndte  sig  tilbage.  Han  løb  over  Vejen 
forbi  de  døde  Soldater.  En  Granat  kom  bra- 
sende og  slog  ned  nogle  Alen  foran  ham ;  han 
blev  staaende  stiv,  urokkelig  —  sprang  den 
dog  ikke  snart?  —  saa  løb  han  et  Stykke  bag- 
længs  og  saa  i  en  stor  Bue  uden  om  den,  og 
medens  han  hørte  Granaten  springe,  tog  han 
Sablen  i  Haanden  og  løb  saa  hurtig,  han 
kunde. 

»Blot  jeg  kommer  levende  tilbage!« 
sagde  han  til  sig  selv,  og  han  tænkte 
sig  liggende  henslængt,  sprængt  og  knust, 
som  den  døde  Soldat.  Han  havde  en  Fø- 
lelse, som  om  Døden  var  i  Hælene  paa 
ham  og  vilde  indhente  ham.  Døden  med  ud- 
hængende farveløse  øjne  som  den  døde  Hest. 
og  han  fløj  afsted,  som  om  han  kunde  løbe 
fra  Granaternes  higende  Hast.  -  En  rødskjægget 
Officer  stak  engang  Hovedet  frem  og  raabte 
efter  ham:  »Hvad  er  der?«,  men  han  standsede 
ikke,  men  løb  og  løb,  til  han  forpustet  stod 
bag  sin  Skanse.  Allerede,  tænkte  han,  hvad 
gaaer  der  dog  af  mig?  — 

lidt  efter  blev  det  meldt  Kompagnichefen, 

iit  der  gik  en  Parlamenter  ude  i  Terrænet 
i  Parlamenter!«  raabte  han,  »ja  der  skydes 
jo  heller  ikke,«  De  sprang  op  alle  sammen 
og  tørnede  ud.  Kun  fra  Broager  kom  der 
nogle   skud.    ellers    var   Skydningen   stand 

e  mod  højre  Pløj  saa*  de  nogle  Skikkelser 
med  et  stort  hvidt  Plag  bevæge  sig  ind  imod 
Stillingen.  »Han  kommer  ikke  til  os,«  sagde 
en  af  Folkene,   »mon  der  er  sket  noget?« 

»Der  er  vel  sluttet  Fred,«  sagde  en  anden. 

»Aa,«  sagde  Sander,  »Fred  —  det  vilde  jo 
være  en  skjændsel!«  Kompagnichefen  rystede 
paa  Hovedet  og  tav. 

Lidt  efter  sagde  Sander:  »Ikke  en  Gang 
Aviser  har  vi  faaet  herud.  Vi  ane  ikke,  hvad 
der  sker  i  Verden,  vi,  der  dog  har  mest  at 
sige  af  dem  alle.« 

»Ja  jeg  skal  love  for  det,«  sagde  Højer 
med  sit  stille  Smil  og  tilføjede  med  en  lille 
Latter,   »vi  har  svært  meget  at  sige.« 

Luften  var  kold  og  klar.  Solen  var  næsten 
borte,  men  Himlens  skarpe  Renhed  lyste  endnu 
over  Egnen.  Nede  paa  Sundeveds  strand 
brændte  et  lille  Hus,  Luerne  slog  livligt  flam- 
mende i  Vejret,   næsten  uden  Røg,    men  ovre 

paa  Als  var  en  stor  Gaard  skudt  i  Brand,  og 
en  tyk  graasort  Røg  steg  op  fra  et  voldsomt 
Baal  og  strakte  sig  som  et  langt  Uhyre  i 
bugtende  Ringe,  der  blev  farvet  rødlige  af 
Solens  sidste  Glans,  ned  imod  Syd,  lavt  hen 
over  Jorden,  og  dens  Ringe  blev  sortere  og 
sortere,  alt  som  Solen  sank  og  Nymaanen 
kom, frem.  Felix  blev  staaende  og  saa'  paa 
Ilden,  efter  at  de  andre  vare  blevne  kjede  af 
at  vente.  Han  stod  og  nød  den  store  Stilhed 
og  den  Sikkerhed  for  Liv  og  Lemmer,  som 
den  korte  Stilstand  tillod.  Det  var  som  et 
Tryk,  en  Byrde  var  lettet  fra  hans  Bryst. 
Det  var  som  om  Markerne  sov.  Som  en  Syg, 
der  havde  raset  i  Feber,  syntes  Naturen  ham 
nu  træt  at  strække  sig  ud  i  rolig  Hvile,  me- 
dens de  mange  Mennesker  vaagede,  men  som 
Vægteren  vaager,  som  Skildvagten  vaager  med 
Haanden  paa  Sværdet,  med  truende  Miner 
imod  den,  der  vilde  vove  at  antaste  Hus  og 
Hjem.  Saa  glimtede  det  derude.  »Dæk!«  blev 
der  raabt.  Og  Beskydningen  begyndte  igjen. 
Kort  efter  gik  Afløsningen  for  sig  i  den 
sædvanlige  febrilske  Hast,    og  under  den  sæd- 

vanlige  Overdængen  af  Granatei   maatte  Kom- 
pagniel  hen  i  Løbegravene, 

tTatten  var  lang  som  de  forrige  Nætter, 
Kompagniet  skuldr  næste  Dag  tilbage  til  Ba- 
rakkerne og  ligge  der  et  Degn,  inden  det  med 
sin  Afdeling  gik  tilbage  til  Als.  Det  viste 
ogsaa  i  Soldaternes  Færd,  at  de  glædede 
til,  at  der  kom  Forandring.  De  vare  blevne 
mere  tavs.-  og  saa'  trætte  ud,  de  sank  ned  i 
Knæene,  naar  de  gik,  og  Ryggen  var  mere 
bøjet  end  ellers.  Om  Morgenen  var  de  \t* 
over,  at  det  varme  0]  ikke  kom  ud  til  dem. 
og  de  ytrede  højrøstet  deres  Harme,  bøjere 
end  ellers  deres  Nag  til  Fjenden.  Officererne 
vare  livligere  i  Forventning  om,  at  der  den 
kommende  Dag  ventede  dem  større  Sikkerhed 
og  flere  Bekvemmeligheder.  Skydningen  var 
ogsaa  stilnet  af,  og  Kompagniet  fik  ingen 
Saarede.  Natten  gik,  og  Dagen  kom;  den  var 
lang  og  drøj  som  de  andre  Dage. 


XIII. 

Den  Bataillon,  som  afløste  dem  om  Afte- 
nen, havde  mange  Gange  før  været  ude  i  Stil- 
lingen, og  Soldaterne  kom  løbende  delingsvis 
med  en  vis  Trevenhed,  ligesom  i  indædt  Forbit- 
relse over,  at  de  atter  skulde  derud.  De  kj endte 
de  forskjellige  Lokaliteter  og  indtog  deres  Plad- 
ser med  kjendte  Mænds  Sikkerhed.  De  andre 
derimod,  Felix's  Kammerater,  havde  travlt  med 
at  komme  bort;  de  trippede  af  Utaalmodighed, 
og  da  Raabet:  »Første  Deling!«  lød,  for  de 
op,  og  med  en  Hast,  som  man  især  ikke 
skulde  have  tiltroet  de  gamle,  blaakappede 
Forstærkningsmænd,  fløj  de  alle  af  sted  i  Mør- 
ket efter  Felix  —  hvorhen  vidste  de  ikke. 
Men  noget  længere  tilbage  stod  Højer,  som 
rolig  tog  Piben  af  Munden  og  sagde:  »lige 
tilbage   til  Vejen    og  vent  saa   dér.«     Pa   saa 

Kompagniet  var  samlet,  gik  del  videre  i  rask 
Marche,  De  kom  forbi  Barakken,  hvor  de  havde 
faaet  de  første  Saarede;  den  var  nu  heil  skudt 
sammen.  Talen  blev  mere  højrøstet,  end  den 
havde  været  i  flere  Dage;  thi  de  følte  sig  nu 
trygge  ved,  at  hele  Kompagniet  igjen  var  sam- 
men, efter  at  det  i  disse  Dage  stadig  havde  været 
spredt  i  smaa  Hobe.  Talen  drejede  sig  da 
mest  om  dem,  der  ikke  mere  vare  med:  de 
Dræbte  og  Saarede.  Idet  de  ofte  snublede 
paa  d<in  ujævne  Vej,  rykkede  de  snart  efter 
forbi  Barakkelejren,  en  Samling  Bræddehytter, 
som  vare  gjennemhullede  af  Granater ,  og  ud 
paa  don  brede  Chaussée,  svingede  til  højre  og 
gjorde  Holdt  ved  et  temmelig  højt  Gjærde, 
som  løb  imod  Nord  paralelt  med  Skanse- 
rækken derude.  Der  laa  Halm  i  Grøften,  og 
Folkene  satte  sig  ned  i  denne  i  en  lang 
Række. 

I  en  Krog  af  Gjærdet,  nærmest  ved  den 
brede  Landevej,  var  der  lavet  en  Slags  Hytte 
for  Officererne,  en  lille  Vold  var  gravet  op 
om  Grøften,  der  var  lagt  Brædder  hen  til  don 
fra  Gjærdet  som   Tag,    og   ovenpaa  dette  var 

der  bunket  et  flere  Fod  tykt  Lag  Jord.  Det 
saa'  solidt  ud,  og  Kompagnichefen  var  hen- 
rykt over  dets  Bekvemmelighed,  da  han  var 
krøbet  derind.  Han  strakte  sig  i  Halmen 
efter  at  have  faaet  Møllertrøjen  paa,  og  nu 
først  vedgik  han  for  de  andre,  at  han  ikke 
var  rask ,  og  at  han  havde  været  syg  hele  Tiden ; 
men  nu  vilde  han  tage  sin  Medicin  og  hvile 
sig,  »og  naar  vi  i  Morgen  kommer  over  paa 
Als,«  sagde  han,  »har  jeg  hele  fire  Dage  at 
komme  mig  i,  for  jeg  har  et  Jærnhelbred«, 
og  saa  lo  han  med  sit  vindende  Smil.  Højer 
havde  derimod  ikke  Ro  paa  sig  den  Nat  og  krøb 
stadig  ud  og  ind  af  Hytten. 

I  Begyndelsen  faldt  der  forholdsvis  kun 
faa  Granater,  eller  de  mærkede  dem  maaske 
ikke  saa  meget  her  som  ude  i  Skanserne.  Felix 
krøb  saa  ind  i  Hytten  for  at  hvile  sig  rigtig 
ud.  Der  var  lummert  der  inde  i  det  lille 
jordede  Rum.  »Kom  her  hen,  min  Dreng«, 
sagde  Kompagnichefen  og  flyttede  sin  Lygte, 
men  da  Felix  lagde  sig  hen  til  ham ,  var  det 
ikke  tæt  nok  endnu,  han  skubbede  sig  helt 
op  til    ham,    idet    han    stadig    smaasnakkede 

med    ham.      Han    talte  om   dem   derhjemme, 
om  sin  Hustru,  som  var  saa  høj  og  slank 

smuk,  men  især  talte  han  om  sin  lille 
Pige.  Felix  lyttede  tavs  til  alt  dette,  som 
ikke  havde  nogen  egentlig  Interesse  for  ham. 
mon  han  nænnede    ikke   at  flytto  sig, 

»Du  skulde  se,  naar  min  lille  Tos  smiler 
i  Søvne«,  sagde  han,  »og  naar  hun  saa  slaar 
sine  store  øjne  op  og  ser  forbavset  ud  og  ler 
endnu  moro  med  alle  sine  smaa  hvide  Tæn- 
der, der  ser  ud  som  Risengryn  —  og  saa 
klummer  hun  Fingrene  begærlig  for  at  faa 
fat  i  mig,  Og  de  er  saa  smaa.  saa  smaa.  Og 
?lene  er  som  bitte  rosenrøde  Kunstværker 
—  aa,  naar  jeg  en  Gang  igjen  skal  mærke 
hendes  smaa  varme  Arme  om  min  Hals,  saa 
vil  jeg  synes,  at  alt  dette  her  er  ingen  Ting. « 
Han  tav,  og  Felix  troede  allerede  han 
sov,  men  saa  hørte  han  ham  sige  ligesom  for 
sig  selv:  »nej,  nej,  mit  Barn  gav  jeg  ikke 
hen,  om  jeg  saa  kunde  frelse  hele  Danmarks 
Rige  derved.«  Lidt  efter  sov  han.  og  da  en 
Granat  slog  ned  i  Nærheden  med  et  vældigt 
Brag.    krøb  Felix    ud    for  at  se,    om    der  var 

noget  i  Vejen.  Det  var  mørk  Nat  udenfor. 
Højer  og  Sander  gik  op  og  ned  foran  Folkene. 

»I  maa  ikke  sove« ,  sagde  de  til  dem, 
»vi  skal  passe  paa  i  Nat,  i  Morgen  kan  vi 
faa  os  en  ordenlig  Lur.« 

»Nej  vel!«  svarede  Folkene,  og  lidt  efter 
faldt  de  saa  hen  igjen. 

»Kan  De  ikke  fortælle  en  Historie,  Pless?« 
sagde  Felix,   »De  sover  da  ikke?« 

»Gu'  velsigne  Dem,  Hr.  Lieutenant«  — 
Felix  elskede  ham,  fordi  han  altid  kaldte  ham 
Lieutenant.  —  hvor  ka'  man  sove,  naar  man 
æ'  saa  tøstig  som  jæ'  æ\« 

Felix  fik  fat  i  sin  Flaske,  hvori  der  endnu 
var  et  Par  Snapse,  der  strax  forsvandt  i  Pless's 
Gab,  og  saa  begyndte  han  at  fortælle.  Kun 
de  nærmeste  hørte  efter,  men  deres  dæmpede 
Afbrydelser  og  Smaalatter  lokkede  flere  til. 
Men  ogsaa  blandt  dem  var  der  mange .  som  af 
Udmattelse  faldt  i  Søvn  med  Hovedet  paa  Side- 
mandens Skulder  og  med  et  Smil  paa  Læben 
over  Pless's  Skildringer  af  sine  Oplevelser 
med  en  Jordemoder  paa  et  Dampskib.  Fløj- 
manden sad  og  lo,  og  hver  Gang  der  var  noget 

rigtig  morsomt,  sagde  han:   >Den  var  s'gu  go1 

puffede  til  sin  Sidemand,  som  sad  og  nik- 
ked«'  af  søvn.  Længere  nede  ad  Gjærdet  gav 
Soldaterne  sig  imidlertid  helt  hen  i  Søvnen; 
nogle  laa  paa  Ryggen  med  bøjede  Knæ.  an 
paa  .siden  med  Ansigtet  nede  i  Jorden,  ft 
af  dem  snorkede  højt,  en  enkelt  mumlede 
utydeligt  i  .Søvne. 

Da  Felix  kom  helt  ned  paa  Fløjen,  stod 
en  Mand  alene  med  Geværet  i  Eaanden,  i  - 
Baa'  ud  imod  Skanserne. 

»Hvad  staar  De  der  efter,  Onderkorpora] 
Larsen?« 

»Aa,    Hr.  Aspirant«,    svarede    han,    »jeg 
ir  og  tænker  paa,  at  det  vistnok  snart  maa 

løs.  Kommandersergenten ,  som  venter 
paa  Kompagniet  ovre  i  Byen  med  Bagagen, 
har  været  herude  for  lidt  siden.« 

»Naa,  og  hvad  sagde  han?« 

»Ja,  han  har  hørt  sige  saa  meget  derinde. 
Der  handles  nok  svært  om  Vaabenhvile,  men 
hvis  De  ikke  skynder  sig  lidt,  kunde  det  hæn- 
des, at  der  ikke  kom  mange  af  os  over  Broen 
igjen.« 

»Sagde  han  det?« 

»Nej,  det  siger  jeg«,  og  efter  en  Pavse 
tilføjede  han,  »ser  De,  Hr.  Aspirant,  Preussen 
er  inte  dum,  og  han  véd  s'gu  nok  Beskeden 
om,  hvordan  det  staar  sig  med  os,  da  vi  ikke 
svarer  fra  Skanserne  —  naa,  saa  kreperer  det 
mig,  at  vi  ikke  er  derude  for  at  tage  imod 
ham,  naar  han  kommer« ,  og  han  rettede  sig  lidt 
og  strakte  Armen  ud  imod  det  Sted.  han 
tænkte  paa. 

Felix  gik  tilbage  igjen  og  traf  uden  for 
Hytten  nogle  andre  Officerer  fra  Batailloneii, 
som  stod  i  en  Klynge.  Han  blev  staaende 
lidt  fra  dem,  idet  han  ventede  paa  en  Op- 
fordring til  at  nærme  sig,  og  hørte  v.  Kaden 
udmale,  hvilken  udmærket  Aften  de  skulde 
have,  naar  de  kom  over  paa  Als.  Den  store 
svenske  Officer  lo  af  hvert  Ord  han  sagde.  — 
»Men  der  staaer  jo  Martis  egen  Kjæledægge!« 
sagde  han.  »Naa,  hvorledes  gaaer  det.  har  de 
faaet  nok  af  dette  Tivoli?  Hvis  jeg  havde 
et  Par  ordenlige  støvler«,  vedblev  han  til  de 
andre,  »vilde  jeg  gjøre  Visit  i  .Morgen  hos  hin 
Præst,  man  taler  saa  meget  om,  og  om  hvem 
Sagnet  melder,    at  han   skal  have  en  Overflod 

af  Vin  og  smukke  Døtre  af  en  Kvalitet,   som 
■  11  skal  kunne  modstå 
Noget     derfra     gik     Reinhard     frem     og 
tilbage  og  talte  ivrig  med   en  Offlcersaspirant 

Felix  gik  hen  til  dem.  Han  syntes,  de  saa' 
Saa  underlig  blege  og  ophidsede  ud.  De  be- 
svarede hans  Spørgsmaal  kort,  og  han  mær- 
le  tydelig  nok.  at  han  var  tilovers.  Da  han 
gik,  begyndte  de  atter  at  tale  med  hinanden, 
og  Reinhardt  sagde  a åndsfraværende  Farvel. 
Felix  syntes,  at  ingen  rigtig  vilde  give  sig  af  med 
ham,  og  han  krøb  saa  ind  i  Hytten  til  sin 
bed*t<  Ven.  Der  var  kvalmt  og  lummert  der 
inde  i  det  lille  Rum  og  ganske  stille.  Tæt 
trykket  op  i  en  Krog  laa  Kompagnichefen  og 
sov  fast,  Lygten  stod  paa  don  anden  sidt- 
paa  »'ii  Sten  i  Halmen  og  skinnede  lige  ind 
inders  lille,  fine  Ansigt.  Ogsaa  han  sov, 
men  ikke  saa  roligt;  endog  i  Søvne  var  der 
et  levende  Spil  i  hans  Ansigtstræk.  Felix 
strakte  sig  ud  ved  Siden  af  ham  og  laa  og 
stirrede  paa  denne  fintskaarne  Mund,  som  selv 
i  Søvne   vedblev  at  tale. 

Han    blev    vækket     vod    at    Højer  sagde 

noget  ind  i  Hytten.  Han  laa  i  Aabningen  paa 
alle  fire  ligesom  en  Hund. 

»Er  der  noget  i  Vejen?«  spurgte  Felix. 

»Det  er  en  Skydning,  som  vi  aldrig  har 
hørt  Mage  til!«  svarede  den  anden.  Felix 
krøb  ud,  og  lidt  efter  kom  Kompagnichefen 
og  Sander. 


XIV. 

Det  var,  som  om  alle  Helvedes  hylende 
Aander  vare  slupne  løs.  Den  stille  graa  Morgen- 
luft spaltedes,  hurtigere  end  man  kunde  tælle, 
i  høje  Buer  af  Tusender  af  susende  Granater. 
Næpp«'  havde  den  ene  standset  sin  hvæsende 
Il  for  strax  at  springe  i  mangfoldige  svirrende 
Stykker,  før  den  næste  kom  skurende  og  sprang, 
før  den  naaede  sit  Maal,  ret  som  om  den  i 
sit  fortærende  Raseri  ikke  kunde  give  sig  Tid. 
Underligt  lød  det  da,  naar  i  den  korte  Stilhed 
de  kantede  Jærnstykker  fløj  om  som  forvildede 
Fugle  med  summende,  klagende  Toner.  Det 
var  en  Regn  af  Ild  og  Jærn,  som  aldrig  for- 
hen var  set,  og  denne  Regn  tog  mere  og 
mere  til  i  Løbet  af  sex  rædselsfulde  Timer. 
Brag  og  Brøl  og  Hyl  og  Hvin! 

Felix  laa  henne  mellem  Folkene;  ingen 
af  dem  sagde  et  Ord,  de  maatte  raabe  til 
hinanden    for    at    høres,    saa    tav    de    heil* 

En  Rekrut  fra  6-1.  13 

Deres  uhyggelige  Ro  og  Tavshed  forvirrede  ham, 
han  følte  et  Tryk  over  sit  Bryst,  som  om 
det  var  spændt  sammen  med  en  Gjord.  Han 
havde  Lyst  til  at  skrige  højt,  til  at  raabe 
med  i  denne  øredøvende  Larm,  men  han  kunde 
ikke.  Han  saa'  en  Officer  staa  paa  et  Gjærde 
og  kalde  og  vinke  ivrigt,  han  saa'  en  Soldat, 
—  en  Oppasser  —  komme  løbende,  en  Gra- 
nat springe  og  Oppasseren  falde  og  rejse  sig 
igjen,  tumle  omkuld  og  blive  liggende. 

Det  er  umuligt,  tænkte  han,  vi  komme 
aldrig  fra  dette  her,  vi  skal  dø  alle  sammen. 
Tæt  ved  ham  tog  en  Soldat  sin  Brødpose 
frem  og  gav  sig  til  at  spise.  Felix  sad  og 
saa*  tankeløst  paa,  hvorledes  hans  brune 
Kjæber  gik  op  og  ned,  medens  hans  sløve 
Øjne  saa'  efter  Projektilerne. 

Og  Larmen  tog  til.  Som  tunge  Vogne 
rumle  hen  over  hule  Broer,  som  Raslen 
med  Kjæder  paa  Stengulve,  som  styrtende 
Fald  af  mange  Vande,  som  Brag  af  Tømmer- 
stabler, der  ramle  sammen  —  en  Samling  af 
uhyre  Lyd.  Felix  mærkede,  at  Jorden  rystede 
under  ham,  —  ja,  saadan  maatte  Jordens 
Undergang  begynde! 

Kompagnichefen    kom    gaaende    med    sin 

x    i  Haanden,   han  sagde  noget,    som  ikke 

kunde   høres,    saa   bukkede    han   sig,    tog    en 

lille    Granat,     der    næsten  var  hel   og  raabte 

til  Felix,  at  den  vilde  han  have  hjem  med 
til  Erindring.  Felix  og  et  Par  af  Folkene 
begyndte  at  lede  efter  lignende  Stumper,  men 
de  fleste  sad  forskræmte  og  trykkede  sig  op  ad 
Gjærdet.  Kompagnichefen  dukkede  igjen  ned 
i  den  varme  Hule,  men  Felix  krøb  snart  hen 
til  Højer,  som  laa  og  røg,  og  snart  til  ban- 
der, som  stadig  ventede,  at  der  den  Dag 
endelig  skulde  komme  Breve  ud  til  ham.  Han 
havde  været  halvvejs  inde  ved  Brohovederne, 
raabte  han,  men  ikke  mødt  andet  end  sprin- 
gende Granater.  Og  Larmen  og  Regnen  tog 
stadig  til.  En  Regn  af  Ild  og  Brand  og 
glødende  Jæm,  en  Larm  slynget  sammen  af 
alle  bedøvende,  knusende  Lyd. 

Saa  —  ligesom  i  et  Nu  —  blev  det  stille. 
Skydningen  hørte  op.  Den  pludselige  Stil- 
hed gjorde  et  næsten  svimlende  Indtryk.  — 
Man  hørte  en  Lærke  slaa  højt  oppe  i  Luften. 

»Hvad  er  det?«   spurgte  Højer. 

»Det  er  Geværskud!«  sagde  en  af  Folkene. 

13* 

»Ja  min  Salighed!«  raabte  han  og  sprang 
hen  til  Hytten.  »De  stormer  der  ude!«  skreg 
han.  »Til  Gevær!«  Idet  Felix  sprang  op, 
hørte  han  en  Lyd  forbi  Øret  som  af  en  brum- 
mende Bi  og  saa  en  pibende  Fløjten,  og  medens 
han  og  Folkene  traadte  an  bag  Gjærdet  i 
Kompagnikolonne,  lød  der  en  sælsom  raslende 
Skratten  og  Knitren  i  det  Fjærne. 

Kompagniet  stod  allerede  paa  Plads,  da 
Kompagnichefen  kom  hen  imod  det;  alle  saa' 
hen  paa  ham,  men  han  blev  standset  af  Batail- 
lonsadjutanten,  som  kom  i  fuldt  Løb  i  sine 
store  Ridestøvler.  Idet  han  gik  Adj utanten 
i  Møde,  raabte  Kompagnichefen  til  Folkene: 
»Tag  Patronerne  i  Lommerne  fra  Tornystrene !« 
og  de  fik  travlt  med  at  efterkomme  Be- 
falingen. Nu  gjælder  det,  tænkte  Felix  og 
var  ivrig  for  at  gjøre  sin  Pligt.  Han  gjorde 
af  og  til  nogle  Kast  med  Hovedet,  naar 
de  matte  Kugler  summede  forbi.  Larsen  havde 
smøget  sine  Kappeærmer  op  ved  Hænderne 
og  plukkede  Skraatobak  itu.  som  han  i  smaa 
Stumper  delte  ud  til  sin  Sektion. 

»Naa  Folk!«  raabte  Kompagnichefen,  der 
nu  stod  foran  med  skrævende  Ben,  støt  og 
fast  og  ligesom  mere   høj  og  rank  end  ellers, 

er  nu  jeres  Pligt  og  stol  paa  Gud  og  paa 
og  paa  Jer  selv!«  Han  gav  en  Ordre, 
og  i  Sektioner  satte  Kompagniel  sig  i  Løb, 
svingede  venstre  hen  imod  Chauséen,  svingede 
højre  og  fulgte  denne.  Felix  løb  foran  ved 
Kompagnichefens  side.  Det  hele  havde  varet 
et  Par  Minutter  fra  Højers  første  Raab. 

Et  ►Stykke  længere  fremme  blev  den  vold- 
somme Larm  endnu  voldsommere,  den  bragende 
Knitren  samlede  sig  i  et  eneste,  uafbrudt 
Skrald,  alt  foran  stod  i  en  tæt,  hvid  Damp  — 
saa  frem  i  Dampen,  langt  der  ude  mylrede 
det  med  sorte  Skikkelser.  »Frem  ad!«  raabte 
Kompagnichefen,    idet    han   kastede   sin   Stok 

nak  sin  Sabel,  »fremad!«  og  han  svingede 
Huen.  Opflammet  ved  Raabet  fulgte  Felix. 
Den  lange  Sabel  blev  revet  ud,  og  med  Huen  i 
Haanden,  flammende  Øjne  og  opspilede  Næse- 
bor, næppe  sig  selv  bevidst,  fløj  han  af  sted 
med  det  samme  Raab,  ligesom  baaret  frem  af 
en  mægtig  Begejstring.  Og  hvorledes  det  gik 
til,  vidste  Felix  ikke,  men  han  forstod  plud- 
selig, at  vore  skanser  vare  tagne  af  Preus- 
serne, og  at  disse  nu  for  enhver  Pris  maatte 
tilbage.       Kompagniet    kom    ud    over 

Markerne,  udviklede  sig  i  en  lang  Linje,  løb 
igjennem  blød  og  sumpet  Jord,  der  sprøjtede 
op  om  dem,  og  saa  videre  frem  til  et  Gjærde. 
Folkene  kastede  sig  ned  og  skød.  Der  laa 
nogle  Mennesker  lige  over  for  ved  et  andet 
Hegn;  Felix  hørte  Smæk  paa  Smæk  i  Jorden 
af  Kuglerne,  der  kom,  og  Smæld  paa  Smæld 
af  Kuglerne,  der  gik.  Der  var  tæt  Røg  over- 
alt, han  kunde  intet  se,  —  jo  bagved,  der  laa 
nogle  Soldater  paa  Marken.  Det  for  igjennem 
ham :  Er  de  døde  eller  vil  de  ikke  med  ?  Hvem 
giver  Ordrer?  Hvor  er  Kompagnichefen?  — 
»Frem!«  skreg  han,   »frem  ad!«  — 

»Vent  lidt!«  raabte  Kompagnichefen,  der 
pludselig  kom  tilstede,  »vi  maa  vente  lidt!« 
Felix  tog  sig  sammen  ved  at  se,  hvor  rolig 
han  var.  Ovre  bag  det  næste  Gjærde  saa'  han 
Preussernes  flade  Huer  og  en  lang  Række 
smaa  hvide  Røgskyer. 

»Der  henne  staaer  en  Officer!«  raabte  Lar- 
sen, flyttede  sit  Sigte  og  skød;  Officeren  for- 
svandt, og  en  anden  kom  løbende  hen  til  Stedet. 
Larsen  smed  sit  Gevær  og  rev  et  andet  fra 
sin  Sidemand.  »Er  det  ladt?«  spurgte  han 
og  skød  næsten  samtidig.     Officeren  gjorde  et 

højt  Spring,   og  Felix  saa'   ham   ikke    mere. 

En   af  Folkene    ladede    med   rystende  Hænder 

spildte  alt  sit  Krudt,  men  rammede 
Kuglen  ned.  Aa,  De  er  et  Fæ!«  raabte  Felix. 
—  Plask!  Noget  varmt  sprøjtede  ham  i  An- 
sigtet, og  »Fæet«  faldt  sammen  med  et 
jamrende  Skrig;  men  i  samme  øjeblik  hed 
det:  »Frem  ad!«  Det  blev  raabt  nede  fra 
venstre  og  gjentaget  op  til  højre  og  saa:  op 
over  Gjærdet  og  videre  frem  til  det  næste 
Hegn  over  den  hullede  Mark,  over  Knolder  af 
Jord,  over  Mennesker,  der  laa  og  vred  sig 
med  Skrig  og  Hyl  eller  stille,  med  krummede 
Fingre  og  Blod  over  Ansigterne.  Hidset  af 
Krudtdampens  vamle,  lunkne  Em,  opflammet 
af  det  flyvende  Løb,  blev  Felix  atter  revet 
med  —  de  flade  Huer  forsvandt  fra  Gjærdet 
foran  og  løb  tilbage,  og  i  Øjeblikkete  Fryd 
følte  han  en  ubændig  Lyst  til  at  styrte  af- 
sted efter  dem  og  faa  alle  med.  Han  sprang 
op  imellem  de  nøgne  Buske  og  vilde  sætte 
Foden  paa  Ryggen  af  en  Død,  som  laa  paa 
den  anden  Side  i  Grøften,  da  én  greb  ham 
i  Kappen  og  trak  ham  tilbage  bag  Gjærdet. 
Kuglerne    væltede     over    dem,    smækkede    i 

Jord,  slog  i  Kjød  —  han  hørte  det  ikke  — 
svippede  i  Grenene,  nappede  i  hans  Kappe  — 
han  mærkede  det  ikke.  —  »Til  højre,  til  højre!« 
blev  der  raabt,  men  til  højre  var  der  et  Gjærde, 
som  løb  lodret  paa  de  andre  og  stødte  sammen 
med  dem  i  en  tæt  Tjørnehæk.  Der  var  intet 
at  se  for  Røg.  Felix  vilde  frem,  men  hans 
Folk  løb  igjennem  Tjørnene,  og  da  han  rask 
trængte  igjennem  disse,  gik  han  paa  noget 
blødt,  og  han  syntes  han  skimtede  lyseblaa 
Kroppe  under  sig.  Paa  den  anden  Side  af 
det  lange  Hegn  stod  Kompagnichefen.  »Her 
hen,  langs  Gjærdet !«  raabte  han,  men  rakte 
i  det  samme  Armene  højt  i  Vejret  og  faldt 
forover. 

»Tilbage!«  blev  der  raabt.  »Nej,  frem 
ad!  —  Nej,  Premierlieutenanten  er  falden!« 
og  nogle  af  Soldaterne  gav  sig  til  at  løbe  til- 
bage. Felix  svang  sin  Sabel  i  den  yderste  Exal- 
tation  og  skreg:   »Fremad,  for  Satan,  fremad!« 

En  Officer  kom  langsomt gaaende :  »Vi  skal 
trække  os  tilbage!«    sagde  han  højt. 

»Tilbage?  Nej,  frem  ad!  Frem  ad!«  raabte 
Felix,  men  fik  i  samme  Øjeblik  et  stærkt  Slag, 
han  følte  ikke  hvor,  og  styrtede  om.  —  —  — 

En  tyk,   hvidgraa  sky    al   Damp    rugede 

over  Dybbølbanke,  og-  inde  fra  Henne  sky 
sivede  et  Gny  og  et  Bulder  af  Tusender 
.ærskuds  dumpe  Knald;  det  drønede  og 
hamrede,  som  om  en  Vulkan  var  i  Udbrud, 
som  et  Jordskælvs  revnende  Brag,  og  der 
hørtes  Skrig  og  Raab,  og  smertefulde  Hvin 
og  rasende  Hyl  —  saa  overdøvedes  alt  af  en 
sælsom  uhyggelig  Lyd,  der  fik  Hj ærtet  til  at 
stivne  af  Rædsel  og  klynke  af  Angest,  —  en 
Dødsrallen,  som  af  et  helt  Folk,  der  ralled<  i 
Dødskamp.  — 

Dybbølstillingen  var  i  Fjendens  Vold,  de 
Danske  hastede  tilbage  til  Broerne,  for  at 
komme  over  til  Als. 


XV. 

Da  Felix  kom  til  sig  selv,  laa  han  ud- 
strakt paa  Maven  bag  Gjærdet.  Han  kunde 
ikke  røre  sig,  ikke  bevæge  et  Lem,  ikke  rejse 
sit  Hoved.  Med  Opbydelsen  af  alle  sine  Kræfter 
fik  han  Ansigtet  om  til  Siden  og  saa'  Kom- 
pagnichefen blive  baaret  bort  af  nogle  Soldater. 
Nu  bliver  jeg  taget  til  Fange,  var  hans  første 
Tanke. 

»Tag  mig  med!«  raabte  han,  men  han 
hørte  ikke  sin  egen  Stemme. 

»Kom!«  sagde  en  Stemme  til  ham,  og 
en  Korporal  bukkede  sig  ned  over  ham  og 
tog  ham  i  den  højre  Arm.  Felix  skreg  af 
Smerte.  »Er  det  der?«  spurgte  Korporalen, 
tog  ham  i  den  anden  og  trak  ham  efter  sig 
hen  ad  Jorden  som  en  Sæk.  En  Soldat  kom 
til,  de  fik  ham  lettet  op,  og  nu  gik  det  hurtigere 
tilbage. 

Han  vidste  ikke,  hvad  der  skete  med 
ham,    før    han  kom   til  sig   selv  i  en   Grøft. 

Han  vendte  Hovedet  efter  en  klagende  Lyd 
ved  Siden  af  sig-;  dér  laa  Kompagnichefen. 
Hans  brede  Skikkelse  syntes  ham  sammen- 
falden og  lille,  han  var  ganske  hvid  i  Ansigtet, 
og  lian  stønnede  svagt.  Felix  selv  var  kun 
let  saaret,  men  som  det  ofte  gaaer,  troede 
han,  at  det  var  meget  mere.  Det  stak  ham 
i  Brystet,  og  han  kunde  ikke  faa  Vejret.  Altsaa. 
har  jeg  en  Kugle  i  Brystet!  tænkte  han,  men 
det  var  ham  ikke  muligt  at  faa  Haanden  ført  op. 
Nu  skal  jeg  altsaa  dø,  —  jeg  er  lige  ved  at 
dø,  men  min  Sjæl  er  her  endnu  i  mit  halv- 
døde Legeme,  om  et  kort  Sekund  er  jeg  der- 
oppe, og  han  saa'  op  imod  den  hvide  Himmel, 
men  da  han  mærkede,  hvorledes  Kuglerne 
endnu  peb  hen  over  ham,  ønskede  han,  at 
han  kunde  trykke  sig  dybere  ned  i  Jorden. 
Alt  er  jo  ikke  forbi  endnu,  nej,  nej,  tænkte 
han,  naar  blot  jeg  kunde  blive  forbundet. 

Nogle  Soldater  kom  løbende  med  en  tom 
Baare,  Korporalen  løb  foran.  »Her!  her!« 
raabte  han,  og  de  tog  fat  paa  Kompagnichefen, 
der  udstødte  nogle  halvkvalte  Skrig.  »Kom 
nu,«  sagde  Korporalen  til  Felix,«  op  med 
Dem!«       Han   tog    sig    sammen,    nogle    Folk 

kom  til,  og  saa  blev  han  halvt  ført  og  ledet, 
halvt  baaret  tilbage  en  lang,  lang  Vej,  som 
aldrig  fik  Ende.  En  Granat  gik  saa  tæt  hen 
over  dem,  at  de  sank  i  Knæ  under  Luft- 
trykket, og  slog  ned  i  Jorden.  Den  sprang, 
Stumperne  røg  frem  efter,  og  de  gik  hen  over 
Hullet.  Det  forekom  ham,  de  mødte  nogen, 
der  sagde:  »lad  ham  ligge,  han  er  jo  død,« 
men  saa  rettede  han  sig  op  og  ravede  med, 
indtil  det  paa  en  Gang  blev  Nat  omkring  ham 
—   og  saa   vidste   han  intet  mere. 

Det  bølgede  og  vaklede  under  ham;  han 
sank,  nej,  nej,  han  sank  ikke,  han  fløj  — 
svævede  højt,  højt  op,  saa  atter  ned  med  en 
knugende  Vægt  paa  sit  Bryst,  det  slog  sammen 
over  ham,  Bølger,  Jord,  Vand,  det  stoppede 
hans  Mund,  det  kvalte  hans  Aandedrag,  — 
»Hjælp!«  skreg  han,  og  med  en  voldsom  An- 
strængelse  fik  han  øjnene  op.  Han  laa  paa  en 
Ambulancebaare  og  blev  ført  afsted  af  et  Par 
Soldater.  Da  han  skreg,  satte  de  Baaren,  og 
han  smilte  nu  med  et  fredeligt,  træt  og  lykke- 
ligt Smil.  En  hel  Del  Soldater  og  Officerer 
kiggede  ned  paa  ham  og  skyggede  for  Solen- 
»Hvor  er  han  saaret?«    spurgte  de.     Han  laa 

smilte  og  var  saa  glad  over,  at  Solen 
skinnede  saa  lyst  og  muntert,  og  da  de  uik 
videre  med  ham,  forstod  ban,  at  han  var  ovre 

paa  Als,  og  at  de  bar  ham  op  ad  en  Bakke 
til  Møllen.  Den  bageste  Soldat  maatte  løfte 
Baaren  i  krumme  Arme,  for  at  den  ikke 
skulde  hælde.  Han  laa  og  saa*  paa  den 
forreste  Soldats  brede  Ryg  og  tænkte  paa, 
hvor  de  vare  gode  imod  ham,  og  han  tænkt' 
paa  de  saarede  Soldater,  som  de  havde  mødt 
den  Dag,  de  gik  over  til  Dybbøl;  han  ven 
sig  lidt  og  vilde  vinke  med  Haanden,  men 
saa  kom  Smerterne  igjen,  og  han  stønned*  . 

»De  ska'  itt'  røre  po  Dem,  Hr.  Løjtnant. 
bare  rolig«,  sagde  Ambulancesoldaten  bag  ved 
ham.  En  Masse  Soldater  drog  forbi  ham  i 
modsat  Retning.  De  kommer  vist  for  sent, 
tænkte  han.  —  Saa  satte  de  Baaren  ned  uden 
for  Møllen. 

Der  var  en  tæt  Stimmel  af  Mennesker 
og  lange  Rækker  af  Baarer  med  Saarede. 
Soldater  med  tomme  Baarer  løb  rask  ned 
ad  Bakken.  Der  hørtes  ikke  en  Lyd  fra  de 
Saarede,  men  inde  fra  Husets  aabne  Vogn- 
port   lød    en    skrækkelig    Jamren,    og    under- 

tiden  blev  en  forbunden  Soldat  ført  ud.  enten 
paa  en  Baare  eller  støttet  af  Soldater.  En 
lille  Artillerist,  der  var  ganske  blodig  i  An- 
sigtet, stod  og  kastede  op  henne  ved  en  lille 
Trappe,  paa  hvis  Trin  der  sad  en  Del  Folk. 

Saa  kom  Felix  ind.  En  høj  Mand  uden 
Spor  af  Farve  i  Ansigtet  kom  ham  i  Møde. 
Det  var  en  Læge,  som  han  kjendte  af  Ud- 
seende fra  Kjøbenhavn.  »God  Dag«,  sagde 
Felix  indsmigrende  med  Stemmen  fuld  af 
Angest.  Lægen  nikkede,  hans  Arme  vare  blot- 
tede til  Albuerne,  og  han  havde  et  langt  For- 
klæde paa,  som  drev  af  Vand,  paa  dets  nederste 
Kant  klæbede  nogle  blodige  Haar.  Frakken 
blev  taget  af  Felix,  men  hans  Skjorte  skar 
Lægen  igjennem  med  et  rask  Snit  af  en  Sax. 

»Sig  mig  strax,  hvis  det  er  farligt«,  sagde 
Felix  bønligt. 

»Brystet  rent.  Hvor  gjør  det  ondt?  Naa 
der !  Aa,  det  er  en  Kontusion ;  bevæg  Armen, 
det  gaar  jo!«  sagde  han  og  smækkede  et  vaadt 
Kompres  paa,  saa  Felix  følte  det  kolde  Vand  løbe 
ned  ad  sin  varme  Krop.  »Bind  hans  Arm 
op!«  En  Militærarbejder  bandt  ham  et  smalt 
Bind  om  Halsen  og  lagde  Armen  i  det. 

»Til  Hørup  Hav!«    sagde    Lægen,  -  »Den 

næste!« 

Felix  rejste  sig  fra  Baaren.  Han  var  alt- 
saa  let  saaret!  Han  syntes,  at  hele  hans 
Styrke  vendte  tilbage,  Blodet  rullede  ham  atter 
rask  igjennem  Aarerne,  og  Tankerne,  som 
vare  trætte  af  kun  at  dreje  sig  om  det  døde- 
lige Saar,  han  mente  at  have  faaet,  fik  nu  en 
andet  Retning. 

Han  kastede  et  Blik  omkring  sig  i  den 
store  Vognport  og  saa*  med  Gru  de  ►Skikkelser, 
som  længere  tilbage  skreg  og  klynkede,  og 
som  fcegtede  i  Luften  med  nøgne  Arme  og  Ben, 
medens  Lægerne  tumlede  med  dem.  Han  blev 
ført  ud  og  sat  ned  paa  Jorden  med  Ryggen 
lænet  op  til  den  hvide,  solbeskinnede  Mur. 
Et  uendeligt  Velvære  fyldte  hans  Legeme, 
han  følte  sig  saa  sund  og  dog  saa  mat  og 
betaget  af  en  blød  og  blid  Stemning.  Hør  hvor 
de  skyder  derude,  sagde  han  til  sig  selv.  Gud 
i  Himlen,   hvor  det  er  grusomt  og  afskyligt! 

Saa  rejste  han  sig  og  gik  hen  til  Porten 
igjen,  hvor  Lægen  kom  tilsyne. 

»Hør,«    sagde    han,    »da    jeg   ikke   fejler 

noget  synderligt,  kan  jeg  vel  gaa  ud  igjen  og 
søge  min  Afdeling?« 

»Hvad  siger  De?« 

»Kan  jeg  ikke  melde  mig  til  Tjeneste 
igjen?« 

»De?  —  Alle  Letsaarede  skal  til  Kjøben- 
havn«,  svarede  Lægen  kort  og  vendte  ham 
Ryggen. 

Han  længtes  efter  at  høre,  hvorledes  det 
var  gaaet  de  andre,  især  tænkte  han  paa  sin 
saarede  Kompagnichef,  og  hvor  de  mon  havde 
bragt  ham  hen. 

Tøjet  hang  løst  om  ham,  Skjorten  var 
klippet  itu,  Frakken  var  ikke  knappet  og 
Kappen  hang  tungt  over  den  ene  Side,  da  den 
trykkede  den  daarlige  Skulder;  Huen  havde 
han  tabt. 


XVI. 

Der  kom  flere  og  flere  Saarede.  Xogle 
kom  støttet  af  Soldater,  og  lænet  forover  vak- 
lede de  frem  som  berusede,  andre  blev  slæbt 
i  Baarer  med  Tornystret  under  Hovedet,  medens 
Blodet  sivede  igjennem  Baarens  Sejldugsbund, 
og  naar  den  stod  stille,  samlede  der  sig  en  Pyt 
af  Blod  paa  Jorden.  Der  var  kun  faa,  som 
jamrede  sig,  men  de  var  altid  omgivne  af 
Soldater,  som  søgte  at  hjælpe  dem  og  give 
dem  at  drikke,  thi  alle  skreg  de  paa  Vand.  Inten- 
danter  løb  omkring  og  raabte,  Ordonnanser 
kom  sprængende,  søgte  forgjæves  en  eller 
anden  med  en  Melding  og  galoperede  saa 
afsted  igjen.  Bøndervogne  kjørte  op  neden 
for  Møllen  paa  en  Vej,  hvis  nøgne,  kappede 
Træer  tabte  sig  i  det  Fjærne.  Der  holdt 
allerede  en  lang  Række,  og  inde  paa  en  Mark 
endnu  flere;  lidt  efter  lidt  blev  de  læssede 
med  de  Saarede,  som  uafbrudt  blev  baaret  ud 

En  Rekrut  fra  64.  14 

af  Vognporten.  Under  alt  dette  tordnede  Ka- 
nonerne, og  Solen  skinnede  og  Fuglene  sang, 
og  man  hørte  lange,  svævende  Eaab  som  af 
Hurraer  i  det  Fjærne,  nede  ved  Sundet  eller 
ovre  fra  Dybbøl. 

Felix  stod  stadig  ved  Ambulancen :  Stedet 
trak  ham  magnetisk  til  sig.  En  Sygepasser 
kastede  et  Par  Spande  Vand  ind  over  Gulvet, 
saa  at  en  rislende  Strøm  af  blodfarvet  Vand 
skyllede  ud  igjen  over  Bjælken  i  Portens  Dør- 
trin. Lægen  laa  paa  Knæ  foran  en  Baare  og 
havde  en  tynd,  blank  Kniv  inde  i  et  Legeme, 
hvis  Klæder  vare  smøgede  op  om  Hoved  og 
Bryst.  Bagved  raabte  en  med  skummende 
Mund:  »nej,  la'  vær'!  —  la'  vær'  for  Satan! 
Er  De  gal  Mand!  Aa  — aa  — aa!«  og  det  lød, 
som  han  bed  fra  sig  som  en  gal  Hund. 

Han  vendte  sig  om,  og  den  samme  blide 
Følelse  kom  over  ham  som  før.  »Gjør  det 
meget  ondt?«  spurgte  han  en  Mand,  som 
sad  ved  Muren  og  havde  hele  Ansigtet  ind- 
bundet paa  Kryds  og  paa  tværs.  »Han  har 
faaet  et  Skud  gjennem  Kinderne,«  sagde  en 
Soldat,  som  sad  ved  Siden  af  ham  med  en 
forbunden  Fod,  af  hvilken  man  kun  saa'  hans 


211 


smudsige  Tæer  stikke  frem,     i  ig  jeg 
har  faaet  én   gjennem  Poden,«    tilføjede  han, 
men  det  gjør  ikke  ondt.« 

Felix    satte    sig   ved    Siden    ad    dem    og 

undrede  sig  over  den  Ro,  der  var  over  ham; 
han  ligesom  skammede  sig  ved  at  have  en 
Følelse  af  Glæde  over,  at  del  hele  nu  var 
forbi.  Han  rykkede  Græsstraaene  op,  som 
stod  imellem  de  varme  Brosten,  og  saa'  paa 
dem  ,  smed  dem  igjen  og  rykkede  saa  flere 
op  endnu.  Forvirrede  Tanker  skød  igjennem 
hans  fortumlede  Hjærne,  uden  at  han  tænkte 
dem  ud.  I  det  ene  Øjeblik  glædede  han 
over,  at  han  skulde  til  Kjøbenhavn,  og  da  smilte 
han  uvilkaarlig.  men  i  det  næste  faldt  Tanken 
paa  Kompagnichefen  og  Folkene,  som  han  holdt 
saa  meget  af,  og  han  følte  sig  da  meget  forknyt. 
Pludselig  nævnede  en  Stemme  hans 
Navn;  han  saa'  op:  v.  Kaden  stod  foran 
ham,  lang  og  tynd.  Huen  var  trykket  ham 
helt  ned  over  Ørene,  og  Kappen  hang  i  lange 
Folder  om  den  tynde  Skikkelse.  Felix  vilde 
springe  op,  men  mærkede  nu  først,  hvor 
daarlig     han    kunde    støtte    paa  Benene,    og 

han  rejste  sig  derfor  langsomt,  v.  Kaden  fortalte 
ham,  at  han  havde  et  Strejfskud  i  Siden  og 
at  hans  Frakke  var  bleven  liggende  ved  Am- 
bulancen i  Brohovedet,  hvor  han  var  bleven 
forbundet.  De  spurgte  hinanden  ud  og  for- 
talte. 

»De  er  næsten  faldne  alle  sammen.« 
sagde  v.  Kaden.  »Preusserne  har  hele  Stil- 
lingen, og  vi  er  i  Færd  med  at  gaa  over 
Broerne.  Brohovederne  har  vi  endnu.  Kan 
De  høre?  Geværilden  kommer  nærmere.  Tag 
Deres  Hue,  lad  os  gaa  omkring  og  se  efter 
dem  fra  Bataillonen? 

»Jeg  har  mistet  den.« 
»Naa,  saa  kom  da  uden  Hue.« 
Paa  den  anden  Side  Vognporten,  i  Møllens 
lille  Gaard,  laa  en  Del  Haardtsaarede  og 
flere  blev  stadig  bragt  derud.  Soldater  og 
civile  Folk,  ja  endog  en  Kvinde  gik  imellem 
dem  med  Vandfade,  Haandklæder  og  Glas. 
Henne  i  en  Krog,  i  Skyggen,  laa  der  nogle 
Skikkelser,  som  ikke  rørte  sig  mere. 

»Der  vil  mangle  Makkere  til  Lhombren 
i  Aften,«  sagde  v.  Kaden,  medens  de  gik  der  lun. 

»Aa!«  udbrød  han  pludselig  og  blev  staaende, 
idet  han  pegede  ned  paa  Reinhardts  Lig,  men 
tilføjede  saa  med  en  Galgenhumor,  der  lød  som 
Graad    og    Latter    paa    en  Gang  og   gjorde  el 

stærkt  Indtryk  paa  Felix:  »Is  our  ol<l-  friend 
here  -  no  his   is  not   here,  but  we  are  here 

—  —  and  the  dog  has  a  long  tail.  -«  Men 
de  sidste  Ord  endte  ligesom  i  en  Hulken. 

De  gik.  Felix  ledte  stadig  efter  Kompagni- 
chefen, men  han  kunde  ikke  finde  ham.  Saa  kom 
en  Herre  i  en  Uniform,  som  Felix  ikke  kjendte. 
»Alle  de  Letsaarede  skal  skynde  sig  lidt!« 
raabte  han  hæsblæsende. 

»Hvormed?«  spurgte  v.  Kaden. 
Med  at  komme  paa  Vognene   til  Hørup. 
Det  er  jo  sagt,  vi  maa  af  med  dem  her.«  Han 
talte  affejende,  som  om  han  havde  Foragt  for 
alle  dem,  der  ikke  var  saarede  til  Døden. 

»De  bruger  en  ubehagelig  Taleform,  Sir,« 
svarede  v.  Kaden. 

»Hvad  behager?«  raabte  den  anden  for- 
bitret. 

»øjeblikket  bør  formilde  Deres  Strenghed, 
Sir;  vil  De  vise  mig  min  Ekvipage.« 

»Deres  Navn,  Hr.  Lieutenant!«  raabte  den 
anden. 

»Hvad  er  et  Navn?«  citerede  v.  Kaden; 
»den  Blomst,  vi  kalde  Rose,  vil  dufte  lige 
sødt,  hvad  end  den  kaldes.« 

Manden  stirrede  paa  ham,  som  havde  han 
en  Vanvittig  for  sig,  men  v.  Kaden  havde 
allerede  kastet  sig  paa  Knæ  foran  en  menig 
Soldat  af  hans  Kompagni,  som  laa  og  væltede 
sig  i  Smerter,  og  han  veg  nu  ikke  fra  ham, 
før  han  havde  faaet  ham  lagt  paa  en  af  de 
lange  Høstvogne,  der  holdt  neden  for  Møllen. 


XVII. 

Felix  satte  sig  oj>  paa  en  Vogn  hos  Ku- 
sken. Han  havde  fundet  en  Menigs  gamle 
Hue  og  taget  den  paa.  Bag  i  Langvognen 
laa  fem  Soldater,  men  kun  en  af  dem  var 
haardt  saaret,  og  da  endelig  det  lange  sørge- 
lige Vogntog  satte  sig  i  Bevægelse  Skridt  for 
Skridt,,  gav  den  stakkels  Mand  sig  som  et 
Barn,  uafbrudt  og  med  smaa,  hjælpeløse  Klynk, 
der  gik  Felix  til  Marv  og  Ben.  De  andre  laa 
i  en  Døs,  trætte  og  udasede,  engang  imellem 
vaagnede  de  op  og  faldt  saa  hen  igjen. 

-  Vognene  sneglede  sig  skumplende  afsted 
henad  den  haarde  Vej,  Træaxlerne  henknagede,  og 
de  svære  Bønderheste  hang  med  Hovedet  og 
udsendte  en  stærk  Lugt  af  Sved  og  Gødning. 
Et  Hjul  paa  Vognen  foran  peb  uafladelig. 
Ikke  en  Vind  rørte  sig.  Der  var  tomt  og 
stille  ude  paa  de  grønnende  Marker,  og  man 
hørte   kun  Kragernes   skræppende  Skrig,   naar 

de  fløj  op  og  satte  afsted  lavt  hen  over 
Jorden,  for  atter  med  stive  Ben  at  sætte  sig 
længere  fremme.  De  vare  Vogntogets  eneste 
Følge.  Inde  i  Skoven,  hvor  Solen  ikke 
kunde  komme  til  ?  stod  Træerne  nøgne  og 
sorte,  Stamme  ved  Stamme,  som  stivnede  af 
Skræk  og  Sorg.  og  her  inde  lød  Kragernes 
Skrig  dobbelt  højt. 

Felix  talte  først  lidt  med  Kusken,  en  aldrende 
Bonde,  som  sad  og  døsede  under  den  langsomme 
Kjørsel,  og  tænkte  saa  paa  det  forrige  Vogn- 
tog der  ovre  paa  Fyen.  Hvor  muntert  og  lystigt 
havde  det  dog  ikke  været  —  og  nu?  Mon  jeg 
kan  telegrafere  hjem  fra  Hørup?  Endnu  aner 
de  ingen  Ting.  At  tænke  sig,  at  de  gaar  rolig  om- 
kring i  Kjøbenhavn  som  ellers,  medens  vi  kjører 
her!  —  Der  er  mange  Mennesker  paa  Gaden 
i  Dag  i  det  gode  Vejr,  ned  ad  Østergade,  paa 
Kongens  Nytorv,  ud  ad  Langelinie  til,  de  aner 
ingen  Ting,  og  nu  er  det  hele  forbi,  og  vi 
kjører  her.  Om  fjorten  Dage  er  min  Skulder 
rask  igjen,  hvordan  mon  den  egentlig  ser  ud? 
—  Hvor  de  vil  være  stolte  over  mig  der 
hjemme  —  og  Aviserne  vil  nævne  de  Saarede. 
Han  var  næsten  lidt  fortrydelig  over  at  Saaret, 

som  gjorde  ondt,  liver  Gang  han  rørte  Armen, 
var  saa  let,  og  han  bebrejdede  sig,  at  ban 
sad  der  med  saadanne  Tanker,  medens  den 
stakkels  Fyr  bag  ved  gav  sig  saa  ynkeligt. 
Da  det  var  forbudt  at  holde,  fik  han  en  Dreng, 
som  de  mødte,  til  at  fylde  en  Feltflaske  med 
Vand;  den  Saarede  drak  og  takkede  med  sin 
lille  hjælpeløse  Stemme. 

Vognene  sneg  sig  hen  Fod  for  Fod.  Felix 
var  tilsidst  lige  ved  at  falde  sammen  og  bukke 
under  for  sin  Træthed.  Saa  kom  de  atter 
gjennem  en  lille  Skov,  og  pludselig  laa  Havet, 
det  store,  blinkende  Hav  foran  dem. 

Der  herskede  stor  Travlhed  og  vrimlede 
med  Mennesker  nede  ved  Vandet  og  ude  paa 
Broerne,  ved  hvilke  der  laa  et  stort  Dampskib 
og  flere  mindre  Skibe.  De  Saarede  blev  bragt 
ombord,  efterhaanden  som  Vognene  kom. 
Felix  vilde  ikke  antages  for  menig  Soldat 
og  smed  derfor  sin  Hue  i  Vognen.  Da  han  steg 
ned,  kom  en  lille  civil  Mand  hen  til  ham  med 
en  Spand  og  en  Lerskaal,  gav  ham  Vin  og 
Vand  at  drikke  og  løb  saa  videre.  Han  gik 
ind  imellem  Vognene  og  ledte  efter  sin  Kom- 

pagnichef.  Alle  saa'  paa  ham  med  venlige 
Blikke,  og  flere  civile  Folk  trykkede  ham  i 
Haanden  og  spurgte,  hvorledes  han  havde  det. 

»Er  De  der?«  sagde  han  til  en  saaret 
Aspirant,  som  blev  baaret  ned  til  Broen;  det 
var  en  lille,  kjøn,  sorthaaret  Fyr  med  et  rundt 
Barneansigt. 

»Jeg  har  en  Kugle  iLaaret,«  svarede  denne 
smilende.     »Vi  ses  ombord.« 

Vognene  blev  ved  at  komme.  Han  stil- 
lede sig,  hvor  de  blev  læsset  af,  men  Kom- 
pagnichefen var  der  ikke.  Et  øjeblik  følte 
han  sig  som  en  Hund,  der  har  mistet  sin 
Herre,  men  tilsidst  kunde  han  ikke  holde  Synet 
af  alle  de  Ulykkelige  ud,  og  da  han  hørte,  at 
mange  allerede  vare  førte  ombord  eller  til 
Augustenborg,  opgav  han  at  finde  ham  her. 

De  saarede  Soldater  blev  hejset  ombord  i 
en  overskaaren  Tønde  og  derpaa  firet  ned 
i  Lasten ,  hvor  de  blev  lagt  i  et  tykt  Lag 
Halm.  Paa  samme  Maade  blev  to  Jagter,  som 
Damperen  skulde  have  paa  Slæb,  fyldt  med 
Saarede,  efterhaanden  som  Skibet  blev  fuldt. 
Felix  blev  standset  paa  Broen  af  en  Baare 
med  en   Saaret,  der  netop  skulde  tages  op 

bringes  ombord  i  Jagten.  —  Men  det  er  jo 
min  Fløjmand,  tænkte  han,  da  han  saa'  den 
store  Skikkelse,  der  laa  stiv  og  bevidstløs 
med  det  voxagtige  Ånsigl  indrammet  i  det 
rødbrune  Skjæg.  »Han  er  vel  ikke  <lød?« 
spurgte  han  en  Baadsmand,  som  lod  til  at 
lede  det  hele;  »kan  han  ikke  komme  ombord 
paa   Dampskibet?« 

Gru*  ka'  han  det,  hvis  de  vil  ha'  han!« 
svarede  Baadsmanden,  ogBaaren  blev  saa  ført 
længere  ud  og  bragt  ombord  paa  Damperen. 

Dækket  var  fuldt  af  Saarede,  af  Soldater, 
indsvøbte  i  hvide  Uldtæpper,  og  af  Officerer 
af  alle  Grader,  i  smudsige,  sønderflæng 
Kapper,  som  stod  i  Smaaklynger  og  talte 
med  hinanden.  Alle  saa'  de  blege  og  for- 
sømte ud.  Henne  ved  Kahytstrappen  blev  de 
mere  haardt  Saarede  baaret  ned,  hjælpeløst 
hvilede  de  i  deres  Bæreres  Hænder,  men  kun 
sjældent  hørtes  der  Klager  fra  dem. 


XVIII. 

Ved  Foden  af  Trappen  stod  en  Læge,  en 
lille  Mand  med  et  tyndt,  rødt  Haar  og  en  stor, 
kroget  Næse.  »Han  sku'  ha'  værret  i  Bak- 
lasten«, sagde  han  med  stærk  norsk  Betoning, 
»jæj  ka'  ikke  ha'  fler;«  men  da  Fløjmanden 
blev  lagt  ned  paa  Gulvet,  og  de  opknappede 
Klæder  kom  fra  hinanden,  saa'  de  i  det  brede, 
hvide  Bryst  to  ganske  smaa,  sorte  Huller,  det 
ene  henne  ved  den  venstre  Vorte,  det  andet 
oppe  ved  Nøglebenet,  de  blødte  ikke,  men 
var  ganske  runde  og  skarpe.  Lægen  hvislede 
noget  imellem  Tænderne ,  og  Manden  blev 
bragt  ind  i  Salonen  og  lagt  paa  en  Madrats. 
Han  fik  nogle  Draaber  af  et  lille  Tinbæger, 
og  da  han  lidt  efter  slog  øjnene  op,  og  saa' 
Felix  tæt  over  sig,  stønnede  han  svagt  —  tale 
kunde  han  ikke. 

Her  i  Salonen  var  cle  Haardtsaarede  bragt 
ned.     Den  straalede   af   Elegance,    af  rig   For- 

gyldning,  indlagte  Træpaneler,  blanke  Messing- 
beslag og  mørkerøde  Fløjls  Hynder,  men 
overalt,     paa    Hynder    og    Sofaer    og    over 

hele  Gulvet  laa  der  nu  blege  og  blodige 
Mænd.  De  fleste  sov  eller  laa  i  det  mindste 
med  lukkede  øjne  og  saa'  allerede  ud  som 
Lig.  Deres  uragede  Kinder  og  mørke  Skjæg 
saa'  grimme  og  grelle  ud  i  de  farveløse  An- 
sigter. Kun  hist  og  her  hørtes  en  Stønnen  og 
et  Par  uforstaaelige  Ord.  Et  Par  Sygepasser 
gik  om  imellem  dem,  og  en  ganske  ung  Læge 
med  et  blegt  Ansigt  og  store  forvildede  Øjne 
søgte  paa  alle  Maader  at  hjælpe. 

Døren  var  aaben  for  at  skaffe  Luft  ind  i 
Rummet,  der  var  forpestet  af  Blod  og  Ud- 
dunstninger. Felix,  der  var  bleven  hærdet 
imod  alle  Indtryk  af  slemme  Saar  og  øde- 
lagte Lemmer,  stod  og  saa'  sig  omkring  og 
opdagede  flere  og  flere  Ansigter,  han  godt 
kjendte:  højere  Officerer,  som  han  havde  set 
i  Fredericia,  Lieutenanter ,  som  han  havde 
mødt  ved  Sønderborg;  de  fleste  kjendte  han 
dog  ikke.  —  Men  saa!  Det  gav  et  Sæt  i  ham, 
—  henne  ved  Kaminen  med  Messinggitret, 
udstrakt    paa    en  Madrats,    med  lukkede  Øjne 

og  gustne  Kinder  —  som  en  Vind  var  han 
der  henne  —  ja  dér  laa  han,  hans  Kompagni- 
chef! Overvældet  sank  Felix  ned,  idet  han 
glemte   sig    selv    og    alt  omkring  sig. 

Kompagnichefen  slog  øjnene  op,  og  da 
han  saa'  Felix,  smilte  han  rolig,  som  om  det 
var  noget  selvfølgeligt,  at  han  saa'  sin  unge 
Ven  siddende  ved  Siden  af  sig  med  blinkende 
Taarer  i  de  lyse  øjenhaar.  Da  han  faldt  hen 
igjen,  rejste  Felix  sig  for  at  gaa.  I  Kahytten 
bag  ved  Salonen  var  der  ogsaa  Saarede,  men 
dér  maatte  ingen  komme  ind.  »De  er  meget 
daarlige  derinde,«  sagde  en  Sygepasser.  Felix 
kiggede  gjennem  Døren,  da  han  gik  forbi,  en 
Officerskappe  med  Oberstdistinktioner  laa  paa 
Gulvet,  og  fra  en  Køje  saa'  han  et  Par  mørke 
Øjene  stirre  sig  i  Møde.  Var  det  Sander?  tænkte 
han.    —   Ak  ja,  vi  er  her  vel  alle  sammen. 

Fløjmanden  var  flyttet  hen  ved  Væggen, 
og  da  han  ikke  kunde  taale  at  ligge  ned,  sad 
han  lænet  op  imod  den,  med  det  blottede 
Bryst  og  de  to  smaa  skrækkelige  Huller,  som 
det  ikke  kunde  nytte  at  forbinde.  Han  saa' 
med  store  rørende  øjne  op  paa  Felix,  der  tog 

et  Glas  med  Vand  og  holdl  det  fcil  hans  Læber, 

n  drikke  kunde  han  ikke.  Felix  heldte  saa 
en  Slurk  i  ham ,  men  da  den  store  Fløjmand 
vendte  sig  om  til  Siden,  saa'  Felix,  hvor- 
ledes Vandet  løb  ud   af  hans  Mund  tgjen. 

Han  gik  op  paa  Dækket  i  den  friske 
Luft,  satte  sig  agterude  paa  en  Bænk  med 
Haanden  under  Kinden  og  saa'  paa  den  Travl- 
hed og  det  Liv,  som  herskede  paa  Broerne 
i  Land.  Halvt  i  Sløvhed  sad  han  og  saa'  paa 
alt  dette.  Søen  var  blank  som  Glas,  og  kun 
inde  ved  Stranden  skyllede  den  lille  Brænding 
dovent  op  imod  de  smaa  Fiskerhuse,  der  var 
taget  i   Beslag   af   alle  mulige  civile  og  mili- 

e  Folk,  som  gik  ud  og  ind  og  lod  Halv- 
dørene staa  aabne.  Der  kom  stadig  flere 
Vogne  med  Saarede. 


XIX. 

I  den  nederste  Kahyt  laa  de,  der  havde 
mindre  Kontusioner,  lettere  Kjødsaar  eller  sligt, 
som  formentlig  kun  umuliggjorde  Brugen  af 
Lemmer  og  Legeme  for  en  kortere  Tid.  Da 
Felix  senere  kom  der  ned,  herskede  der  en 
ret  munter  og  let  Samtale.  De  fleste  laa  i 
Køjerne,  andre  sad  med  Armen  i  Bind  og  for- 
bundet Hoved  ved  det  store  Bord.  Der  blev 
fortalt  og  berettet,  spurgt  og  svaret;  enhver 
havde  Lyst  til  at  fortælle  sine  Tildragelser 
under  Kampen.  Ogsaa  dér  traf  han  Bekjendte. 
Han  gik  hen  til  den  lille  Aspirant  med  det 
barnlige  Ansigt. 

»Hvordan  har  De  det?« 

»Udmærket.  —  Det  var  forfærdeligt,  ikke 
sandt?« 

»Jo.  Gud  fri  os  for  at  komme  med  igjen 
til  en  saadan  Historie.« 

Ja,  det  har  De  Ret   i.  jeg  har  faaet  m< 
end  nok  af  Krig. 

Felix  fandt  en   velkommen    Virksombed  i 
med  [ver  at  søge  at  hjælpe  demalle,  saagodt 

han  kunde.  Han  kom  i  Samtale  med  andre, 
og  senere,  da  der  var  kommen  mere  Ro  om- 
bord paa  ►skiltet,  og  der  blev  bragt  Mad  og 
Vin  ned  til  dem,  blev  Stemningen  endnu 
letten1.  De  lo,  da  han  og  en  svensk  Officer 
r  Maden  itu  for  hinanden,  idet  den  ene 
kun  kunde  bruge  den  venstre,  den  anden  højre 
Haand. 

Men  ret  Hjørne  af  den  umagelige  sofa 
sad  en  gammel  Kapitajn,  en  kraftig  og  svær 
Skikkelse,  hans  store,  furede  Ansigt  var  dæk- 
ket af  Skjæg  til  helt  op  paa  Kinderne,  hvor 
fra  det  faldt  langt  ned  over  Halsen.  Han  sad 
indhyllet  i  sin  store  Kappe,  der  skjulte, 
at  han  intet  andet  havde  under  den  end 
store,  brede  Bandager,  der  dækkede  de 
Saar,  som  en  springende  Granat  havde 
flænget  i  ham.  Og  som  han  sad  der 
uden  at  tage  Del  i  Samtalen  og  uden  at 
spise,  saa'  han  ud  som  hugget  i  sands;. 
med  et  forstenet,  forvitret  Udtryk  i  sit  farve- 
En  Rekrut  fra  64.  15 

løse  Ansigt.  Han  var  kjendt  som  en  Mand, 
der  i  høj  Grad  havde  udmærket  sig  i  vor 
første  slesvigske  Krig,  og  som  nu  havde  for- 
ladt sin  lille  ensomme  Gaard  højt  oppe  i  Jyl- 
land, sin  Jagt  og  sin  Baad  for  atter  at  kæmpe 
for  sit  Land.  Han  drak  et  Bæger  Vin,  da 
man  bød  ham  det,  men  talte  ikke  og  vilde 
ikke  lægge  sig;  med  Armene  overkors  under 
Kappen  sad  han  og  stirrede  hen  for  sig. 

Gulvet  i  Kahytten  var  opfyldt  af  alle- 
haande  Ting,  og  man  snublede  over  Tornystre, 
Tasker  og  Forbindingssager.  Bordet  var  uden 
Dug  og  fuldt  af  Smaasager,  men  der  blev 
spist  ved  det  med  god  Appetit,  og  da  Lægen 
gav  de  fleste  Lov  til  at  drikke  et  Par  Glas 
Vin,  blev  Samtalen  efterhaanden  næsten  munter. 
De  bekymrede  dem  ikke  om,  at  han  lagde 
Bind  tilrette  ved  Siden  af  dem  og  forbandt  en 
Saaret  ved  Bordet,  hvor  de  spiste,  ja  de  lagde 
næppe  Mærke  til  at  en  lille  Bæk  af  Blod  løb 
hen  ad  Voxduget  og  fik  noget  af  Indholdet  af 
en  væltet  Tobakspung  til  at  svømme.  Den 
svenske  Lieutenant  tømte  med  Velbehag 
sit  store  Glas  Rødvin,  og  idet  han  lagde 
Hovedet    tilbage    og    vendte   sit   raske  Ansigt. 


221 


op  imod  Skylightet,  saa  Lyset  brød  sig  i  de 
bængende  Vindraaber  i  hans  flne   Mundskjæg, 

udbrød  han  med  et  glad  suk;  »Ja  Lifvel  ar 
ta'  mig  Fa'n  dock  herrligt!«     Det  lød  næsten 

som  en  Takkebøn.  Men  da  Skibet  endelig 
om  Aftenen  kom  til  al  gaa,  sov  de  Qeste 
allerede  og  kun  et  Par  sad  i  stille  Samtale. 
Kun  den  gamle  Kapitajn  sad  alene  for  sig  selv 
og  talte  med  ingen. 

Felix  gik  op  i  Salonen  og  saa'  til  sin 
Kompagnichef,  der  laa  hen  som  en  Død.  Han 
havde  faaet  Trang  til  Virksomhed  og  hjalp 
Lægerne  og  Sygepasserne,  hvor  han  kunde. 
Den  stakkels  Fløjmand  fulgte  ham  med  øjnene, 
hver  Gang  han  gik  forbi  ham,  hans  hjælpe- 
løse Blik  havde  mere  af  et  saaret  Dyrs  Udtryk 
end  af  et  Menneskes.  Felix  gav  ham  tit  at  drikke, 
og  saa  lænede  den  ulykkelige  Karl  Hovedet 
lidt  til  Siden,  og  han  saa'  atter,  hvorledes 
Drikken  løb  ud  af  hans  Mund.  Men  da  han  havde 
været  borte  en  Stund  og  kom  ind  i  Salonen  igjen, 
sad  Fløjmanden  ikke  mere  henne  ved  Væggen. 

»Har  De  flyttet  ham?«  hviskede  han  til 
en  af  Lægerne. 

»Ja,  op  paa  Dækket,«  svarede  denne.    »Da 

15* 

jeg  saa'  til  ham  før,  var  han  død.  Kan  De 
huske  at  skaffe  mig  hans  Skyldbog,  som  han 
vel  har  i  Lommen.  Jeg  skulde  gjærne  have 
Rede  paa  hans  Navn  og  Hjemstavn.« 

Felix  nikkede  og  gik  inderlig  bedrøvet 
ned  i  den  inderste  Kahyt  for  at  samle  sig 
lidt.  Han  havde  tænkt  rigtig  at  tage  sig  af 
sin  saarede  Fløjmand,  naar  de  kom  til  Kjø- 
benhavn,  at  pleje,  hjælpe  og  trøste  ham  og 
gjøre  hans  sidste  Levedage  blide.  Nu  var 
ogsaa  han  død. 

Nede  i  Kahytten  var  der  stille  og  tyst. 
Man  hørte  kun  de  Sovendes  Aandedrag.  en 
fjærn,  dæmpet  Larm  af  Maskinens  Stempel- 
slag, og  saa  Vandet,  der  med  smaa  slikkende 
Lyd  klukkede  op  ad  Skibets  Sider.  »Hvor 
langt  er  vi?«  spurgte  en  Røst  fra  en  af 
Køjerne.  Han  gik  derhen,  og  med  en  Stemme, 
der  skjælvede  af  Sorg  og  Bevægelse,  for- 
talte han  om  sin  store  Fløjmands  Død,  men 
medens  han  talte,  hørte  han  nogen  røre  sig. 
Han  vendte  sig  om  og  saa'  da  den  gamle 
Kapitajn  pludselig  rejse  sig  i  sin  fulde  Højde, 
saa  at  Kappen  og  Bandagerne  gled  ned  af 
hans  haarede  Krop  og  blottede  de  lange,  blodige 

Flænger.  Og  idet  han  rakte  Armene  op  imod  Ka- 
hyttens  Loft,  stønnede  han  med  en  halvkvalt 
Stemme:  »mit  stakkels  Land!  mit  stakkels 
Land!«    og   kastede  sig  ned  over   Bordet  med 

Ansigtet  paa  sine  Av\w\ 

Felix  sprang  forfærdet  op  for  at  hente 
Lægen  og  gik  saa  op  paa  Dækket.  Hans  Sind 
var  i  et  voldsomt  Oprør.  Han  blev  staænde 
henne  ved  Rælingen  og  stirrede  ud  i  den  stille 
Nat,  hvor  han  saa'  mørke  Masser  glide  forbi, 
sorte  Øer,  hvor  fra  enkelte  Lys  blinkede,  og 
lian  saa'  op  imod  Himlen,  hvor  tynde  Skyer  som 
graalige  slør  langsomt  trak  forbi  den  hvide 
Maane. 

»Gud,  Gud!«  stønnede  han,  —  »Aa,  hvor- 
for skal  alt  dette  dog  ske  ?  Jeg  kan  ikke  mere 
holde  det  ud,  jeg  kan  ikke  mere  forstaa  Dig! 
Aa,  Gud  Fader  i  Himlen,  hvis  Du  er  der  oppe, 
se  dog  til  os  i  al  denne  Jammer!  —  Du  maa 
hja^lpe  os  —  hvis  Du  er,  som  jeg  har  lært 
og  som  jeg  har  troet!  Hjælp  os,  hjælp  os  — 
hører  Du  Gud!  Du  maa  hjælpe  os,  Du  maa, 
Du  maa  —  — «  Og  han  lagde  sit  unge,  for- 
tumlede Hoved  ned  paa  den  vaade  Ræling 
og  græd. 

Han  rejste  sig  saa,  og  med  Ansigtet 
vaadt  og  blankt  af  Taarer  gik  han  forud  i 
Skibet  og  steg  op  paa  Bakken  ad  den  smalle 
Jærntrappe.  Dér  laa  nogle  døde  Soldater  under 
et  hvidt,  uldent  Tæppe,  og  da  han  trak  dette 
bort,  kjendte  han  strax  sin  gamle  Fløjmand  i 
den  nærmeste.  Ansigtet  lyste  gullighvidt  i 
Maaneskinnet,  Underlæben  stod  frem  som  sæd- 
vanlig, men  var  hel  sort,  og  han  saa'  de 
døde,  blanke  Øjne  under  de  halvaabne  Laag. 
Han  vilde  atter  dække  ham  til,  men  da  han 
jo  skulde  have  hans  Skyldbog,  stak  han  sin 
raske  Haand  ned  i  den  aabne,  stive  Vaaben- 
frakke  og  følte  efter  Lommen,  men  der  var 
fugtigt  og  klæbrigt,  og  da  han  trak  Haanden 
til  sig,  var  den  fuld  af  koldt,   levret  Blod.    — 

Da  Felix  vaagnede  næste  Dag,  laa  han  i 
sin  Køje ;  det  var  langt  henne  paa  Eftermiddagen, 
og  et  Par  Timer  efter  lagde  Skibet  til  ved 
Kvæsthusbroen.  —  Kort  efter  var  han  hjemme. 


XX. 

Efter  faa  Dages  Forløb  var  Felix's  Saar 
lægt  saa  vidt,  at  han  med  Armen  hæn- 
gende i  et  sort  Tørklæde  flk  Lov  til  atter 
at  gaa  ud.  Hans  første  Gang  gjaldt  hans 
saarede  Kammerater.  Han  havde  allerede 
faaet  Budskabet  om  Kompagnichefens  Død, 
og  den  havde  grebet  ham  dybt.  Nu  søgte 
han  først  Sander,  som  laa  dødelig  saaret  paa 
Lasarethet,  men  han  var  der  flere  Gange  uden 
at  faa  Lov  til  at  komme  ind;  heller  ikke 
Banders  unge  Hustru,  der  plejede  sin  Mand, 
flk  han  i  Tale.     Hver  Dag  hørte  han  til  ham. 

Uden  for  Døren  traf  han  et  Par  Gange 
en  student,  en  høj  kraftig  Fyr  med  en  daar- 
lig  Holdning,  Ryggen  var  krum  og  Hovedet 
bøjet.  Da  de  delte  Skæbne  og  ikke  kunde 
komme  ind,  henvendte  han  en  Dag  nogle  Ord 
til  ham,  men  den  anden  svarede  kejtet  og 
undselig  og  gik  hurtig  bort.  Næste  Dag  var 
Felix    heldigere,    og  det   var   Sanders  Hustru, 

som  selv  lukkede  ham  ind.  Det  var  ikke 
mere  den  frejdige  unge  Kvinde,  som  han 
havde  mødt  ved  den  hvide  Kirkemur  paa 
Fyen,  hun  havde  mistet  sit  friske  Udseende, 
og  de  før  saa  glade  Øjne  saa'  forgræmmede 
ud.  Ganske  tavs  førte  hun  ham  hen  til 
Mandens  Seng.  Felix  kunde  næsten  ikke 
kjende  ham  igjen,  som  han  laa  der  med 
lukkede  Øjne,  udtæret  og  bleg,  med  de  blod- 
løse Læber  og  den  skarpe  Næse.  Hun  stod 
ganske  stille  og  saa'  paa  Felix,  og  da  deres 
Øjne  mødtes,  vendte  hun  sig  bort  og  gik  hen 
til  Vinduet  og  saa'  ud  i  Haven,  hvor  man 
hørte  Spurvene  støje  i  Foraarsglæde  og  nogle 
lattermilde  Stemmer,  der  talte  neden  for. 

Værelset  lignede  en  Klostercelle  med  sin 
tarvelige,  smagløse  Udstyrelse,  men  den 
lumre  Hospitalslugt  og  den  hvide  Mand  i 
Sengen  holdt  Tanken  fast  bundet  til  Stedet. 
Den  unge  Kvinde  støttede  sin  Pande  til  Ruden 
og  rørte  sig  ikke.  Felix  stod  ved  Fodenden 
af  Sengen  og  saa'  paa  det  gule  Uldtæppe  og 
paa  Sanders  hvide  tynde  Hænder,  som  laa 
kraftesløse  udstrakte  paa  Tæppet  langs 
Legemet.      Guldringen    paa    hans  Finger    vdr 

bleven    saa    stor.    at    deri    laa    skraat    op   ad 
Pingeren, 

Han  slog  Øjnene  op  og  smilte,  da 
han  opdagede  Felix,  og  denne  saa',  at  hans 
smukke  Tænder  vart*  blevne  gule,  og  at  hans 
øjne  havde  et  andet  Udtryk  end  de  plejede: 
de  havde  ligesom  intet  Blik,  ingen  Bund. 
»Tak  fordi  De  kom,«  sagde  han.  »Nu 
har  jeg  det  saa  godt,  det  gjør  næsten  slet 
ikke  ondt  mere,  men  jeg  er  saa  mat  og  s 
træt.  Xaar  jeg  først  rigtig  faar  udhvilet,  troer 
jeg  nok,  jeg  er  helt  rask;  med Saaret  gaaer  det 
udmærket,  jeg  kan  næsten  mærke,  hvor  det 
læges  og  heles  hver  Dag.  —  Tænk  to  Officerer 
ved  samme  Kompagni  med  Kugler  i  Under- 
livet!« 

»Du  maa  ikke  tale  saa  meget,«  sagde  en 
næsten  tonles  Stemme  henne  ved  Vinduet. 

Han  smilte  hen  i  Retning  af  Stemmen 
og  sagde:  »jeg  skal  nok  være  rolig.«  For  at 
skaane  ham  fortalte  Felix  ham  nu  jævnt  og 
dæmpet  om  alle  mulige  Ting,  og  han  laa 
ganske  stille  og  hørte  efter.  »Hvor  jeg  har 
det  godt,«  sagde  han  engang,  og  hun  forlod 
da  sin  Plads  ved  Vinduet  og  gik  ud  af  Stuen, 

idet  hun  sagde:  »jeg  kommer  strax  igjen.« 
Felix  fortalte  videre  om  de  Efterretninger, 
han  havde  faaet  fra  Kompagniet.  Kun  da 
han  kom  til  at  berøre  en  mulig  Vaabenhvile 
og  Konferencen  i  London,  skød  en  fin  Rødme 
op  i  Sanders  Kinder.  »Jeg  haaber  det  ikke, 
jeg  haaber  det  ikke,«  sagde  han. 

I  det  samme  aabnede  Døren  sig,  og  den 
krumryggede  Student  traadte  ydmyg  ind  og 
blev  staaende. 

»Er  det  Dig  Bertelsen?«  sagde  Sander 
med  noget  af  den  gamle  energiske  Klang  i 
sin  Stemme,  og  efter  at  have  betragtet  ham 
et  øjeblik,  under  hvilket  der  viste  sig  et  sæl- 
somt Spil  af  Liv  i  hans  Ansigtstræk,  sagde 
han  haardt:  »Ja  Du,  Du  -  Du  hører  til  dem, 
som  styrter  Danmark  i  Ulykke  —  som 
blive  hjemme  og  hytte  Jeres  Skind,  mens 
Fædrenes  Land  gaar  tilgrunde.  —  Jeg  skrev 
til  Dig  derovre  fra,  hvorfor  kom  Du  ikke?  — 
Har  Du  stillet  for  Dig?«  raabte  han,  idet  han 
rejste  sig  op  i  Sengen  og  talte  med  stigende 
Heftighed:  »Se  det  kalder  vi  at  værge  vort 
Land!  Aa  et  usselt  Folk,  et  elendigt  Folk! 
Haa,    haa,    haa,    —   og   saa    troer  I,    at  andre 

vil  hjælpe  os!   —  Halvdelen  af  Landets  Blænd 

gaaer  omkring  og  driver  og  svirer  og  —  — 

Felix  søgte  at  standse  ham,  men  med 
begge  Arme  støttede  modMadratsen,  udslyngede 
han  i  ubændigt  Raseri  en  Lavine  af  skrække- 
lige Ord,  som  han  aldrig  før  havde  haft  i  sin 
Mund.  —  »Landets  Utøj  er  I  —  I  tærer  det 
op,  I  æder  det  op  —  og  hvad  giver  Du  der- 
for, Din  forbandede  Kujon?  Ptøj,  ptøj!« 
spyttede  han,  men  havde  ikke  Kræfter  dertil, 
og   Væden   drev   ham  ned  ad  Hagen,    —    »Du 

—  Du  Snyltedyr,  stærk  er  Du  —  stærk  er  Du 
og  lader  Landet  bløde  og  vride  sig  —  hvad 
vil  Du  her,  Din  Skurk  ?  Grine  af  mig  med  Dit 
forsvirede  Fjæs,    —  herud  med  Dig!  herud!  — 

—  Den  Lømmel,  smid  ham  ud,  den  Kujon! 
Ud  med  ham !  Ud  med  Kujonerne !  Ud  med  —  « 
og  han  faldt  tilbage  i  Sengen,  i  samme  øje- 
blik som  hans  Hustru  kom  ilende  ind  i  Stuen 
og  hen  til  ham.  Studenten,  som  havde  staaet 
hvid  og  bleg  og  stirret  paa  Sander,  medens 
han  med  dirrende  Fingre  krammede  Huen, 
var  forsvundet,  og  Felix  saa'  ham  kort  efter 
med   krummet   Ryg  gaa  over   Gaardspladsen. 

Felix  havde  ikke  Ro  paa  sig  mere.  Skul- 
deren var  næsten  rask  igjen7  alle  de  gamle 
Følelser  var  paany  blusset  op,  og  alle  Elendig- 
hederne og  Rædslerne  vare  glemte,  han  kunde 
ikke  holde  det  ud  i  Kjøbenhavn,  hvor  alt  gik  sin 
rolige  Gang,  medens  der  maaske  blev  kæmpet 
derovre.  —  Saa  drog  han  da  afsted,  atter  be- 
sjælet af  nyt  Haab,  af  nye  Længsler  efter  at 
kæmpe  for  Fædrelandet  og  ny  Tro  paa  i  nye 
Kampe  at  kunne  vinde  Sejer  for  Landet  og 
Hæder  for  sig  selv.   — 


N.R  LERCHE 

BOGBINDERI 


%! 


* 


P 


^ 


> 


PLEASE  DO  NOT  REMOVE 
CARDS  OR  SLIPS  FROM  THIS  POCKET 

UNIVERSITY  OF  TORONTO  LIBRARY 


PT  En  rekrut  fra  fire  og  treds 

8100 

A1R4 


m 


